
Det  Materiale,  der  er  lagt  til  Grund  ved  Udarbei- 
delsen  af  denne  Episode  af  den  danske  og  franske 
Søkrigshistorie  i  1809 — 181 3,  er  tilveiebragt  ved  Be- 
nyttelsen af  officielle  Aktstykker  fra 

Marineministeriets  Arkiv  i  Kjøbenhavn,  og 

Archives  du  ministére  de  la  marine,  i  Paris. 

Hvad  det  officielle  franske  Materiale  angaar,  da 
blev  det,  ved  den  daværende  Marineminister  Vice-Ad- 
miral  Barbey's  imødekommende  Tilladelse,  overdraget 
til  Ministeriets  »bureau  des  archives,  bibliothéques  & 
publications«  at  samle  de  Sager,  som  ønskedes  til  Brug 
ved  Udarbeidelsen  af  Bogen,  og  fra  Bureauet's  Chef, 
Mr.  Delabarre,  har  jeg  modtaget  en  betydelig  Samling 
Afskrifter  af  officielle  Aktstykker  fra  Marineministeriets 
Arkiv,  som  have  været  mig  til  stor  Nytte  under  mit 
Arbeide. 


Jil  Supplering"  at  di^tte  HovedmattirialL;  har  der 
endvidere  været  benyttet  følgende  Kilder: 

Admiral  J,  v.  Dockum :  Ophold  i  Antwerpen.  Ltttir- 
ladte  Optegnelser  i  Manuskript.     (Manuskrijnct    tilhorer    Us. 

Excellorice  Admiral  C.  E.  v.  Dockum  i  Ilelsingor). 

J.  V.  Ræder:  Danmarks  Krigs-  og  Politiske  Hi- 
storie fra  1807      i8og.     Kjøbenhavn   1847. 

Archiv  for  Søvæsenet  8de  Bind  (Vice-Admiral  Joost 
V.  Dockum's  Levnet)  Kjøbenhavn   1836. 

Edward  Pelham  Brenton :  The  naval  history  of 
Great  Britain  from   1783  — 1836.     London   1837. 

Kjubcnhavn.  Ai)ril   1888. 

Otto  Lutken. 


„De  Danske  paa  Schelden." 

(1809— 1813.) 


iAaret  1808  havde  været  et  trangt  Aar  for  de 
Danske  paa  Schelden. 

Siden  Foraarets  første  Begyndelse  havde  de  to 
Linieskibe  y-Pultusk«  og  Dantzick«  under  Kommando 
af  danske  Officerer  og  med  dansk  Besætning  ombord 
dannet  et  Led  af  den  franske  Flaade- Afdeling,  der  under 
Kontre-Admiral  Grev  Edouard  Burgues  de  Missiessy 
udrustedes  paa  Scheldefloden.  Alaalet  for  Udfoldelsen 
af  denne  maritime  Kraft  ved  Antwerpen  og  ved  Vlies- 
singen  var  aX  faa  dannet  en  Modvægt  imod  de  engelske 
Flaader  i  Kanalen  og  i  Nordsøen,  og  Maalet  var  blevet 
naaet,  takket  være  den  Energi,  der  var  et  Særkjende 
for  Keiser  Napoleons  Regjering.  Man  havde  været 
Vidne  til  hvorledes  det  keiserlige  Dekret,  der  befalede 
Scheldeflaadens  Udrustning,  ligesom  med  ét  Slag  havde 
sat  Liv  og  Fart  i  Alting.  Dokker,  Værksteder  og 
Magasiner  kom  under  Bygning;  det  ene  Linieskib  efter 
df*  andet  reiste  sine  Spanter  paa  Antwerpens  Bedinger, 
løb  af  Stabelen  og  blev  ekviperet  med  feberagtig  Hast 
uden  Hensyn  til,  hvordan  Arbeidet  blev  gjort.  Men 
Napoleons  Villie    skete  Fyldest,    Ordlyden  i  det  keiser- 


lige  Dekret,  der  bestemt«.',  at  Scheldeliaaden,  fuldstæn- 
dig ekviperet,  forsynet  med  6  Maaneders  Proviant  og 
med  sit  Reservegods  ombord,  skulde  være  udlagt  til 
Ankers  paa  Schelden  forinden  førstkommende  i.  Mai, 
var  bleven  opfyldt  til  Punkt  og  Prikke.  Den  i.  Mai 
1808  laa  virkelig  8  franske  Linieskibe  klare  paa  Schel- 
den under  Flag  og  Vimpel. 

Det  er  udenfor  al  Tvivl,  at  en  saa  anselig  Søstyrke 
paa  dette  Sted  maatte  medføre ,  at  en  Del  af  den 
engelske  Flaade  vilde  blive  bunden  for  at  hindre  de 
franske  Skibe  i  at  løbe  ud  og  operere  i  Kanalen,  og 
havde  Sheldeflaaden  havt  en  energisk  Chef,  kunde  den 
sikkert  være  bleven  en  farlig  Nabo  for  den  engelske  Kyst. 
Men  Initiativet  til  at  foretage  et  kraftigt  Stød  med  den 
nydannede  Flaade  manglede,  og  Sommeren  forløb  uden 
egentlige  Krigsbegivenheder.  Kontre-Admiral  Missiessy, 
der  førte  Kommandoen,  arbeidede  vel  med  Iver  paa  at 
organisere  Styrken  og  gjøre  Skibene  kampberedte,  men 
videre  naaede  man  ikke ,  og  den  engelske  Blokade 
lukkede  ubarmhjertig  for  Scheldens  Munding.  Som- 
meren igjennem  havde  man  saa  at  sige  ligget  med 
Fjenden  i  Sigte  uden  dog  at  komme  til  at  maale  sig 
med  ham ;  thi  fra  F' arvandet  ved  Vliessingen  og  fra 
Fæstningens  Bastioner  saa  man  de  engelske  Blokade- 
skibes Seil  og  Mastetoppe  udenfor  Bankerne. 

Denne  Uvirksomhedstilstand  havde  ikke  undladt  at 
virke  deprimerende  paa  Skibsbesætningerne,  og  haardest 
føltes  maaske  dette  Tryk  ombord  i  de  to  dansk  be- 
mandede Linieskibe  »Pultusk«  og  »Dantzick«. 

Hertil  kom  endvidere  for  disse  to  Skibes  Ved- 
kommende det  ulykkelige  Forhold,  at  der  imellem  de 
franske    Autoriteter    og    de   danske   Skibschefer,    Kapi- 


tainerne  Rosenvinge  og  Holsten,  i  Aarets  Løb  udviklede 
sig  saa  spændt  et  Forhold,  at  alt  Haab  om  Samarbeide 
maatte  opgives.  Disciplinaire  Uregelmæssigheder  blandt 
Mandskabet,  Officerernes  Misfornøielse  med  at  tjene  under 
fremmed  Flag,  og  først  og"  sidst  en  uheldig  Stivhed  og 
Umedgjørlighed  hos  de  danske  Chefer  lige  overfor  deres 
militære  Foresatte  i  Frankrig,  vare  de  mest  iøinefaldende 
Grunde  til  alle  de  Rivninger  og  Stridigheder,  der  daglig 
øgedes  og  endte  med,  at  Kapitainerne  Rosenvinge  og 
Holsten  efter  Keiserens  Befaling  paa  Grund  af  Ulydighed 
bleve  afsatte  fra  deres  Kommando  og  under  Arrest 
sendte  til  Antwerpens  Citadel,  hvorfra  de  saa  senere 
hjemsendtes  som  Arrestanter  til  Danmark. 

Vil  man  imidlertid  gaa  til  Bunds  i  Sagen  og  søge 
den  dybere  Grund  til,  at  det  første  Aar  af  de  Danskes 
Ophold  paa  Schelden  staar  som  et  mørkt  Punkt  i 
vor  Søkrigshistorie,  maa  man  søge  til  Admiralitetet  i 
Kjøbenhavn.  Det  var  Admiralitetet,  som  sendte  to  af 
Marinens  Officerer  —  begge  erfarne  og  prøvede  Mænd 
—  som  Skibschefer  til  Frankrig  og  lod  dem  reise 
hjemmefra  og  indtage  deres  Poster  uden  nogen  klar 
Instruktion  til  Rettesnor.  Hvormeget  man  derfor  end 
vil  kunne  lægge  Kapitainerne  Rosenvinge  og  Holsten 
til  Last,  at  de  savnede  det  rette  Blik  for  deres  Stil- 
ling, vil  dog  det  Ansvar  for  Scheldekampagnens  første 
uheldige  Aar  altid  falde  tilbage  paa  Admiralitetet,  at 
man  lod  Befalingsmændene  tiltræde  deres  Stilling  uden 
at  være  fortrolige  med  deres  Pligter  og  de  naturlige 
^grændsninger,  deres  Rettigheder  havde. 


Samme  Dag,  den  28.  Januar  1809,  som  Cheferne 
tor  »Pultusk«  og  ^Dantzick«  maatte  aflevere  deres 
Værge  og  forlade  Skibet  som  Arrestanter,  blev  den 
franske  Marineministers  Ordre  om,  at  de  to  Linieskibe 
indtil  videre  skulde  sættes  under  Kommando  af  franske 
Chefer,  iværksat  ved  at  Eskadrechefen  beordrede  Kapi- 
tain  Soleil,  Chefen  for  Linieskibet  »l'Anversois«,  til  at 
føre  Kommandoen  ombord  i  »Pultusk«,  samtidig  med 
at  Kapitain  Moras  fra  Linieskibet  »César«  blev  Chef 
for  »Dantzick«. 

Ordren  blev  imidlertid  af  Hensyn  til  de  Danske 
udført  paa  den  mest  skaansomme  Maade,  idet  de  to 
Næstkommanderender,  Kapitainlieutenanterne  Fasting  og 
Stephansen,  i  Virkeligheden  vilde  komme  til  at  føre  den 
egentlige  Kommando;  kun  skulde  de  modtage  alle 
Ordrer  igjennem  de  nye  Chefer,  der  vedbleve  at  kom- 
mandere deres  egne  Skibe. 

Skjøndt  det,  saaledes  som  man  vil  se,  i  Grunden 
var  en  temmelig  uafhængig  Stilling,  som  de  to  ældste 
danske  Officerer  kom  til  at  indtage  efter  Kapitainerne 
Rosenvinges  og  Holstens  Arrestation,  tiltalte  denne 
midlertidige  Ordning  dem  dog  saa  langt  fra.  Den  fore- 
gaaende  Sommers  Uvirksomhed  og  idelige  Gjenvordig- 
heder  havde  efterhaanden  slappet  Lysten  og  Handle- 
kraften; Katastrofen  den  28.  Januar  1809,  der  ligesaa 
pludselig  som  uventet  berøvede  dem  deres  Chefer, 
havde  kun  gjort  Bitterheden  større  i  deres  Sind  og  for- 
øget Skuffelsen  over,  at  Udsigten  til  snarlig  Afløs- 
ning og  Hjemsendelse  til  Danmark  var  svundet  bort. 
Foruden  disse  Hovedudgangspunkter  for  Misfornøielse 
og  Ulyst  kom  der  endnu  flere  Ting  til,  der  hæmmede 
Tjenestens   forsvarlige  Udførelse   og  trykkede  Humøret 


ned.  Hverken  Fasting  eller  Stephansen  vare  saaledes 
tilstrækkelig"  hjemme  i  det  franske  Sprog,  Fasting  var  til- 
med sygelig,  plaget  af  Gigt,  som  han  havde  paadraget 
sig  under  Opholdet  i  det  fugtige  hollandske  Klima,  og 
endelig  led  den  Assistance,  som  de  havde  fra  deres 
subalterne  Officerer,  ved  at  disse  gjennemgaaende  vare 
meget  unge  Folk.  Under  de  forhaanden værende  For- 
hold, hvor  Besætningerne  i  de  to  dansk  bemandede 
Linieskibe  kort  Tid  forinden  havde  været  paa  Randen 
af  aabent  Mytteri,  vil  man  kunne  forstaa,  at  Alanglen 
paa  ældre  og  mere  solide  Officerer  maatte  være  meget 
følelig  for  Cheferne. 

Denne  Mangel  kommer  ogsaa  til  Orde  i  en  Rapport 
fra  Kapitainlieutenant  Fasting  til  Admiralitetet  kort 
Tid  efter  at  han  havde  overtaget  Kommandoen  af 
»Dantzick«,  og  hvori  han  udtaler  sig  saaledes:*) 

»De  fleste  af  de  Officerer,  vi  have,  ere  meget  unge. 
»Jeg  vil  herved  ikke  miskjende  dem,  tvertimod.  Det 
»forekommer  mig  som  de  ere  unge  Mennesker,  hvorom 
»man  kan  gjøre  sig  meget  Haab,  men  jeg  maa  under- 
»danig  anmærke :  at  i  vor  Stilling,  saavel  i  Henseende 
»til  Mandskabets  Stemning  som  til  Tjenestens  Gang, 
»behøve  Officererne  Sindighed  og-  Styrke  mere  end 
»under  almindelige  Omstændigheder.«  — 

Katastrofen  i  Vliessingen  medførte  ganske  naturlig, 
at  der  maatte  udnævnes  nye  Chefer  til  Linieskibene 
»Pultusk«  og  »Dantzick«.  Den  transke  Regjering  stil- 
lede dette  Forlangende  og  imødekom  derved  delvis 
Ønskerne  fra  dansk  Side. 


*)  Indkomne    Sager    1809,    Xr.    289.      Marineministeriets    Arkiv,    Kjø- 
benhavn. 


Admiralitetet  i  Kjøbenhavn  valgte  Kommandør- 
kapitainerne  Joost  v.  Dockum  og  v.  Berger  til  at  løfte 
den  Sten,  som  Rosenvinge  og  Holsten  havde  maattet 
lade  ligge. 

De  to  Officerer,  af  hvilke  v.  Dockum  dengang  førte 
Kommandoen  paa  Batteriet  »Prøvesten«  *),  medens  v. 
Berger  i  Tjenesteforretninger  opholdt  sig  i  Flensborg, 
modtoge  en  af  de  sidste  Dage  i  Februar  Maaned  i8oq 
Meddelelse  om,  at  de  vare  udsete  til  de  ledig  blevne 
Kommandoer  paa  Schelden,  og  at  de  som  Følge  heraf 
»havde  at  reise  derhen  og  antage  sig  som  Chef  et  af 
»disse  Skibe  under  den  vedkommende  franske  Admirals 
»Kommando<-^.  **) 

For  knap  et  Aar  siden  havde  Admiralitetet  paa 
samme  korte  og  fyndige  Maade  udstedt  Reiseordre  til 
Kapitainerne  Rosenvinge  og  Holsten ,  der  netop  nu 
som  Arrestanter  gjorde  Reisen  hjemefter  fra  Vliessingen, 
eskorteret  af  transke  Gendarmer.  Det  gjaldt  derfor  i 
første  Linie  om  at  hindre,  at  noget  lignende  skulde 
kunne  hænde  de  Officerer,  der  nu  stode  i  Begreb  med 
at  forlade  Landet  for  at  gaa  i  fransk  Tjeneste,  og  da 
man  havde  indset  den  store  Feil,  der  Aaret  forinden 
var  bleven  begaaet  fra  Administrationens  Side  ved  at 
lade  Cheferne  reise  fra  Kjøbenhavn  uden  nogen  virkelig 
Forholdsordre,  blev  der  nu  paa  Kongens  Befaling  af  Ad- 


*)  Da  (len  engelske  Flaade  i  August  I807  ankom  til  Sundet,  blev 
ogsaa  batteriet  »l'rovesten«  sat  i  Forsvarsstand,  og  v.  Dockum 
udnævntes  til  CLef  for  dette  og  nogle  Blokskibe  (Admiralitets- 
ordre  af  10  August  1807).  Han  vedblev  at  fore  Kommando  over 
Batteriet  indtil  Februar  1809. 
*)  Admiralitetsordrer  af  27  og  28  Februar  1809.  Admiralitets-  og 
•  Kommissariats  Kollegiets  Kopiliog  for  1809.  Nr.  l.  pag  304  og  314. 
Marineministeriets   Arkiv,   Kjøbenhavn. 


miralitetet  udfærdiget  følgende  Instrux,  der  forinden 
Afreisen  tilstilledes  de  to  Kommandørkapitainer.  *) 

»Til  Efterretning  og  Efterlevelse  paa  denne  Hr. 
»Kommandørkapitainen  befalede  Expedition,  tilkjende- 
»gives  Dem  herved :  At  Hans  Majestæt,  vor  allernaa- 
»digste  Konge,  har  paa  den  franske  Regjerings  For- 
»langende  samtykket  i,  at  2  de  af  den  franske  Keisers 
^•>Skibe  skulle  besættes  og  kommanderes  af  danske  Of- 
»ficerer  og  Søfolk,  hvilke  som  Auxiliaire  skulle  tjene  i 
»Frankrig  mod  vore  fælles  Fjender  de  Engelske  og 
»Svenske. 

»Hr.  Kommandørkapitainen,  der  af  Hans  Majestæt 
»Kongen  allernaadigst  er  udset  til  Chef  for  et  af  disse 
»Skibe,  vil  altsaa  fra  det  Øieblik  af,  at  De  har  meldt 
»Dem  til  den  kommanderende  Admiral  i  Vliessingen, 
»samt  ved  Skrivelse  til  Marineministeren  i  Paris  meldt 
»Deres  Ankomst  og  af  dem  modtaget  Kommando,  i 
»et  og  alt  adlyde  Deres  Ordre!  —  og  er  det  ikke  nok, 
»at  Hr.  Kommandørkapitainen  som  Chef  adlyder  punkt- 
»lig  saadanne  Ordrer,  som  til  Dem  maatte  indløbe,  men 
»det  er  endog  Hs.  Majestæt  Kongens  allernaadigste 
»Villie,  at  enhver  især  af  Deres  Underhavende  skal 
»ogsaa  være  besjælet  af  samme  Aand.  Hr.  Komman- 
»dørkapitainen  paalægges  derfor  som  en  hellig  Pligt 
»ved  alle  Leiligheder  og  paa  alle  mulige  Maader  at 
»bibringe  Deres  Underhavende  denne  allerhøieste  Be- 
»faling.   — « 

Naar  man  gjennemlæser  denne  Instrux,  vil  man 
^iegge  Mærke  til,  hvorledes  Admiralitetet  klog  af  Skade 


*)  Admiralitetsskrivelse  af  28  Februar  1809.  Admiralitets-  og  Kom- 
missariats Kollegiets  Kopibog  for  1809.  Nr.  1.  pag.  314— 316. 
Marineministeriets  Arkiv,   Kjøbenhavn. 

søgur  at  gjøre  sin  Feil  god  igjen  og  sætler  alle  Seil 
til  for  at  forebygge  en  Gjentagelse  af  Katastrofen  den 
28.  Januar. 

Den  indtrængende  Maade,  hvorpaa  d(;t  indskærpes 
de  to  designerede  Chefer,  at  der  vises  ubetinget  Lydig- 
hed imod  enhver  Ordre,  ikke  alene  af  dem  selv  per- 
sonlig, men  ogsaa  af  enhver  af  deres  Undergivne  fra 
det  Øieblik  af.  at  de  har  meldt  sig  til  Tjeneste  i  Vlies- 
singen,  viser  tydeligt  nok,  at  den  danske  Marinebe- 
styrelse nu  havde  aabnet  Øiet  og  set  hvor  det  var,  at 
Skoen  trykkede. 

Derfor  fjerner  ogsaa  Instruxen  med  ønskelig  Klar- 
hed alt,  hvad  der  kunde  bringe  de  nye  Chefer  ind  i 
det  farlige  Dobbeltforhold  til  dansk  og  fransk  Autoritet, 
der  havde  været  saa  ødelæggende  for  deres  Forgængere  ; 
derfor  hugges  Baandet  resolut  over  imellem  Admirali- 
tetet i  Kjøbenhavn  og  Skibscheferne  paa  Schelden,  og 
til  Afsked  paalægges  det  dem  som  »en  hellig  Pligt« 
at  lystre  og  al  sørge  for,  at  alle  de  andre  ogsaa  lystre. 

Instruxen  er  undertegnet  af  Wleugel,  Knuth,  Bille 
og  Grove,  og  det  er  vel  ikke  urimeligt  at  antage,  at 
de  3  af  disse  Herrer  fra  Admiralitetet,  der  for  et 
Aar  siden  havde  sat  deres  Navn  under  Rosenvinges  og 
Holsten's  lakoniske  Reiseordre,  ere  blevne  grebne  af 
den  Tanke,  om  ikke  en  saadan  Instrux  kunde  have 
klaret  Spørgsmaalet  for  de  to  Kapitainer,  da  de  raad- 
vilde  og  forblændede  gjorde  den  ene  Feil  større  end 
den    anden ;  hvis    virkelig    en     saadan    Tanke    har 

listet  sig  frem  i  det  Øieblik,  hvor  Pennen  blev  sat  til 
Papiret  for  at  undertegne  Instruxen,  har  man  næppe 
kunnet  skjule  tor  sig-  selv,  at  en  saadan  Yeiledning  som 
den,  der  her  blev   givet  med  paa  Reisen,    var  saa   klar 


i  sin  Form  og  saa  lidt  indbydende  til  at  handle  imod, 
at  en  lignende  nok  vilde  have  været  i  Stand  til  at 
skaane  Marinen  for  den  Ydmygelse,  at  to  af  dens  Offi- 
cerer i  fremmed  Tjeneste  bleve  kasserede,  belagte  med 
Arrest  og  som  Fanger  transporterede  tilbage  til  Landet. 
Den  Opgave,  som  de  to  nye  Chefer  i  fransk  Tje- 
neste vilde  blive  stillet  lige  over  for,  kan  man  paa 
Forhaand  sige  var  langt  vanskeligere  end  den.  som 
havde  bragt  deres  Forgængere  til  at  strande.  Det 
gjaldt  jo  om  intet  mindre  end  atter  at  bygge  op,  hvad 
Aaret  iforveien  havde  bragt  til  at  styrte  sammen,  og 
det  var  meget,  der  skulde  bringes  paa  ret  Kjøl  igjen. 
Besætningerne  skulde  atter  vænnes  til  at  gaa  i  stramme 
Tøiler,  styret  af  en  fast  og  sikker  Haand ;  Lysten  og 
Energien  hos  de  subalterne  Officerer,  som  en  aarelang, 
dræbende  kjedsommelig  Virksomhed  havde  sløvet, 
maatte  atter  vækkes,  for  at  Tjenesten  kunde  komme 
til  at  gaa  som  den  burde ,  og  endelig  maatte  man 
være  forberedt  paa,  at  de  franske  Marine-Autorite- 
ter, efter  hvad  der  var  foregaaet  paa  Schelden,  rime- 
ligvis i  Begyndelsen  vilde  iagttage  en  reserveret  Hold- 
ning overfor  de  nye  Udsendinge  fra  Danmark. 

Om  det  vilde  lykkes  at  naa  Maalet,  maatte  i  høi 
Grad  være  afhængig  af  den  Mands  personlige  Egen- 
skaber, der  som  den  ældste  af  de  danske  Skibschefer 
kom  til  at  bære  Ansvaret.  Det  var  ikke  nok  at  være 
en  duelig  Sømand  og  routineret  Skibschef;  under  de 
daværende  vanskelige  Forhold  krævedes  der  noget 
»jnere,  for  atter  at  give  den  danske  Marines  Navn  god 
Klang  i  Frankrig.  Den  Mand,  for  hvem  dette  skulde 
kunne  lykkes,  maatte  tørst  og  fremmest  sætte  alt  ind 
paa  i  Samarbeidet  med    sine  fremmede  Overordnede  at 


vise  en  ihærdig  Yillie  for  at  inn  dot  gjensidige  Tillids- 
forhold istand,  som  saa  sørgeligt  var  bristet  Aaret  ifor- 
veien.  Men  lykkedes  det  først  at  beseire  denne  Van- 
skelighed, vilde  dermed  Veien  være  aabnet  til  en 
ny  og  ærefuld  Kampagne  for  de  danske  Søfolk  paa 
Schelden. 

Admiralitetet  forventede,  at  Kommandørkapitain 
Joost  V.  Dockum  nok  vilde  vise  sig  istand  til  at  løseden 
vanskelige  Opgave. 

Denne  Mand  nedstammede  paa  modrende  Side  fra 
en  af  de  protestantiske  Familier,  der  i  Aaret  1685  efter 
Ophævelsen  af  det  nantiske  Edikt  nødtes  til  at  forlade 
Frankrig  og  søge  sig  et  nyt  Fædreland.  Faderen,  der 
under  Danneskjolds  Bestyrelse  af  Marinen  var  bleven 
indkaldt  fra  Holland,  da  Dokken  skulde  anlægges  paa 
Værftet,  var  Hydrauliker  og  boede  ude  i  Lyngby, 
hvor  han  eiede  en  Fabrik,  der  dreves  af  en  Vand- 
mølle. 

I  Lyngby  blev  Joost  v.  Dockum  født  den  30. 
April  1753,  og  her  levede  han  sino  Barndomsaar,  indtil 
han  12  Aar  gammel  kom  ind  paa  Akademiet  som 
Kadet. 

Som  Lieutenant  var  v.  Dockum  meget  tilsøs  og 
gjorde  sig  allerede  tidlig  bemærket  som  en  lovende  ung 
Officer;  i  Aarenes  Løb  havde  han  som  Kapitain  for- 
skjellige  Gange  været  udkommanderet  som  Chef*),  men 
det  var  dog  først  hans  Togt  med  Fregatten  »Havfruen« 
(1799  -1801),  der  gav  Anledning  til.  at  Opmærksom- 
heden blev  henledet  paa  ham. 


*)  Fr-egatten   »St.  Thomas«   i  Aaret   1796. 
Fregatten   »Kronborg«  i  Aaret   1798. 


»Havfruen«  afseilede  i  Foraaret  1799  til  Middel- 
havet for  at  forstærke  den  der  stationerede  Eskadre 
under  Komraandørkapitain  Steen  Bille. 

Under  Billes  Kommando  fik  v.  Dockum  god  Lei- 
lighed  til  at  vise  sin  Konduite  og-  Aktivitet  som  Skibs- 
chef. Sikkerheden  i  dette  Farvand  var  paa  den  Tid 
kun  meget  ringe,  da  franske,  engelske  og  spanske 
Kapere  sværmede  Middelhavet  over  og  gjorde  Veien 
usikker  og  farefuld  for  Koffardimanden.  Og  da  den 
danske  Handel  i  Middelhavet  netop  paa  dette  Tids- 
punkt stod  i  sin  fulde  Blomst,  var  det  nødvendigt  at 
lade  et  udstrakt  Konvoisystem  træde  i  Virksomhed 
som  det  eneste  Middel  til  at  skjærme  de  rige  Ladninger 
mod  Vold  og  Plyndringer.  Det  kunde  imidlertid  ikke 
undgaas,  at  det  kildne  Konvoispørgsmaal  af  og  til 
førte  til  smaa  Kollisioner  mellem  Billes  Eskadre  og  de 
krigsførende  Magters  Skibe,  naar  disse  i  Søen  vilde 
visitere  en  Konvoi,  der  seilede  under  det  danske  Orlogs- 
flags  Beskyttelse.  Og  mere  end  én  Gang,  hvor  v.  Dockum 
om.bord  i  «Havfruen«  mødte  en  saadan  Fordring  om 
Visitation,  viste  han,  at  han,  underlegen  i  Antallet  af 
Kanoner,  men  overlegen  i  Viliiestyrke,  var  Mand  for 
at  hævde  det  danske  Flags  Uantastelighed  med  saa 
megen  Dygtighed  og  Bestemthed,  at  Fordringer  om 
Visitation  bleve  opgivne,  endog  under  saa  ulige  Styrke- 
forhold, at  »Havfruen«  vilde  være  bleven  skudt  i  Sænk 
i  en  Haandevending,  hvis  der  var  bleven  sat  Haardt 
imod  Haardt. 

Havde  Admirahtetetet  saaledes  efter  v.  Dockums 
tidligere  militære  Løbebane  al  Grund  til  at  haabe,  at 
man  i  ham  havde  fundet  en  Mand,  der  vilde  være 
istand   til    at    løse    Opgaven    tilfredsstillende,   slog    man 


sig-  dog  ikkr  til  Ro  hermed,  skjøndt  man  havde  Be- 
vidstheden om,  at  den  medgivne  Instrux,  der  klart  og 
tydeligt  afstak  den  Vei,  der  skulde  følges,  vilde  lette 
Cheferne  Arbeidet  i  høi  Grad. 

Der  toges  nemlig  en  Forholdsregel  endnu.  Idet  Ad- 
miralitetet rigtig  skjønnede,  at  v.  Dockum  snarere  vilde 
kunne  blæse  nyt  Liv  i  Tjenesten  ombord  i  de  to  Linie- 
skibe, naar  han  mødte  til  Arbeidet  med  et  frisk  Sæt 
subalterne  Officerer  hjemmefra,  som  ikke  havde  været 
Vidne  til  det  foregaaende  Aars  Gjenvordigheder,  be- 
stemte man  sig  til  at  foretage  en  temmelig  gjennem- 
gribende  Afløsning  af  Officersbesætningen  ombord  i 
»Pultusk«  og  »Dantzick«.  De  fornødne  Ordrer  hertil 
udgik  fra  Admiralitetet  samtidig  med  Chefernes  Ud- 
kommando den  27,  Februar  1809  i  enslydende  Skri- 
velser til  Officererne*),  hvori  det  paalagdes  dem  hver 
især:  »at  melde  sig  til  Hr.  Kommandørkapitain  v. 
TDockum  for  at  følge  med  ham  til  Vliessingen  og  at 
»ansættes  til  Tjeneste  paa  et  af  derværende  franske 
»Orlogsskibe.  Forrettende  sin  Tjeneste  saaledes  som 
»han  agter  at  tilsvare  og  være  bekjendt«  **). 

Den  7.  Marts  1809  skulde  efter  Bestemmelsen 
v.  Dockum  .sammen  med  den  til  Afløsningen  komman- 
derede Styrke  af  subalterne  Officerer  forlade  Kjøben- 
havn  og  begive  sig  paa  Veien  til  Vliessingen.    Skjøndt 

*)  Sekondlieutenaiiterne:  l'riitz,  Rosenstand,  Tuxen,  Frederiksen,  Voigt 
og  Horn,  samt  Maanedslieutenanterne  .Søderberg,  Meck,  Cortnum 
og  Ring.  Ved  Admiralitetsskrivelse  af  28.  Februar  1809  fik  der- 
næst følgende  Officerer  Ordre  til  at  bolde  sig  klar  til  Hjemreise 
fra  fransk  Tjeneste:  rremierlieutenanterne  Holsten  og  Falsen, 
Maanedslieutenanterne  Sneedorff,  Grove  og  Zahrtmann,  samt  Ka- 
detterne Fisker,  Brown,  Andersen,  Eriksen,  Duntzfelt  og  Holm. 
**)  Admiralitets-  og  Kommissariats-  Kollegiets  Kopibog  Xr.  l  for  1809 
pag.   304 — 306.      Marineministeriets  Arkiv,   Kjøbenhavn. 

der  med  Datidens  primitive  og  langsomme  Befordrings- 
midler jo  vilde  gaa  en  antagelig  Tid.  forinden  han 
med  sine  Ledsagere  kunde  vente  at  naa  Maalet  for  sin 
Reise,  afsendte  Admiralitetet  i  Kjøbenhavn  dog  samme 
Dag  en  Skrivelse  til  Kapitainlieutenanterne  Fasting  og 
Stephansen  i  Vliessingen  for  at  underrette  dem  om  de 
to  nye  Chefers  forestaaende  Ankomst. 

Som  man  kunde  vente,  vakte  denne  Meddelelse 
kun  Tilfredshed  hos  de  to  Næstkommanderender,  og 
deres  Glæde  over  og  Utaalmodighed  efter  snart  igjen 
at  komme  under  en  dansk  Chefs  Kommando  kom 
til  Orde  i  en  Fællesrapport*),  som  de  strax  efter 
Modtagelsen  af  Admiralitetets  Brev  afsendte  til  Kjø- 
benhavn og  hvori  de  skrive: 

»Det  høie  Kollegii  Skrivelse  af  7.  hujus  er  os 
»indløben.  Vi  smigre  os  med  det  Haab,  at  de  deri 
»gunstig  anmeldte  Chefer  ankomme  inden  Skibene 
»lægge  ud,  da  vi  saaledes  blive  befriet  for  den  Ulempe 
»at  lægge  ud  under  fremmede  Chefer,  som  hverken 
»forstaa  os,  eller  vi  dem.  Ligeledes  haabe  vi,  at  de 
»Officerer,  som  ankomme  til  Afløsning,  ere  det  franske 
»Sprog  nogenledes  mægtige,  hvilket  er  en  væsentlig 
»Nødvendighed  for  Tjenestens  Gang.« 

Som  tidhgere  omtalt,  var  Afreisen  bestemt  til  den 
7.  Marts,  og  paa  denne  Dag,  om  B^ormiddagen  Kl. 
872,  kjørte  man  fra  Kjøbenhavn  ud  ad  Roeskildeveien 
ad  Korsør  til. 

I  en  lille  Dagbog,  som  en  af  Officererne  har  efter- 
ladt sig,    træffer  man   en    detailleret,    skematisk  Frem- 

*)  Indkomne    Sager     1809,    Nr.    594-       Marineministeriets    Arkiv,    Kjø- 
benhavn. 


14 


— 

_ 

o' 

O 

. 

s 

"I 

rt 

n 

00 

o. 

OTQ 

•h 

a. 

1 

S 

V 

C 

?° 

^ 

p 
i« 

>o 

00 

-J 

oc 

-*.^ 

-_;^ 

CO 

00 

b^ 

■tL 

v 

>> 

!> 

=    'Si 

X 

« 

50 

•X,' 

Q 

V 

o 

<^ 

re 

^ 

,-, 

>-- 

<  p 

3 

re 

w' 

c/. 

re 

2 

c 

0  crc3 
w  2. 

w 

?r 

2 

c 

p' 

n 

OfQ 

-I 

o    "> 

re 

fT 

^ 

P 

X 

?? 

50 
o 

^ 

^ 

o 

0_ 

^ 

P 

n 

0 
re 

T   re 

!L 

2^ 

re 

•^ 

o 

^ 

N^ 

O 

O 

- 

00 

to     - 

1« 

„ 

~i 

10 

5^ 

iT" 

'* 

^3 

» 

^ 

s* 

> 

cr 

^ 

^^ 

Z 

T 

W 

50 

Wrf 

/N    •-• 

o 

o 

^ 

"< 

O    < 

-.I 

re 

CK} 

fS 

^ 

T      0 

«'-} 

I/« 

3 

Ui     T 

re 

jr 

S, 

re 

9<3 

c 

en 

re 

a. 

= 

i> 

^ 

r> 

A 

J*    ** 

-;^ 

x^ 

4i. 

w                « 

W 

in 

w 

3     ¥ 

S"  < 

i  2. 

"^ 

r/3 

CO 

Penge, 
om     over    m 
tøi.  Voigt,  je 
da  Vognene 
borte,    tilfod 
de  andre  ko 
esaapaa  Veiei 

s  f* 

o 
p"3 
p 

s; 

< 
p 

iio' 

0 
'I 

< 
o. 
1 

-I 

3  H' 

- 

c 

s 

1 

3 
3 
m 

O 

< 
n 

re 

C 

< 

2 

O 

o" 

< 

c 

> 

2 
2 

a. 
re 

re 
2 

Si 

re 

p 

re 

> 

C 

f» 
u> 

P 
P 

C 

re 

s* 

rt 

z 

p 

K 

p 

—  n' 

ja: 

s 

n 

2-  ^ 

re 
re 

cfq 
p 

p 

re 
re 

re 

^ 

CftJ 

« 

-<  S>  —  rt  orq   »Tj 

j; 

3 

o  -^ 

r» 

W 

^ 

P 

ir 

a. 

3    ^71^5«^ 

O. 

c 

Q 

erq 

a>    o 

V  "I 

'■> 

c/;  re 

^ 

re 

« 

re 

c" 

re 

_ 

^ 

p 

3  gsrg-oQ  ? 
L  •-  5-  s  oq  ;r' 

fB    T"  CJt)   <5    _p   7 

c" 

2. 

o" 

p 
p 

< 

41 

3     2 

"s' 

a. 
p 

CfQ 

o 
< 

3 

2. 

p 

re 
re 

p 

0 

o 

orq 

a- 
2 

5=0 
2. 
ft) 

22. 

9 

S 

3 
O. 

n> 

3 

O 

Cfo 


O 


'5 

stilling  af  Overreisen  til  Vliessingen  *\  Det  første  Blad 
heraf,  som  ovenfor  findes  aftrykt,  indeholder  vel  intet, 
som  kan  have  Krav  paa  særlig  Interesse,  men  ganske 
oplysende  er  det  dog  til  Sammenligning  med  Nutidens 
Reisemaade  at  se ,  hvorledes  man  reiste  ved  Aar- 
hundredets  Begyndelse,  møisommeligt  sneglende  sig 
frem  fra  Kro  til  Kro. 

Man  behøver  egentlig  kun  at  læse  de  sidste  Linier 
af  det  nævnte  Blad  i  Tuxens  Reise-Journal,  for  paa 
den  mest  slaaende  Maade  at  blive  mindet  om  For- 
skjellen  imellem  Nutidens  og  Datidens  Reisemaade. 
For  den,  der  selv  med  et  Exprestog  er  fiøiet  afsted 
med  8 — lo  Mils  Fart  i  Timen,  og  gjennem  Kupévin- 
duet har  set,  hvorledes  Byer,  Skove  og  Bjerge  under 
Kjørslen  dukke  frem  og  forsvinde  igjen  i  et  skiftende 
Panorama,  er  der  noget  hyggeligt  gammeldags,  næsten 
rørende  ved  at  læse  om,  hvorledes  disse  Reisende  ved 
Aarhundredets  Begyndelse  paa  Routen  Kjøbenhavn — 
Vliessingen  tilbagelægge  Veien  imellem  Snoghøi  og 
Kolding  tilfods,  da  Befordringen  pr.  Vogn  er  dem  for 
langsom,  hvorledes  de  stoppe  op  underveis  og  bese  en 
Vandmølle  og  endelig  optegne  denne  Begivenhed  i 
deres  Reise-Journal  i  en  Rubrik  med  Overskriften 
»Mærkværdigt« . 

Dagen  forinden,  den  lo.  Marts  i8og,  sent  ud  paa 
Aftenen,  var  v.  Dockum  og  hans  Officerer  ankomne  til 
Middelfart.  Det  var  Chefens  Hensigt  at  fortsætte 
Reisen  videre  over  Beltet,  hvad  der  ikke  lod  sig  gjøre, 
da  alle  Færger  laa  ovre  paa  Snoghøi- Siden ;  en 
Jolle  med  en  Officer   blev  dog  strax  samme  Nat   sendt 


'')  Sekondlieutenant    Tuxen:      Reise-Journal    fra    Kjolienhavn    til    Vlies- 
singen   1809.     (Manuskript). 

over    til   Snoghøi    for    at    bestille  Færge    og   Heste    til 
næste  Morgen  tidlig,  da  Reisen  skulde  fortsættes. 

Det  var  Midnat,  og  v.  Dockum  stod  med  sine  Offi- 
cerer i  Middelfarts  Gader  uden  at  kunne  faa  Nattelogis. 
»Alle  Auberger»,  —  skriver  han  i  sin  Rapport  til  Ad- 
miralitetet*) »vare  opfyldte  med  Reisende,  og  for 
»ikke  at  komme  til  at  spadsere  paa  Gaden  hele  Natten, 
»igjennem,  maatte  jeg  ty  til  Magistraten  i  Byen  for 
»at  komme  i  Hus.«  — 

Paa  Reisen  videre  frem,  under  Kjørselen  sønder 
paa  fra  Snoghøi  gik  det  kun  langsomt  paa  Grund  af 
de  tarvelige  Befordringsmidler,  der  kunde  stilles  paa 
Benene,  v.  Dockum  klager  med  Rette  i  sin  Rapport 
til  Admiralitetet  over  »at  paa  hver  Station,  hvor  der 
»skulde  skiftes  Heste,  maatte  der  ventes  3—4  Timer, 
»inden  Forspandet  kunde  skaffes  tilveie,  og  Hestene 
»vare  saa  slette  og  udasede,  at  de  i  Reglen  brugte 
»6—8  Timer  om  at  tilbagelægge  3  Mil.«  — 

Paa  denne  møisommelige  Maade  arbeidede  man 
sig  fremad  over  Eckernførde  til  Kiel.  Under  sit  Op- 
hold her  fik  v.  Dockum  at  vide,  at  de  to  tidligere 
Chefer  for  »Pultusk«  og  »Dantzick«  vare  ankomne  til 
Rendsborg  Fæstning  fra  Antwerpen  som  Arrestanter. 
Med  Tilladelse  fra  Kongen,  som  netop  var  i  Kiel,  be- 
gav han  sig  til  Rendsborg  og  havde  den  15.  Marts  en 
Samtale  med  Rosenvinge  og  Holsten,  forinden  Turen 
gik  videre.  For  at  paaskynde  Reisen  havde  v.  Dockum 
givet  Ordre  til  at  der  skulde  kjøres  Nat  og  Dag,  indtil 
man  kom  til  Hamburg;  men  i  den  mørke  Nat  var 
Kudsken  saa  uheldig  at  vælte  Vognen  og   hele  Reise- 

')  Indkomne    Sager    l8ot>,    .\r.    580.      Marineministeriet.«    Arkiv.     Kjø- 
benhavn. 

selskabet  i  Grøften.  Med  nogle  mindre  Skrammer  kom 
dog  alle  paa  Benene  igjen,  saa  at  Kjørselen  kunde  fort- 
sættes, og  Dagen  efter,  den  i6.  Marts  1809,  ankom  man 
uden  videre  Uheld  til  Hamburg,  hvor  den  anden  Linie- 
skibschef, Kommandørkapitain  v.  Berger,  der  kom  fra 
Flensborg,  sluttede  sig  til  de  afreisende  danske  Officerer. 

Opholdet  i  Hamburg  medtog  4  Dage,  for  en  Del 
fordi  man  her  skulde  have  de  nødvendige  Penge  til 
Reisens  videre  Fortsættelse,  v.  Dockum  fik  dog  snart 
Sagen  bragt  i  Orden,  idet  han  »adresserede  sig  til 
»Banke-Kommissair  Gebaurer  for  at  faa  Guld-Mynter«, 
og  med  3000  Rdl.  Slesvig  Holstensk  Courant  begav 
man  sig  paa  Veien  igjen  den  20de  Marts  1809*).  2 
Dage  efter  naaedes  Bremen ,  men  herfra  og  videre 
vester  paa  besværliggjordes  Reisen  ved  Foraars-Over- 
svømmelserne, der  gjorde  Veiene  næsten  ufremkomme- 
lige og  særlig  i  Omegnen  af  Byen  Nijmegen  vare 
meget  betydelige  Imidlertid  arbeidede  Heste  og  Vogne 
sig  dog  med  en  Del  Besvær  frem  ad  de  opkjørte, 
overflydte  Veie;  den  28.  Marts  passeredes  Bergen  op 
Zoom,  og  den  29.  ud  paa  Eftermiddagen  naaede  ende- 
lig V.  Dockum  og  hans  Officerer  Reisens  Endemaal, 
Vliessingen. 

Skjøndt  det  allerede  var  sent  paa  Dagen,  vilde  de 
to  Kommandørkapitainer  dog  ikke  lade  noget  for- 
sømt og  begave  sig  umiddelbart  efter  Ankomsten  til- 
den kommanderende  franske  Admiral,  for  at  melde  sig 
til  ham. 
r-       Det  har   næppe    været   uden  en    vis  Spænding  ved 


*)  Indkomne     Sager     1809    Xr.     580       MarinemiiiisLeriets    Arkiv,    Kjø- 
benhavn. 


i8 


Tanken  om  hvilken  Modtagelse,  der  vilde  bliv«;  dem 
til  Del,  at  v.  Dockum  og  v.  Berger  gik  til  dette  første 
Møde  med  deres  tilkommende  franske  Chef,  men  de 
traf  i  Vice-Admiralen  den  samme  milde,  venlige  Mand, 
der  saa  ofte  Aaret  i  Forveien  havde  taget  Stødet  af 
for  de  Danske,  og  de  fik  en  Modtagelse  saa  imøde- 
kommende^  at  det  overgik  enhver  Porventning.  Da 
Missiessy  overlod  v.  Dockum  som  den  ældste  Officer 
at  vælge,  hvilket  af  de  2  dansk  bemandede  Skibe  han 
ønskede  at  blive  Chef  for ,  valgte  han  Linieskibet 
»Pultusk«,  det  samme  som  Rosenvinge  havde  komman- 
deret, og  Sammenkomsten  endte  med,  at  Admiralen 
indbød  de  to  Chefer  til  at  spise  med  sig*). 

Ved  de  danske  Officerers  Ankomst  havde  allerede 
Livet  begyndt  at  røre  sig  paa  Schelden.  Isen  var 
brudt  op  og  Floden  atter  seilbar,  Flaadens  F"oraars- 
udrustning  var  begyndt,  og  ikke  mindre  end  10 
franske  Linieskibe  laa  under  Ekvipering  i  Vliessingens 
Bassiner.  Allerede  Dagen  før  v.  Dockums  Ankomst 
halede  de  to  første  af  dem  seilklare  ud  fra  Værftet 
og  fortøiede  paa  Floden,  og  Resten  skulde  følge  efter 
Slag  i  Slag.  Det  var  derfor  en  Opmærksomhed  imod 
de  Danske,  naar  Admiral  Missiessy  gav  Ordre  til,  at 
de  to  dansk  bemandede  Linieskibe  skulde  -hale  sidst 
ud  fra  Værftet,  for  at  de  nye  Chefer  under  de  frtimmede 
Forhold  derved  kunde  faa  bedre  Tid  til  at  blive 
hjemme  i  deres  Skibe  og  lære  Officerer  og  Mandskab 
lidt  at  kjende,  forinden  den  egentlige  Eskadretjeneste 
begyndte. 


*)  Indkomne    Sager     l8oy    Nr.     7;^2-      Marineniiiiisteriets    .\rkiv ,    Kjo- 
lienhavn. 

Medens  man  saaledes  ved  Vliessingen  var  i  fuld 
Gang  med  at  gjøre  Scheldeflaaden  seilklar  til  den 
forestaaende  Sommerkampagne,  udfoldedes  der  sam- 
tidig høiere  oppe  paa  Floden  ved  Antwerpen  en  Virk- 
somhed, der  trak  store  Vexler  paa  Tid,  Arbeidskraft 
og  Penge. 

Efter  at  Keiser  Napoleon  havde  indset,  at  Schelden 
var  det  Sted,  hvorfra  en  fransk  Flaade  med  størst 
Virkning  vilde  kunne  føre  et  Stød  imod  England, 
var  hans  Bestemmelse  med  det  samme  taget  om  at 
gjøre  Antwerpen  og  Vliessingen  til  Operationsbasis 
for  en  maritim  Bevægelse  mod  den  engelske  Kyst. 
Det  havde  fra  første  Færd  været  Regjeringens  Me- 
ning, at  disse  to  Byer  hver  skulde  have  sin  særlige  Del 
af  Opgavens  Løsning,  saa  at  Antwerpens  nye  Skibs- 
værfter byggede  Flaadens  Skibe,  medens  Vliessingens 
Bas-iner  gave  Orlogsmændene  Vinterkvarter,  da  den 
stærke  Isgang  paa  Schelden  forbød  en  Overvintring 
paa  Floden. 

Saaledes  var  Forholdet  ogsaa  endnu  i  Foraaret 
1809,  men  en  F'orandring  var  forestaaende.  De  nye  Ar- 
beider  ved  Antwerpen  vare  vel  endnu  i  deres  Barndom, 
men  det  hele  Anlæg  havde  et  saa  storartet,  næsten 
kjæmpemæssigt  Sving  over  sig,  at  det  var  at  forudse. 
at  den  Tid  ikke  laa  fjern,  hvor  VHessingen  vilde  blive 
reduceret  til  en  Udhavn,  en  Forpost  imod  den  engelske 
Kanal.  Den  franske  Regjerings  Planer  sigtede  nemlig  til 
intet  mindre  end  at  gjøre  Antwerpen  til  en  stor  Marine- 
g^-ation,  istand  til  ikke  alene  at  bygge  en  Flaade  paa 
sine  Værfter,  men  ogsaa  istand  til  at  give  .  denne  Ly 
om  Vinteren  i  sine  Dokker. 

Udførelsen  af  denne  omfattende  Plan,  der  faa  Aar 

senere  skulde  hæve  Antwerpen  til  en  Krigshavn  af 
første  Rang,  var  allerede  paabegyndt  med  hensyns- 
løs Energi.  Der  var  projekteret  Anlæg  af  Bassiner  ud 
imod  Floden,  som  skuld(i  kunne  rumme  ialt  80 — 100 
Linieskibe,  men  paa  den  paatænkte  Plads,  i  den  østlige 
eller  nordostlige  Del  af  Byen,  laa  den  Gang  et  folke- 
rigt Kvarter  med  over  tusinde  Huse.  Den  keiserlige 
Regjering  lod  sig  dog  ikke  stoppe  i  Farten  af  denne 
Hindring.  Hele  det  paagjældende  Kvarter  var  i  For- 
aaret  180Q  bleven  exproprieret  paa  Keiserens  Befaling, 
Beboerne  beordrede  til  at  flytte  fra  deres  Leiligheder, 
og  kort  efter  begyndte  her  et  Sløifningsarbeide.  der  i 
Storartethed  søger  sin  J-ige,  hvor  Gade  efter  Gade 
maatte  falde,  og  hvor  Kirker,  Klostre  og  andre  offent- 
lige Bygninger  jevnedes  med  Jorden.  Efter  at  Nedriv- 
ningsarbeiderne  vare  endte,  toges  der  med  Kraft  fat 
paa  Udgravningen  af  Bassinerne.  1  store  Arbeids- 
kolonner,  der  afløste  hinanden  uden  wStandsning,  gik 
Gravningen  for  sig  Dag  og  Nat.  Det  var  en  broget 
Svæim,  der  mødte  til  Arbeide;  Bønder  og  Arbeidsmænd, 
franske  Soldater  og  Krigsfanger*)  i  deres  fremmede 
Uniformer  færdedes  her  imellem  hverandre,  og"  naar 
Mørket  faldt  paa,  tændtes  Fakler  rundt  paa  Arbeids- 
pladsen  og  holdtes  brændende  Natten  igjennem,  for  at 
F'olkene  kunde  se  at  grave. 

Det  var  at  torudse,  at  et  Foretagende,  der  ind- 
lededes i  saa  stor  Stil,  ogsaa  nok  af  Napoleons  Regje- 
ring vilde  blive  bragt  til  Ende  paa  en  tilsvarende 
Maade,  men  ingen  havde  vel  troet  det  muligt,  at  paa 
.samme  Sted,  hvor  der   endnu  tidlig  paa  F^oraaret    1809 


*)  især    spanske     l'"aiiger,    og    liluinll    dem     Levningerne    al    Romanas 
Division. 

havde  ligget  et  Kvarter  af  Antwerpens  By,  og  hvor 
Livet  havde  rort  sig  i  Gader  og  Stræder,  skulde  3 
Aar  senere  Linieskibe  paa  84  Kanoner  flyde  ind  og 
lægge  sig  i  Vinterhavn  fuldt  udrustede,  med  Kanoner, 
Proviant  og  Besætning  ombord. 

Den  I.  April  1809  overtog  de  to  nyankomne 
Chefer  deres  Kommandoer,  efter  at  de  danske  Officerer 
Dagen  forinden  vare  blevne  dem  forestillede,  og  Eska- 
drens  Skibe,  der  efterhaanden  som  de  bleve  seilklare, 
halede  ud  af  Vliessingens  Bassiner,  afgik  til  Anker- 
pladsen ved  Terneuzen  for  midlertidig  at  indtage  Sta- 
tion der. 

Denne  Flaadeafdeling,  der  i  den  første  Halvdel  af 
April  Maaned  samledes  under  Admiral  Missiessy's  Kom- 
mando, bestod  af  følgende  Skibe: 

Avant-Gardeii. 

Kanoner  og   Karonader. 

Linieskibet  l'Anversois 84 

»  le  Dalmate 84 

»  le  Commerce  de  Lyon 84 

Corps  de  Bataille. 

Linieskibet  le  Duguesclin 84 

»  le  Dantzick 84 

2>  le  Charlemagne  (Flagskib)  ...  84 

»  le  César 84 

Arriere-  Garden. 

Linieskibet  la  Ville  de  Berhn 84 

»  l'Albanais 84 

»  le  Pultusk 84 


Katujiior  nj,'   Karonader. 

Fregatten   I^'riesland 44  i 

»  Iris 20  ,  (hollandske) 

»  Ajax 20  1 

Briggen  Butler 14  (engelsk  Prise) 


Proviantspørgsmaalet,  der  under  Rosenvinges  Kom- 
mando havde;  givet  den  første  Anledning  til  Misfor- 
nøielse  ombord  og  sat  den  første  Kurre  paa  Traaden 
imellem  de  danske  Chefer  og  deres  Foresatte,  begyndte 
strax  efter  v.  Dockums  Ankomst  at  røre  sig  igjen 
Ligesom  sidst  var  det  ikke  Kvaliteten,  der  klagedes 
over.  Maden  var  god,  og  efter  franske  Forhold  ogsaa 
tilstrækkelig,  men  forslog  blot  ikke  til  de  dan.ske  og 
norske  Søfolk ,  der  fra  Hjemmet  vare  vante  til  en 
langt  rigeligere  Kost  end  den,  den  franske  Intendantur 
leverede 

Skjøndt  v.  Dockum  havde  været  for  kort  Tid  paa 
Stedet  til  at  kunne  fælde  en  uhildet  Dom  om  alt,  hvad 
der  blev  forelagt  ham  ombord  til  Afgjørelse,  havde 
Mandskabets  Klager  over  utilstrækkehg  Bespisning  dog 
strax  hans  Sympathi.  Den  allerførste  Gang,  han  efter 
Ankomsten  havde  set  sin  Besætning  opstillet  til  Præ- 
sentation, var  han  bleven  slaaet  af  Pilkenes  Udseende. 
Det  var  ikke  de  samme  sunde,  kraftige  og  veirbidte 
Skikkelser,  han  her  fik  at  se.  som  ved  Mønstringen  ombord 
i  en  dansk  Orlogsmand  hjemme;  »Pultusk's«  og  ^>Dant- 
zick's«  Besætning  havde  et  mat,  sygeligt  Udseende,  og  v, 
Dockum  skrev  det  ganske  naturligt  paa  Bespisningens 
Regning,  over  hvilken  der  klagedes  i  begge  Skibe. 

Det  bliver  dog  et  Spørgsmaal,  om  han  ikke  har 
taget    feil   paa    dt^tte  Punkt,    og    om    ikke    det    fugtige. 


usunde  hollandske  Klima,  de  slette  sanitære  Forhold, 
hvorunder  Mandskabet  Vinteren  igjennem  havde  levet, 
kasernerede  ombord  i  Skibe,  hvor  der  hverken  fandtes 
Kabys  eller  Kakkelovn,  hvor  Lys  og  Lanterner  ikke 
engang  var  tilladt,  men  kun  stiltiende  taalt  som  en 
uundgaaelig  Nødvendighed,  om  ikke  alt  dette  i  For- 
bindelse med  Misfornøielsen  og  Hjemve  langt  sna- 
rere har  tæret  paa  Mandskabets  friske  Udseende  end 
Afsavnet  af  nogle  Maaltider  Grød  og  i  U  Smør  om 
Ugen. 

V.  Dockum  havde  imidlertid  bestemt  sig  til  at  tale 
sine  Folks  Sag,  naar  det  lod  sig  gjøre,  og  Leilig- 
heden  tilbød  sig  snart.  Efter  at  nemlig  Vice-Admiral 
Missiessy  den  20.  April  1809  om  Eftermiddagen  havde 
heist  sit  Flag  ombord  i  Linieskibet  »Charlemagne«,  af- 
holdtes der  hos  den  Kommanderende  et  Møde  til  Af- 
gjørelse  af  forskjellige  Provianterings-Spørgsmaal,  hvor 
samtlige  Eskadrons  Chefer  og  Intendanter  vare  tilstede, 
og  her  haabede  v.  Dockum  at  kunne  faa  Sagen  bragt 
paa  Bane. 

Dette  lykkedes  ogsaa  paa  en  vis  Maade,  idet  der 
paa  Mødet  5>blev  meget  talt  tii  Fordel  for  de  danske 
»Matrosers  addresse  og  Kræfter  imod  de  Franske«*), 
og  denne  Kompliment  benyttede  v.  Dockum  til  at 
svare :  »at  Aarsagen  formodentlig  var,  fordi  de  nor- 
»diske  Folk  spiste  stærkere  Føde  end  de  Franske, 
»hvilket  formodentlig  gav  dem  mere  Kræfter«*). 

Denne  Forklaring  har  aabenbart  været  beregnet 
paa,  at  de  Styrende  paa  Mødet  paa  en  fin  xMaade  skulde 

forstaa  det  Ønskelige  i,  at  der  foretoges  en  Forandring 

*     ^     

*)  Indkomne    Sager    I809,    Nr.     732.      Marineministeriets    Arkiv,    Kjø- 
benhavn. 

i  det  tor  de  Danske  gjældende  Spisereglement.  Antyd- 
ningen har  imidlertid  været  tor  fin  og  er  næppe  bleven 
forstaaet,  medens  paa  samme  Tid  v.  Dockum  med  det 
foregaaende  Aars  Proviantstrid  for  Øie  har  været  saa 
klog  hellere  at  lade  Spørgsmaalet  falde  end  at  rette 
noget  direkte  Forlangende  i  denne  Henseende  til  de 
franske  Autoriteter. 

Dog  opgav  han  derfor  ingenlunde  sin  Plan,  fordi 
han  under  disse  Omstændigheder  fandt  det  rigtig.st 
ikke  at  gaa  lige  løs  paa  Maalet.  Han  slog  blot  diplo- 
matisk ind  paa  en  Sidevei,  som  han  haabede  nok 
vilde  føre  ham,  hvorhen  han  ønskede.  Man  ser  dette 
bekræftet  gjennem  v.  Dockum's  Rapport  til  Admirali- 
tetet om  Mødet  ombord  i  Linieskibet  »Charleniagne«, 
hvori  det  hedder:*) 

»Men  for  at  jeg  ikke  skal  komme  i  Uleilighed  for 
»at  anmode  om  større  Rationer,  saa  udbeder  jeg  under- 
»danigst,  at  denne  Mangel  for  den  franske  Minister  i 
»Kjøbenhavn  maatte  blive  foredragen  til  videre  at 
»forestille  den  franske  Regjering  derom ,  da  Mand- 
»skabets  Udseende  er  som  de  kunde  være  kommet  ud 
xaf  et  Fængsel,  hvor  de  have  lidt  Nød;  og  anser  jeg 
»det  for  nødvendig  til  deres  Helbreds  Konservation,  at 
»der  bliver  foranstaltet,  at  de  faa  ugentlig  nogle  Maal- 
»tider  Grød  og  Smør,  hvorfor  dem  igjen  ugentlig 
»kunde  afkortes  nogle  Maaltider  Bønner.« 

Endnu  inden  dette  Brev  havde  naaet  sit  Bestem- 
melsessted, fik  imidlertid  v.  Dockum  en  uventet  Hjælp 
1  Proviantspørgsmaalet  tra  Admiralen  selv.  Efter 
at    Flaget    nogle  Dage    havde    vaiet    ombord    i    »Char- 

*)  Indkomne    .Sager     1809.    Nr.     732.       Marineministeriets    Arkiv,    Kjø- 
benhavn 

lemagne«,  afreiste  nemlig  Missiessy  til  Paris  for  at 
forhandle  mundtlig  med  Marineministeren  om  for- 
skjeilige  Tjenestesager  og  viste  ved  sin  Afreise  den 
Opmærksomhed  imod  v.  Dockum  at  spørge  ham,  om 
han  havde  noget  at  andrage  hos  Ministeren,  i  hvilket 
Tilfælde  han  da  skriftlig  kunde  tilmelde  Admiralen  det. 

v.  Dockum  var  naturligvis  ikke  sen  til  at  benytte 
dette  kjærkomne  Tilbud  til  at  slaa  det  ønskede  Slag 
for  de  danske  Besætninger  og  deres  gode  Appetit,  og 
sendte  Vice-Admiralen  forinden  dennes  Afreise  til  Paris 
en  Skrivelse,  hvori  det  hedder:*) 

»At  hvis  han  fandt  Leilighed  i  Paris,  da  at  ud- 
»virke  hos  Marineministeren,  at  det  danske  iSlandskab 
»kunde  faa  nogle  Gange  Grød  og  Smør  om  Ugen  i 
»Stedet  for  Bønner. 

»Grød  og  Smør  er  den  danske  Matroses  nationale 
»Føde,  og  vil  sikkert  bidrage  meget  til  Mandskabets 
•Sundhed  og  Konservation«. 

Under  Missiessy's  Fraværelse  i  Paris  vedblev  hans 
Flag  at  vaie  fra  »Charlemagne«.  medens  Kommandoen 
midlertidig  overgik  til  den  ældste  Officer  i  Flaaden, 
Kontre-Admiral  Courand  (Linieskibet  »Dalmate  ).  Under 
dennes  Befahng  lettede  Flaaden  fra  Terneuzen  den  28. 
April  i8og  og  stod  Farvandet  ned  imod  Vliessingen. 
Det  havde  først  været  Bestemmelsen,  skriver  v.  Dockum 
i  sin  Rapport  derom  til  Admiralitetet,  at  Flaaden  skulde 
søge  VHessingen  og  atter  lægge  ind  i  Bassinerne**). 
Grunden    til,  at   man    tænkte  paa  at  lade  Marinen    ind- 


*)  Indkomne   Sager   1809  Nr.   QI4.      Marineministeriets  Arkiv,   Kjøben- 
'         havn. 
**)  Indkomne   Sager   1809   Xr.  %0.      Marineministeriets  Arkiv,   Kjoben- 
havn 

tage  en  saa  fremskudt  Stilling  mod  Kanalen,  var  dcjn, 
at  d<^r  allerede  nu  i  det  tidlige  Foraar  begyndte  at 
dukke  Rygter  op  om  engelske  Udrustninger,  hvis 
Maal  sagdes  at  være  Vliessingen  og  Schelden.  Da 
disse  Rygter  i  alle  Tilfælde  paa  dette  Tidspunkt  endnu 
vare  noget  forhastede,  toges  Ordren  imidlertid  tilbage, 
og  Flaaden  ankrede  samme  Eftermiddag  i  Farvandet 
midt  imellem  Antwerpen  og  Vliessingen  paa  det  samme 
Sted,  der  ogsaa  Aaret  forinden  havde  været  dens 
Sommerstation,  og  man  tog  med  Kraft  fat  paa  Skibenes 
Organisation  og  Mandskabernes  Uddannelse. 

Admiral  Missiessy  vendte  efter  2 — 3  Ugers  Fra- 
værelse i  Paris  tilbage  til  sin  Flaade  og  tog  atter 
Ledelsen  i  sin  Haand.  Kort  efter  sin  Ankomst  mod- 
tog han  Meddelelse  om,  at  Kong  Louis  af  Holland 
vilde  inspicere  Fæstningerne  og  Batterierne  langs 
med  Schelden  og  ved  samme  Leilighed  komme  om- 
bord paa  Flaaden. 

Paa  den  berammede  Dag,  Onsdag  den  17.  Mai 
i8og,  begav  Admiral  Missiessy,  ledsaget  af  sine  Skibs- 
chefer og  en  Del  af  Flaadens  Officerer,  sig  iland  for  at 
modtage  Hs.  Majestæt,  (^m  dette  Møde  med  Kong 
Louis  af  Holland  har  v.  Dockum  nedskrevet  følgende 
Beretning  i  sine  efterladte  interessante  Optegnelser  *i. 

Admiralen    blev    underrettet    om,    at    Kongen    af 

^  Holland,   Louis,    vilde    paa    en    bestemt   Dag    møde    i 

->Lard     i    Nærheden     af   os,     hvorfor     Admiralen     med 

Cheferne    og   en    Del    Officerer    gik    den    Dag  i  Land 

for  at  gaa  Hs.  Majestæt  i  Møde.  og    da  vi   mødte;  Hs. 


*)   AHniiral  J.    v.  Dockum:      Ophold   i   Aniwerpeti.     ( Et'lerladte   <^l)leg- 
nelser  i  Manuskript). 


>' Majestæt,  sad  han  med  sin  Marechal  i  en  ussel  Kareth 

»forspændt  med  2  elendige  Heste. 

Ivongen  lod  sin  Kavaler  stige  ud,  for  at  give  Ad- 
miralen Plads  i  Vognen,  og  at  se  Hs.  Majestæt  i 
Karethen  var  det  en  smuk  Herre  af  maadelig  Høide, 
med  et  fornøieligt  Ansigt,  og  havde  han  nogen  Lig- 
ning med  den  danske  Minister  Molkte  i  England. 
Der    samlede    sig    nogle  Herrer    og    Bønder,    som    en 

>•  efter  anden  sagde':  Leve  de  Ko7iing!  (istedetfor  vort 
danske  Hurra).  Hs.  Majestæts  Ankomst  var  for  at 
inspektere  Fæstninger  og  Batterierne,  som  vare  an- 
lagte   paa    de    snævreste   Passer    af  Scheldefloden,    og 

*da  vi  kom  til  et  Batteri,  som  var  monteret  med  12 
Stkr.  24  *«  Kanoner,  for  at  skjønne,  hvor  mange  Mand 

»han  dertil  behøvede  at  sende  til  Besætning,  steg  han 
ud  af  Vognen  som  en  Krøbling,  formodentlig  af  Gigt. 
Den  høire  Arm  kunde  han  ikke  lade  synke,  den 
venstre  Arm    var    nedbøiet   og    hængte    bag    og    stiv, 

»Legemet  var  bueformigt,  og  de  Skridt,  Hs.  Majestæt 
kunde  tage,  vare  langsomme  og'  kun  ^\\  af  et  alminde- 
lig Menneskes. 

Da  hans  Majestæt  kom  paa  Batteriet,  hvor  der 
over  Floden  til  den  anden  i\yst  kunde  være  1000 
Skridt,  spurgte  han,  om  Kanonerne  kunde  række  et 
Skib,  som  der  vilde  passere,  og  paa  Svaret,  at  Kug- 
lerne magelig  kunde  række,  lovede  Hs.  Majestæt  at 
ville  sende  3-4000  Mand  til  Batteriets  Besætning. 
Man  svarede,  at  der  ikkun  behøvedes  nogle  100  Mand, 
men  han    lovede  at    -ende  dertil    3000  Mand  og  nogle 

>  Orlogsskibe  . 

Efter    at    Lispektionen    i    Land    var    til    Ende,    gik 

Kongen    i  Admiralens    Fartøi.      Der    flagedes    fra    alle 

Flaadens  Linieskibe-,  og"  under  Udroningen  saluteredes 
der  tra  beg-ge  Kommandoskibene  med  30  Skud.  Medens 
Kongen  var  ombord  hos  Missiessy,  foretog  Flaaden 
Seilmanøvrer,  der  blev  skudt  til  Skive  efter  Tønder, 
foretaget  Ud-  og  Indsætning  af  Fartøier  o.  s.  v.,  og 
endelig  kaldtes  Skibscheferne,  efter  at  Øvelserne  vare 
ophørte,  ombord  i  Admiralskibet. 

Det  lader  til,  at  de  to  dansk  bemandede  Skibe 
med  deres  Besætninger  af  virkelige  Søfolk  allerede 
ved  denne  Leilighed  have  været  istand  til  at  udføre 
deres  Sager  paa  en  Maade,  der  vakte  Opmærksomhed 
i  Flaaden,  og  hævdet  deres  Overlegenhed  over  de 
franske  Skibsbesætninger.  En  Del  af  disse  havde  aldrig 
været  tilsøs  udenfor  Schelden,  hvorimod  Størsteparten 
af  »Pultusk's«  og  »Dantzick's«  Matroser  havde  faret 
Verden  rundt  til  KoflFardis.  v.  Dockum  indberetter 
ogsaa  i  en  Rapport  til  Admiralitetet  af  24.  Mai  i8oq, 
at  efter  Manøvrerne  »samledes  alU-  Skibscheferne  om- 
bord hos  Admiralen,  hvor  denne  lige  overfor  Kongen 
at  Holland  udtalte  sig  meget  rosende  om  de  danske 
'>  Skibes  Præstationer   *).  * 

Forinden  Kongen  af  Holland  forlod  F'laaden  for 
at  inspicere  Fæstningerne  Lillo ,  s'Hertogenbosch  og 
Antwerpen,  uddelte  han  torskjellige  Forsrringer  om- 
bord i  Admiralskibet,  ligesom  ogsaa  hvert  Skibs 
Mandskab  blev  betænkt  med  en  Sum  Penge  til  Forde- 
ling**). 


*)  Indkomne    Sager    l8oy.    N'r.     II29.      Marineministeriets    Arkiv,    Kjø- 

benhavn. 
**)  »I    disse    Dage",    —    skriver    v.   Dockum    under    24.    Mai     1809    — 
»bekom  ethvert    Skib  500  (iylden    til  Deling    for   sit  Mandskab,  og 

For  de  danske  Mandskabers  Vedkommende  faldt 
det  ganske  naturligt,  at  man  strax  spiste  Foræringen 
op.  De  to  Vexler  paa  500  Gylden,  som  Dagen  efter 
Kongens  Afreise  sendtes  ombord,  anvendtes  til  An- 
skaffelsen af  et  Par  gode  Maaltider  Mad,  og  i  begge 
Skibe  spiste  man  sig  nu  engang  for  Alvor  mæt. 

Ihvorvel  Kongen  af  Hollands  Inspektionsreise 
langs  Schelden  ikke  havde  meget  at  betyde,  da  alle 
hans  beredvillige  Løfter  om  Assistance  af  Tropper  og 
Skibe  aldrig  bleve  til  Virkelighed,  stod  hans  Besøg  dog 
i  nøie  Forbindelse  med  Rygterne  om  en  forestaaende 
engelsk  Landgang  ved  Vliessingen.  Det  tjente  i  alle 
'filfælde  til  at  konstatere,  at  netop  det  Sted,  mod  hvilket 
man  kunde  vente,  at  England  vilde  rette  sit  offensive 
Stød,  Vliessingen,    Scheldens    Delta,    og    hele     Ter- 

rainet  paa  begge  Sider  af  Floden  fra  Søkysten  og  helt 
op  til  Antwerpen,  -  i  Øieblikket  var  saa  forsvarsløst 
som  vel  muligt. 

Grunden  til,  at  denne  Landsdel  saaledes  i  Krigs- 
tid laa  uden  Forsvar,  maa  søges  i  de  store  mili- 
tære Foretagender,  som  Frankrig  i  i\aret  1809  var 
engageret  i.  Krigen  med  Østerrig  var  netop  udbrudt; 
ved  Rhinen,  ved  Donau  og  i  Spanien  stode  de  franske 
Hærkorpser  lige  overfor  Fjenden,  og  for  at  tilfredsstille 
de  3  opererende  Armeers  Krav,  trak  man  Besætninger 


»den  Kvartermester,  som  stod  med  Flagkapitainen  tor  at  styre 
»den  Chaluppe,  Kongen  var  udi,  fik  et  Guld  Kepeteruhr.  Admira- 
»lens  Adjutant  fik  en  Gulddaase  med  Kongens  Chiffer  besat  med 
»Diamanter,  og  den  ældste  af  de  her  under  vor  Admirals  Kom- 
»mando  liggende  hollandske  Fregatchefer,  som  alleretle  havde  det 
»hollandske  Kors-Orden,  fik  samme  Orden  tilsendt  med  Diamanter 
•■besat."  (Indkomne  Sager  lb09,  Nr.  1 1 29.  Marineniinisleriels 
Arkiv,   Kjøbenhavn. 

og"  Garnisoner  bort  allevej^ne  fra,  hv(jr  man  troede,  at  de 
kunde  undværes,  og-  sendte  dem  til  Kr  gsskuepladsen. 
Paa  denne  Maade  havde  de  hollandske  Fæstning-er 
mistet  deres  egentlige  Besætninger,  og  saa  summarisk 
gik  man  frem  for  at  skaffe  Soldater  tilveie  til  Keiserens 
Krigsforet agender,  at  endog  ethvert  af  Scheldeflaadens 
Skibe  maatte  afgive  en  Del  af  sine  Soldater  i  dette 
Øiemed. 

Et  paalideligt  Billede  af  den  Modstand,  som  en 
fremtrængende  Hær  vilde  kunne  vente  at  finde  paa 
sin  Operationslinie  fra  Vliessingen  op  til  Antwerpen  i 
Forsommeren  i8oq,  kan  man  danne  sig  ved  at  betragte 
de  Forsvarskræfter,  som  vare  til  Raadighed.  Nogen 
Felthær,  der  kunde  tage  Kampen  op  med  Fjenden  i 
aaben  Mark,  fandtes  aldeles  ikke,  og  paa  de  forskjel- 
lige  faste  Pladser  langs  Floden  var  saavel  Materiellet 
som  Personellet  i  en  meget  maadelig  Forfatning.  Saa- 
ledes  havde  den  vigtige  Fæstning  Vliessingen  ved 
Scheldens  Udløb  kun  en  lille  Besætning,  og  dens  Ar- 
mering var  utilstrækkelig  og  bestod  af  Kanoner  af 
ringe  Kaliber;  Liefkenshoek  var  endnu  slettere  for- 
synet med  Skyts  og  Mandskab :  Fortet  Bath  paa  Øst- 
pynten  af  Zuid-Beveland  havde  nok  sine  Kanoner  paa 
Plads,  men  Digerne,  der  omgave  det  mod  Søsiden,  vare 
saa  høie,  at  der  ikke  kunde  skydes  over  dem,  og  der 
fandtes  ingen  tilstrækkelig  Besætning  til  at  udføre  de 
nødvendige  Sløifningsarbeider,  saa  at  Fortet  kunde 
komme  til  at  bruge  sine  Kanoner;  i  Fæstningen  Lillo, 
'»Nøglen  til  Schelden«,  som  den  kaldtes,)  fandtes  kun  12 
Stkr.  gamle  12  Tf  Kanoner  og  et  Invalid-Kompagni  til 
Besætning,  og  endelig  henlaa   adskillige   mindre  Batte- 


rier  og  Skandser  langs  med  Floden  i  en  aldeles  for- 
sømt Tilstand. 

Der  kunde  saaledes  under  disse  Omstændigheder 
ikke  tænkes  noget  gunstigere  Øieblik  for  EngUmd  til 
at  rette  et  Slag  imod  Antwerpen.  Den  nydannede 
Scheldeliaade ,  der  voxede  med  rivende  Fart,  og  kun 
kunde  være  en  Irudsel  imod  den  engelske  Kyst,  havde 
lige  fra  tørste  Færd  været  en  Torn  i  Øiet  paa  Kong 
George  d.  3dies  Regjering,  men  først  nu,  da  de  keiser- 
lige Hære  vare  i  fuld  Aktivitet  langt  borte  fra  dette 
Sted,  ansaa  man  Øieblikket  for  kommet  til  at  skaffe 
sig  af  med  dette  ubehagelige  Naboskab  paa  den  hol- 
landske Side,  og  det  blev  besluttet  at  foretage  et  An- 
greb ,  hvis  Øiemed  var,  at  ødelægge  Scheldeflaaden 
og  den  nye  Marinestation  ved  Antwerpen. 

Ligesom  man  i  Frankrig  nu  ikke  var  i  Uvidenhed 
om,  at  der  var  noget  i  Gjære  paa  den  anden  Side  af 
Kanalen,  og  at  der  paa  de  engelske  Værfter  arbeidedes 
med  Kraft  paa  at  gjøre  Skibsmateriel  klart  til  at  tage 
et  Expeditionskorps  ombord,  saaledes  var  man  ogsaa 
i  England  temmelig  paa  det  Rene  med,  hvorledes  det 
stod  til  med  de  franske  Forsvarsforanstaltninger. 

Det  er  ganske  interessant  at  se,  hvorledes  de  to 
Regjeringer  ad  samme  Vei  fik  Underretning  om  hin- 
andens F^oretagender. 

Hollandske  og  franske  Smuglere,  der  under  almin- 
delige Omstændigheder  bleve  saa  ilde  behandlede,  naar 
de  faldt  i  Hænderne  paa  de  engelske  Autoriteter,  vare 
paa  denne  Tid  velsete  Folk.  Ikke  alene  blev  der  set 
igjennem  Fingre  med  deres  ulovlige  Trafik,  men  naar 
de  hændelsesvis  havde  et  eller  andet  at  berette,  om 
hvad    der  gik  for    sig  paa  Schelden  eller    der  omkring, 

blev  hv(  rt  Ord  betalt  dtrn  i  klingende  Mcint.  Og-  naar 
saa  de  brave  Folk  kom  tilbage  tra  deres  Expedition 
og  tra  den  engelske  Kyst  kunde  medbringe  en  eller 
anden  opsnappet  Efterretning,  vare  de  sikre  paa,  at 
Myndighed(M-ne  ogsaa  paa  den  anden  Side  af  Far- 
vandet lukkede  Oiet  til  og  viste  sig  erkjendtlige  for 
enhver  Underretning  om  militære  F'orberedelser  paa  de 
engelske  Værfter. 

Tiltrods  for  de  Vink,  som  den  franske  Regjering 
saaledes  modtog  om  et  forestaaende  Angreb,  traf  man 
endnu  ingen  Foranstaltninger  til  at  trække  Tropper 
sammen  om  det  truede  Punkt.  Der  overlodes  saa- 
ledes Marinen  det  Hverv  at  tage  Stødet  at  for  Ant- 
werpen, hvis  virkelig  en  engelsk  Landgang  skulde 
finde  Sted,  forinden  det  blev  muligt  at  samle  et  Troppe- 
korps  ved  denne  By,  og  det  maa  siges  om  Schelde- 
flaadens  Chef,  at  skjøndt  han  her  stod  overfor  en  Op- 
gave, som  det  vilde  være  en  Umulighed  at  løse,  hvis 
det  engelske  Angreb  blot  blev  ført  nogenlunde,  som 
det  burde,  tog  han  dog  saa  kraftigt  og  energisk  fat, 
at  det  geraader  ham  selv  og  den  ham  underlagte 
Flaadeafdeling  til  Ære, 

Det  vilde  naturligvis,  hvis  Fæstningen  Vliessingen 
skulde  falde,  være  aldeles  ørkesløst  for  Scheldeflaadens 
Chef  med  de  faa  Hjælpemidler,  der  stode  til  hans  Raa- 
dighed,  at  tænke  paa  at  stoppe  et  Landgangskorps  paa 
dets  Marche  imod  Antwerpen ;  det  eneste,  han  for- 
maaede,  var  at  gjøre  de  ham  underlagte  Skibe  saa  slag- 
færdige som  muligt,  for  at  de  kunde  tage  Kampen  op, 
hvis  en  engelsk  Eskadre  skulde  vove  sig  ind  paa  Schelden. 
Og  med  dette  beskedne  Maal  for  Øie  exercerede  ogsaa 
Missiessy  sine  Mandskaber  troligt  fra  Morgen  til  Aften. 

Næsten  daglig  foretog  Flaaden  Letninger  eller  Seil- 
og  Reisningsmanøvrer ;  der  exerceredes  med  Kanoner 
og  Geværer  og  arbeidedes  med  Fartøierne;  Landgangs- 
kompagnierne  indøvedes,  der  opkastedes  mindre  Batte- 
rier langs  Flodbredden  paa  udsatte  Steder,  bestemte 
til  at  monteres  og  besættes  med  Skyts  og  Mandskab 
fra  Skibene,  og  endelig  afholdtes  der  to  Gange  ugent- 
lig Skiveskydning  ombord,  saavel  med  Kanoner  som 
med  Haandvaaben,  efter  udlagte  Maal,  hvorefter  der  ud- 
deltes temmelig  betydelige  Pengebeløb  som  Præmie 
til  de  bedste  Skytter. 

Paa  denne  Maade,  ved  Ihærdighed  og  Flid,  naaedes 
et  efter  Omstændighederne  betydeligt  Resultat  i  Ret- 
ning af  at  gjøre  Scheldeflaaden  kampdygtig,  og  det 
uagtet  Missiessy  maatte  savne  et  meget  vigtigt  Element 
til  sine  Officerers  og  Mandskabers  Uddannelse  —  nem- 
lig det  salte  Vand.  Han  laa  stænget  inde  paa  Floden, 
hindret  af  den  strenge  engelske  Blokade  i  at  kunne 
naa  det  aabne  Hav.  Havde  han  havt  tilstrækkelig 
Styrke  til  at  staa  Schelden  ud  i  Spidsen  for  sine  Linie- 
skibe, havde  han  vist  den  engelske  Blokadeeskadre 
tilbage  og  med  Udsigt  til  daglige  Skærmysler  øvet 
sine  Besætninger  i  aaben  Sø  udenfor  de  hollandske 
Banker,  med  Vliessingen  i  Ryggen  som  sit  Retræte- 
punkt, vilde  dette  ikke  alene  have  havt  den  Fordel,  at 
den  engelske  Armétransport  havde  fundet  de  franske 
Skibe  paa  Pletten  rede  til  at  spærre  Veien  til  Land- 
gangsstedet,  men  Scheldeflaaden  vilde  upaatvivlelig 
samtidig,  saa  vel  i  virkelig  Kampdygtighed  som  i 
njoralsk  Henseende,  være    naaet   et  Skridt  videre  frem. 

Blandt  de  danske  Officerer,  der  for  Øieblikket  vare 
ombord    i  »Pultusk«    og  »Dantzick«,    var  der  vel  ingen, 

der  saa  inderlig  ønskede  at  blive  afløst  og  at  kunne  reise 
hjem  til  Danmark,  som  Kapitainlieutenanterne  Fasting 
og  Stephansen.  De  havde  begge  været  Næstkomman- 
derende i  de  danske  Skibe  lige  siden  den  første  Dag, 
Kommandoen  var  bleven  heist  der  ombord;  de  havde 
begge  gjennemgaaet  det  første  Aars  uheldige  Kam- 
pagne under  Rosenvinge  og  Holsten  og  vare  nu  saa 
aandelig  trætte  og  tildels  ogsaa  saa  legemlig  svækkede, 
at  de  ikke  mente  at  kunne  holde  denne  Tilstand 
længere  ud. 

De  indgik  derfor  begge  i  Slutningen  af  Mai  Alaaned 
1S09  med  nedenstaaende  Andragende  til  Admiralitetet, 
hvori  de  indtrængende  bad  om  at  maatte  blive  afløste 
fra  deres  Post  *). 

»I  December  Maaned  f.  A.  have  vi  underdanig  an- 
»søgt  det  høie  Kollegium  om  at  blive  hjemkaldte  til 
»Tjeneste  i  Fædrelandet.  Vor  Ansøgning  var  da  grundet 
»paa,  at  vi  her  gjorde  en  besværlig  og  ufuldkommen 
»Tjeneste,  som  i  sig  selv  var  os  en  sand  Plage,  saa 
»meget  mere  som  vi  derved  ikke  indsaa  at  virke  noget 
»for  Fædrelandet. 

»Det  høie  Kollegium  har  gunstig  tilsagt  os,  at 
»Hans  Majestæt  vilde  allernaadigst  efter  Omstændig- 
»hederne  tage  vor  Ansøgning  i  Betragtning. 

»Siden  den  Tid  ere  Tilfælde  indtrutne,  der  have 
»saa  meget  torøget  det  Onde,  vi  føle  ved  at  være  i 
»denne  Tjeneste,  at  vi  næppe  have  været  i  Stand  til 
»at  bære  det.  Som  Næstkommanderender  paa  disse 
»Skibe   have  vi  upaatvivlelig  havt  de   fleste  Vanskelig- 

*)   Indkomne    .Sager    l6oy,    -Nr.    1122.      Marineniinisteriels    Arkiv,   Kje- 
benhavn. 

»heder  og  Fortrædeligheder  at  gjennemgaa;  disse  have 
»været  saa  meget  større,  da  vi  ikke  have  været  det 
»franske  Sprog  mægtige.  Saavel  vort  Sind  som  vort 
»Helbred  er  derved  sat  i  en  Forfatning,  hvori  vi  finde 
{•os  det  en  Umulighed  længere  at  kunne  udholde  at 
»gjøre  Tjenesten  her,  saaledes  som  danske  Søofficerer 
»bør  gjøre  den.  Med  al  mulig  Kjæmpen  mod  vor  ube- 
»hagelige  Sindsforfatning  se  vi  med  forøget  Græm- 
»melse,  at  vi  ere  en  Plage  saavel  for  os  selv  som  for 
»dem,  vi  have  med  at  bestille. 

»Det  Glimt  af  Haab,  vi  engang  havde  om  at  komme 
»samlede  hjem,  anse  vi  som  forsvundet  Vi  indfly 
»derfor  med  Bøn,  at  det  høie  Kollegium  gunstigst  vil 
»forelægge  Hs.  Majestæt  vor  Sag.  og  formaa  ham  til 
»at  række  sin  landsfaderlige  Haand  til  tvende  Sønner 
»af  den  Etat,  han  ved  sin  direkte  Bestyrelse  i  en  lang 
»Række  af  Aar  har  opflammet  til  hæderlige  Hand- 
»linger. 

»Vi  bede  om  at  blive  afløste  og  i  Fædrenelandet 
»at  tilbagevinde  den  Kraft  og"  Sindsstemning,  der  er 
»nødvendig  til  Handlinger,  der  kan  gjøre  os  denne 
»Naade  værdige. 

»Det  er  vist  ubehageligt  at  søge  at  bringe  Andre 
»ind  i  en  Stilling,  man  selv  finder  saa  trykkende  og 
»derfor  ønsker  at  komme  ud  af,  men  dels  er  det  os 
»en  uundgaaelig  Nødvendighed,  og  videre  give  vi  os 
»den  Frihed  at  bemærke,  at  vore  Afløsere,  især  om  de 
»ere  det  franske  Sprog  mægtige,  ikke  kan  i  Fremtiden 
»have  de  Vanskeligheder  og  Fortrædeligheder  at  gjen- 
»nemgaa,  som  vi  have  havt.  Tingene  ere  nu  i  en  Slags 
»Orden.     De  ere   heller  ikke    udsatte   for  at   møde  saa- 

»danne  Tiltækle  som  de,  der    fornemlig  have  forspændt 
»vore  Kræfter. 

»Vi  anbefale  os  til  det  høie  Kollegies  Forsorg"«. 

l'ndenl.'iiiijjst 

Fasting.  Stephansen. 

Orlogsskibet    »1  fantzick«,   den   23.    Mai    1809. 

Da  Ansøgningen  blev  forelagt  Cheferne  til  Anbe- 
faling forinden  Afsendelsen  til  Admiralitetet,  forsynede 
v.  Berger  den  med  følgende  Paategning: 

»Uagtet  det  vilde  være  et  Tab  for  mig,  kan  jeg 
»dog  ikke  andet  end  paa  det  kraftigste  anbefale  Hr. 
»Kapitainlieutenant  Fastings  underdanigste  Ansøgning 
»til  det  høie  Kollegio,  hvis  Helbred  Dag  for  Dag  af- 
»tager,  og  vil  han  næppe  kunnci  faa  den  igjen,  der- 
»som  han  skal  forblive«. 

V.  Berger. 

V,  Dockum  derimod,  afslog  at  give  Ansøgningen 
sin  Anbefaling  og  skrev  kort  og  godt  nedenunder : 
»forevist  v.  Dockum.« 

Om  end  v.  Dockum's  og  v.  Bergers  forskjellige 
Stilling  overfor  deres  Næstkommanderenders  Ansøg- 
ning selvfølgelig  ikke  giver  os  nogen  dybere  Kjend- 
skab  til  de  to  Chefers  Karakter,  giver  den  os  dog 
maaske  et  lille  Indblik  i  denne.  v.  Berger  staar  som 
den  velvillige  Mand,  der  viser  Imødekommenhed  over- 
for sin  Næstkommanderendes  personlige  Ønske.  v.  Doc- 
kum   derimod    staar   som   den,  der   intet   Hensyn   tager 

til  saadanne,  og  nægter  at  anbefale  et  Skridt,  som  han 
ikke  anser  nødvendigt  for  Tjenestens  Tarv. 

Tilfældet  vilde  imidlertid,  at  denne  lille  Uoverens- 
stemmelse imellem  de  to  Chefers  Opfattelse  ingen  Be- 
tydning skulde  faa.  idet  Kapitainlieutenanterne  Fasting 
og  Stephansen  kort  Tid  efter  atter  toge  deres  Ansøg- 
ning tilbage.  Grunden  til  dette  uventede  Skridt  og  til 
at  de  Officerer ,  der  stode  i  Begreb  med  at  reise 
tilbage  til  Danmark,  samtidig  alle  som  én  ansøgte  om 
foreløbig  at  maatte  forblive  til  Tjeneste  paa  Schelde- 
flaaden,  var  den,  at  det  engelske  Angreb  var  umid- 
delbart forestaaende.  Under  saadanne  Omstændigheder 
mente  de  danske  Officerer  ganske  naturligt,  at  de 
burde  blive  paa  deres  Post.  !Som  man  kunde  vente, 
blev  et  saadant  Tilbud  modtaget  meget  gunstigt  af 
den  franske  Regjering,  tilmed  da  der  netop  nu  var 
Brug  for  flere  Officerer. 

Scheldeflaaden  begyndte  nemlig  i  de  Dage  at 
trække  Forstærkning  til  sig  af  mindre  Skibe.  Hidtil 
havde  dette  Led  manglet  i  det  maritime  Forsvar,  idet 
Linieskibene  havde  været  de  eneste  Krigsskibe  paa 
Floden.  I  Anledning  af  de  forestaaende  Begivenheder 
gjordes  der  nu  en  Forandring  i  dette  Forhold ;  fra  de 
nærmestliggende  Havnestæder  dirigeredes  alt,  hvad  der 
fandtes  disponibelt  af  mindre  Krigsfartøier  (Kanon- 
brigger, armerede  Baade,  Brandere  o.  s.  v.)  ad  Floder 
og  Kanaler  i  Retning  af  Schelden.  Hvor  det  var 
nødvendigt,  bleve  de  under  Transporten  halede  paa 
Land,  satte  paa  Ruller  og  kjørte  fra  den  ene  Vandvei 
til-  den  anden,  indtil  de  endelig  naaede  deres  Sam- 
lingsplads. Paa  denne  Maade  samledes  her  i  Juni 
Maaned   1 809  en  ikke  ubetydeHg  let  Eskadre,  der  under- 

lagdes  Admiral  Missicssy,  og"  s(jm  (m  Anerkjendelse  at 
de  Danskes  Beredvillighed  fik  de  Officerer  Chefs- 
kommando,  der  frivillig  havde  meldt  sig  til  at  blive  i 
Anledning  af  Englændernes  Angreb.  Blandt  de  an- 
komne Smaaskibe,  der  yderligere  forøgedes  med  nogle 
til  Brandere  indrettede  Koffardiskibe  fra  Antwerpen, 
vare  Kanonbriggerne  fra  Boulogne  de  største.  De  ud- 
gjorde en  Deling  for  sig  med  en  fransk  Officer  (capi- 
taine  de  vaisseau)  som  Chef,  og  paa  samme  Maade 
dannedes  der  under  Fastings  og  Stephansens  Kom- 
mando en  særlig  dansk  Flotille  af  mindre  Fartøier, 
udelukkende  bemandet  med  danske  Officerer  og  Ma- 
troser*). 

Foruden  disse  Foranstaltninger,  der  alle  havde  til 
Hensigt  at  forstærke  Flaadens  aktive  Modstandskraft, 
forberedte  Admiral  Missiessy  desuden  en  Spærring  af 
F""arvandet  med  passive  Forhindringer,  hvis  Englænderne 
skulde  vove  sig  indenfor  Vliessingen.  Det  Sted,  der 
blev  valgt  hertil,  laa  høit  oppe  paa  Schelden  imellem 
F'æstningerne  Lillo  og  Liefkenshoek,  '/-  ^i^s  Vei 
indenfor  den  første,  paa  et  Punkt,  hvor  Floden  snævrer 
sig  ind  til  et  temmeligt  smalt  Løb.  Paa  dette  Sted 
anbragtes  en  Barriere  af  svære  Rundholter  og-  Bomme, 
surrede  til  hinanden  med  Kjæder  og  fortøiede  med  Ankre 

*)   Om    den    tidligere   nævnte    Skibstype  de    franske    Kanonbrigger 

(canoiiniéres)  —  giver  v.  Dockum  følgende  Oply:ininger  i  en  Rap- 
port til  Admiralitetet  :  »Disse  Brigger  havde  fuld  l^rig-'l'akke- 
»lage  og  vare  armerede  med  l  å  2  3'^  "^  Kanoner  agter  og  for 
»og  2  Stykker  36  W  Kanoner  paa  hver  Side.  De  stak  c.  7  Fod 
»og  vare  kun  maadelige  Seilere.  De  vare  ikke  saa  praktiske 
»som  Kanonbaadene  hjemme,  da  de  paa  Cirund  af  deres  temmelig 
»svære  Reisning  vanskelig  kunde  roes  frem,  naar  der  var  lidt 
»Vind  imod«.  (Indkomne  .Sager  1809,  Nr.  950.  Marineministeriets 
Arkiv,  Kjøbenhavn). 


39 

tværs  over  Farvandet.  Til  yderligere  Forstærkning  hen- 
lagdes ved  Spærringen  nogle  fladbundede  Kanonbaade 
(balcons  plats),  og  langs  Flodens  Bredder  arbeidedes 
der  med  Kraft  paa  at  opkaste  Batterier.  *) 

Hermed    var    Scheldeflaadens    Foranstaltninger    til 
at  tage  imod  Fjenden  endte. 


Forberedelserne  til  Expeditionen  imod  Schelden  vare 
tilendebragte  henimod  Slutningen  af  Juli  Maaned  1809,  og 
Sag-en  var  grebet  an  med  sædvanlig  engelsk  Soliditet 
og  Rundhaandethed.  Den  Hærstyrke,  der  under  Jarlen 
af  Chatham's  Overkommando  var  bestemt  til  at  løse 
Opgaven,  beløb  sig  til  ikke  mindre  end  c.  39,000  Mand 
af  alle  Vaabenarter,  og  til  at  føre  dette  anselige  Korps 
over  Søen  var  der  fra  Marinens  Side  udfoldet  stor 
Virksomhed  og  stillet  et  imponerende  Materiel  paa 
Benene  **). 

Man  faar  et  godt  Begreb  om  det  skjærende  Mis- 
forhold imellem  de  franske  Forsvars-  og  de  engelske 
Angrebsdispositioner,    naar   man    betragter   Listen    over 


*)  »Dag  og  Nat«  —  skriver  v.  Dockum  —  »opkastede  vi  paa  for- 
»skjellige  Punkter  Batterier  og  bragte  dertil  fra  Skibene  Kanoner 
»Ammunition  og  Besætning,  hvilket  Arbeide  efter  Aftale  eller  Sig- 
»nal  Nat  eller  Dag,  til  alle  Tider  blev  iværksat  af  de  Danske, 
>'niedens  de  Franske  opsatte  som  oftest  at  executere  en  Ordre, 
»som  lilev  given,  naar  det  var  mørkt,  indtil  det  blev  Dag  og 
»Mandskabet  havde  udhvilet  og  spist  Frokost«.  (Admiral  J.  v. 
»Dockum:  Ophold  i  Antwerpen.  Efterladte  Optegnelser  i  Manu- 
skript). 
**^  Det  engelske  Expeditionskorps  bestod  af:  1738  Officerer  og  37,481 
Menige;  ialt  39,219  Mand.  I  denne  .Styrke  var  indbefattet: 
2000  Mand  Ryttere,  l6  Kompagnier  Artilleri,  en  Afdeling  ridende 
Artilleri,  300  militære  Haandværkere  og  en  Vognpark.  (Naval 
history  of  Great  Britain  by  E.  Brenton.      London   l837- 


den  vældige  Flaade,  der  laa  klar  til  at  føre  39,000 
Mand  engelske  Soldater  imod  den  hollandske  Kyst,  og 
man  maatte  tro,  at  det  med  Opbydelsen  af  saa  anse- 
lige Stridskra^fter  vilde  blive  en  let  Sag  for  de  to 
Øverstbefalende,  Jarlen  af  Chatham  og  Kontre-Admiral 
Sir  Richard  Strachan,  at  udiøre  deres  Ordre  i  en  Haande- 
vending. 

Som  tidligere  nævnt,  var  Antwerpen  Maalet  for 
Hærens  og  Flaadens  kombinerede  Bevægelse,  og  Mari- 
nens særlige  Opgave  var  i  Ordren  præciseret  til :  »At 
»sænke,  brænde  og  ødelægge  alle  Fjendens  Krigsskibe, 
»som  enten  vare  udrustede  paa  Schelden  eller  under  Byg- 
»ning  i  Antwerpen,  Terneuzen  eller  Vliessingen,  og  om 
»muligt  gjøre  Schelden  ufremkommelig  for  Orlogsskibe.« 


De7i  engelske  Flaade. 
Linieskibe : 


St.  Domingo.  .  .  74  Kan. 

Cæsar 80     » 

Denmark 74     » 

Theseus 74      > 

Repulse    .....  74     » 
Powerful ....  74 

Superb 74 

Centaur 74 

Venerable  ....  74 

Valiant 74 

Courageux  ....  74      > 

York 74 

Princess  of  Orange  74 

Monarch 74 

Belleisle 74 


Victorious. 
Blake   .  .  . 
Audacious. 
Bel  Ion  a  . 
Eagle   .   .  . 
Impétueux 
Revenge   . 
Hero .... 
Illustrious  . 
Ganges   .  . 
Aboukir,  . 
Mariborough 
Royal  Oak 
Alfred.  .  . 
Sceptre  .  . 


74  Kan. 

74  '> 

74  » 

74  » 
74 

74  "• 

74  » 

74  '^ 
74 

74  » 

74  ■' 

74  •• 

74  » 
74 
74 

Orion 

Resolution  .   . 


74  Ivan.  Achille 74  Kan. 

74     »  Namur 74      » 

Udrustede  en  flute: 


Leyden 64  Kan. 

Agincourt  ....  64     ^ 

Monmouth ....  64     » 

Iris 50     » 


Adamant   ....  50  Kan. 

Weymouth  ...  54      » 

Ulysses 44      » 

Serapis 44      » 


Impérieuse.  . 

Rota 38 

Perlen ? 

Lavinia 44 

Clyde 38 

Amathyst  ....  38 

Fisgard 38 

Statira  [}).  .  .  .  38 

Hotspur 38 

Aimable ;^2 

Circe  .......  32 


Fregatter : 
44  Kan.  Euryalus. 


Salcette  (? 
St    Fiorenzo 
Thalia  .  .  . 
Aigle   .  .  . 
Nymphen  . 
Dryad  . 
Heroine  .  . 
Bucephalus 
Pallas  .  .  . 
Camilla  .  . 


38 
36 
3é) 
36 
36 
36 
32 
32 
32 
24 


8  Kan. 


Til  denne  betydelige  Styrke  af  større  Orlogsmænd 
kom  en  sand  Sværm  af  mindre  Krigsskibe.  Fiaaden 
raadede  saaledes  endnu  over  t,^  Korvetter  med  14 — 18 
Kanoner  hver,  5  Bombeskibe.  23  Kanonbrigger,  14 
Toldkuttere  5  Tendere,  82  Kanonbaade  og  150  flad- 
bundede Baade.  Til  yderligere  Assistance,  navnlig 
i  Tilfælde  af  mulige  Grundstødninger,  havde  Værfterne 
afgivet  Lægtere,  forsynede  med  Ankre  og  Varpe- 
gods; fra  de  smaa  Søstæder,  Deal,  Folkstone,  og 
fl.  A.   vare   alle    der   hjemmehørende    større   Rofartøier 

tagne  med  for  at  gjøre  Tjeneste  ved  Troppernes  Ud- 
skibning, ja  man  havde  endog  lagt  Beslag  paa  de 
hurtigseilende  Smuglerfartøier,  som  man  i  en  Fart 
kunde  faa  fat  paa,  for  at  anvende  dem  i  militære 
Øiemed. 

Saa  store  vare  Forberedelserne  til  Expeditionen,  at 
alene  Drægtigheden  af  de  Skibe  og  Fartøier,  som  den 
engelske  Regjering  havde  leiet  til  Assistance  for  Ma- 
rinen, udgjorde  omtrent   100,000  Tons. 

Den  28.  Juli  i8og  om  Morgenen  tidlig  begyndte 
den  engelske  Flaado  at  sætte  sig  i  Bevægelse.  Linie- 
skibet »Venerable«  med  Jarlen  af  Chatham  og  Sir 
Richard  Strachan  ombord  lettede  fra  Downs  Rhed  og 
satte  Seil  imod  den  hollandske  Kyst,  fulgt  af  Sir  John 
Hope's  og  Marquis'en  af  Huntley's  Divisioner. 

F""ra  Vliessingen,  hvor  3  franske  Linieskibe  laa  paa 
Brandvagt,  iagttog  man  de  engelske  Skibe,  efterhaanden 
som  de  dukkede  frem  over  Horizonten,  og  heiste  Sig- 
nal til  Flaaden  høiere  oppe  paa  Floden  for  »Fjendtlige 
Seilere  i  Sigte«.  Skibenes  Antal  blev  tillige  angivet  i 
Begyndelsen,  men  det  varede  ikke  længe,  førend  der 
fra  Forpo.stskibene  vaiede  Signal  om,  at  de  fjendtlige 
Seilere  ikke  mere  kunde  tælles  paa  Grund  af  deres 
Mængde.  Om  Aftenen  var  den  engelske  Høistkom- 
manderende  gaaet  til  Ankers  Vest  for  Øen  Walcheren. 
og'  efterhaanden  som  de  øvrige  Divisioner  i  Løbet  af 
Natten  og  de  paafølgende  Dage  ankom  til  Bestemmel- 
sesstedet, indtoge  de  deres  anviste  Ankerpladser*). 

*VSir  John  Hope  indtog  Station  udfor  Walcheren  omtrent  7 
Kvartmil  længere  til  Søs  end  den  Høistkommanderende;  den 
29.  og  30.  Juli  stødte  Sir  Eyre  Coote  med  den  venstre  Fini  af 
Expeditionskorpset  til    Hovedkvarteret,    Dagen    efter    ankrede    ?\Iar- 

Den  I.  August  i8oq  havde  det  engelske  Expedi- 
tioiiskorps  tilendebragt  sin  Opmarche  paa  Søen.  Skibene 
laa  rangerede  udfor  de  anviste  Udskibningssteder  med 
Tropper,  Heste  og  Materiel  klare  til  at  gaa  fra  Borde 
med  korteste  Varsel.  Alt  tydede  paa,  at  den  fore- 
staaende  Udskibning  vilde  kunne  finde  Sted  uden  at 
blive  forulempet  af  fjendtlige  Stridskræfter.  De  smaa 
faste  Pladser  Veere  og  Middelburg  havde  begge  kapi- 
tuleret uden  Modstand  strax  ved  Englændernes  An- 
komst ;  de  3  franske  Linieskibe,  der  havde  ligget  paa 
Forpost  ved  Yliessingen,  havde  forladt  deres  Station 
og  trukket  ^ig  tilbage  til  Lillo,  hvor  den  øvrige  Del 
af  Flaaden  laa  samlet.  Scheldens  Munding  var  saa- 
ledes  blottet  for  Skibe,  der  kunde  forbyde  en  fjendtlig 
Eskadre  Indseilingen  paa  Floden,  og  ved  en  Rekogno- 
scering, der  den  30.  Juli  blev  foretaget  op  ad  Øst- 
Schelden  af  to  engelske  Officerer*),  fik  man  Vished 
for,  at  ogsaa  dette  Farvand  var  uden  Forsvarsanstalter. 
Passagen  var  fri,  ingen  Spærringer,  ingen  sænkede 
Skibe  eller  lignende  fandtes,  der  vilde  kunne  stoppe 
Seiladsen ;  et  engelsk  Linieskib  kunde  staa  Floden  op 
lige  til  Wemeldinge  paa  Zuid-Beveland  med  b  Favne 
Vand  under  Kjølen  uden  at  møde  en  eneste  Hindring 
paa  sin  Vei. 

Under  saa  overordentlig  gunstige  Betingelser  for 
en  Angriber  gik  den  engelske  Landsætning-  af  Trop- 
per for  s\g  uden  Modstand  og  uden  Uheld.  Veiret 
var  den  eneste  Magt,  der  greb  lidt  forstyrrende  ind  og 


.  quis'en  af  Huntley  udfor  Kadzand,  og  endelig  gik  General  Cros- 
venor's  Division,  der  kom  fra  Harwich,  tilankers  i  Roompot  den  1. 
August. 

*)  Kapitain   l'eake   af  Marinen   og   Kapilain  Squire   af  Ingeniorerne. 

g"jord(;,  at  Ovcrkoiiimanddcns  Dispositioner  do^  ikke 
kom  til  Udførelse  i  fuldeste  Udstrækninir,  idet  Land- 
sætningen af  Marquis'en  af  Huntley's  Korps  ved  Kad- 
zand  med  det  Maal  for  Øie  at  afskjære  Forbindelsen 
imellem  Fastlandet  og  Walcheren,  maatte  opgives  paa 
Grund  af  daarligt  Veir.  Derimod  faldt  hele  denne  0, 
med  Undtagelse  af  Fæstningen  Vliessingen,  for  den 
engelske  Armés  venstre  Fløi  under  Sir  Eyre  Coote, 
uden  at  der  saa  at  sige  blev  løsnet  et  Skud,  og  skjøndt 
Jarlen  af  Rosslyn's  Kavalleridi vision  endnu  ikke  kom 
til  Anvendelse,  men  forblev  ombord  i  Transport- 
vskibene,  havde  den  engelske  Armé  dog  ved  Aftenstid 
paa  Udskibningsdagen  ikke  mindre  end  25,000  Mand 
i  Land  paa  den  hollandske  Kyst.  Udskibningen 
og  Landsætningen  af  denne  store  Styrke  foregik 
under  Ledelse  af  Kontre-Admiralerne  Edward  Otway 
og  Sir  Richard  Keats  og  skete  med  Hurtighed  og  stor 
Præcision, 

Skjøndt  det  franske  Flag  endnu  vaiede  fra  Vlies- 
singens  Bastioner,  var  denne  Fæstning  af  saa  ringe 
Betydning,  og  den  engelske  militære  Stilling  i  Øieblikket 
saa  overlegen,  at  denne  Hindring  egentlig  ikke  burde 
have  standset  Jarlen  af  Chatham  paa  hans  Marche  imod 
Antwerpen.  Men  den  engelske  Overkommando  havde 
allerede  da  gjort  Forsigtighed  til  sit  Valgsprog,  og 
Vliessingen  skulde  falde,  forinden  man  forfulgte  de 
vundne  Fordele  videre. 

Som  P'ølge  af  denne  Taktik  blev  Vliessingens  Bom- 
bardement det  næste  Skridt  i  Angrebet,  og  Forberedel- 
serne hertil  vare.  saa  omfattende  og  sattes  i  Værk  med  saa 
stor  Omhyggelighed,  at  det  var  at  forudse,  at  den  fore- 
staaende  Beskydning  snart   vilde   have  en  Kapitulation 

til  Følg-e.  Den  13.  August  var  alt  klart  til  Angrebet, 
og  da  Signalet  til  Skydningens  Begyndelse  Kl.  i  om 
Eftermiddagen  gik  tilveirs  hos  den  Kommanderende, 
aabnedes  Ilden  med  stor  Kraft  fra  to  Kanonbaads- 
divisioner.  Den  ene  af  disse,  under  Kapitain  Cock- 
burn's  Kommando,  (Chefen  for  »Belleisle«),  tog  Station 
udfor  SO  Enden  af  Byen,  medens  den  anden  Division, 
ført  af  Kapitain  Owen,  (Chefen  for  »Clyde«),  gik  til  Ankers 
i  vSVestlig  Retning  for  Byen,  og  fra  begge  disse  Steder 
faldt  Bomberne  med  stor  Sikkerhed  over  Vliessingens 
By  og  Fæstning. 

vSkydningen  vedvarede,  paa  en  kort  Afbrydelse 
nær  den  første  Aften,  uafbrudt  indtil  den  15.  August 
om  Morgenen  Kl.  2,  da  Fæstningens  Kommandant, 
General  Monnet,  tilbød  at  kapitulere.  Som  Følge  heraf 
ophørte  Beskydningen ,  saa  snart  det  begyndte  at 
lysne,  og  Underhandlingerne,  der  fra  engelsk  Side 
førtes  af  Kapitain  Cockburn  og  Oberst  Long,  afsluttedes 
endnu  samme  Aften  med  Fæstningens  Kapitulation*). 

Vliessingens  Fald,  der  burde  have  været  Signalet 
til  en  hurtig  Fremrykning  af  det  engelske  Expeditions- 
korps  imod  Antwerpen,  betegner  mærkelig  nok  kun 
et  Tidspunkt,  hvor  Overkommandoens  Forsigtighed  gik 
over  til  Uvirksomhed  og  Stilstand.  I  de  nærmest  paa- 
følgende Dage,  efter  at  den  franske  Garnison  var 
marcheret    ud    af  Fæstningen    med    flyvende  Faner    og 


*)  Ved  Komljardementet  led  de  engelske  Skibe  kun  ringe  Havari 
paa  Skrog  og  Reisning  og  mistede  kun  faa  Folk,  (9  Døde  og  4" 
-Saarede).  Derimod  anrettede  Beskydningen  stor  Skade  i  Byen ;  2 
Kirker,  Raadhuset  og  c.  200  private  Huse  bleve  ødelagte  eller 
ramte  af  engelske  Kugler,  og  c.  30O  af  Byens  Indvaanere  dræbtes 
eller  saaredes. 

fuld  Musik,  slog-  man  mjj'  til  Ru  med  det  vundne  Re- 
sultat og-  anvendte  Tiden  til  at  ødelæg-g-e,  hvad  der  i 
Vliessingen  fandtes  af  fransk  Statseiendom. 

iMen  netop  di^se  Dage,  hvor  Magasiner  sprængtes 
i  Luften,  hvor  Skibene,  der  stode  under  Bygning  paa 
Værftet,  væltedes  ned  fra  deres  Bedinger  og  store 
Værdier  gik  tilgrunde  for  den  franske  Regjering,  kom 
i  endnu  høiere  Grad  Frankrigs  Fjender  dyrt  til  at  staa; 
thi  det  sidste  Øieblik  for  Gjennemførelsen  af  en  ener- 
gisk Aktion  var  dermed  gaaet  tabt  for  den  engelske 
Overkom  mando. 

Til  Belysning  af  Englændernes  Uvirksomhed  er 
det  ikke  uden  Interesse  at  høre  en  Udtalelse  af  en 
Autoritet,  som  v  Dockum,  om  hvorledes  Resultatet 
kunde  være  blevet,  hvis  Sagen  var  bleven  grebet  an, 
som  den  burde.  I  en  Rapport  til  Admiralitetet,  dateret 
Orlogsskibet  »Pultusk«,  til  Ankers  ved  Antwerpen  den  lo. 
August  1809,  udtaler  han*): 

»Vare  de  Engelske,  strax  de  kom,  gaaet  rask  frem, 
»da  alt  her  var  blottet  for  Tropper,  kunde  de  efter  min 
»Formening  opholdt  sig  i  Antwerpen  over  2  Gange  24 
»Timer  og  der  gjort  stor  Skade  ;«  —  •  •  •  og  i  sine  private 
Optegnelser  fremsætter  han  sin  Kritik  over  de  engelske 
Operationer  mere  udførligt  paa  følgende  Maade  : 

»De  engelske  Tropper  gjorde  Landgang  paa  den 
»næsten  ubefæstede  O  Schouwen ,  hvor  de  forblev  i 
»Uvirksomhed.  Og  hvis  de  havde  sat  deres  Tropper 
»i  Land  ved  Fæstningen  Lillo,  hvor  ikkun  var  20  In- 
»valider,   saa   kunde   de   uden  Modstand   have   indtaget 


*)  Indktmine    Sager    l8oy,    Nr.    \()\>i.      Marineniinislerieis    Arkiv,    kjo- 
benhavn. 


47 

»Fæstningen,  hvor  alle  Kanoner  stode  monterede  paa 
»Volden,  og  hvorfra  de  kunde  have  hindret  Admiral 
»Missiessy  at  spærre  Sundet  ved  Lillo,  hvor  igjennem 
»de  kunde  have  seilet  med  deres  Skibe  og  paa  Diget 
»marcheret  til  Antwerpen,  og  paa  Veien  over  Digerne 
»have  kastet  paa  de  franske  Orlogsskibe  saa  mange 
sCongrevske  Raketter,  som  behøvedes  for  at  opbrænde 
»alle  Skibene  med  deres  Mandskab,  uden  at  en  af  de 
»franske  Skibes  Kugler  kunde  have  ramt  en  Mand  af 
»de  eng-elske  Tropper,  som  marcherede  inden  for  Diget 
»til  Antwerpen,  og  hvor  de  uden  Modstand  kunde 
»have  tilintetgjort  det  keiserlige  Skibsværft  med  Maga- 
»siner  og  Skibene  paa  Stabelen,  med  Oplag  af  Tømmer 
»o.   s,  V.« 

Grunden  til  denne  uheldbringende  Sendrægtighed, 
der  endog  gav  Anledning  til  Forespørgsler  i  det  engelske 
Parlament,  maa  næst  efter  Overgeneralens  Mangel  paa 
Energi  tilskrives  den  Omstændighed,  at  Hær  og  Flaade, 
der  her  vare  kaldede  til  Løsningen  af  en  fælles  Op- 
gave, aldeles  ikke  forstode  at  arbeide  sammen.  Krigs- 
historien afgiver  talrige  Exempler  paa,  hvorledes  mili- 
tære Foretagender,  hvis  Udførelse  var  lagt  i  Hænderne 
paa  Land-  og  Sømagten  i  Forening,  ere  strandede  paa 
Grund  af  Mangel  paa  ærlig  og  redelig  Samvirken 
imellem  de  to  Vaaben,  og  skjøndt  der  ved  denne  Lei- 
lighed  ikke  er  Anledning  til  at  tro,  at  Jalousi  fra  nogen 
af  Siderne  var  medvirkende  Aarsag  til  dette  uheldige 
Forhold,  blev  Resultatet  dog  dette,  at  Expeditionen 
mislykkedes.  Flaaden  ventede  paa  Instruktioner  fra 
Hærens  Overkommando,  og  i  Hovedkvarteret  ventede 
man,   at    Flaaden    vilde   gjøre    noget   paa    egen  Haand; 

denne    Venten    havde    kun    til  Følge,    at   der   slet   intet 
blev  foretaget  fra  nogen  af  Siderne. 

J{t  vittigt  Epigram  fra  den  Tid  giv(ir  et  slaa(;nd(? 
Udtryk  for  de  Kommanderendes  Venten  og  Nølcn  i 
følgende  4   Linier: 

The  Earl  of  Chatham,   with  his  sri.l)rc  diawn 
Stood   waiting  for  Sir  Richard   Strachan; 
Sir  Richard,  longing  to  be  at  'em, 
Stood   waiting  for  the   Karl  of  f'hatham. 

Vil  man  imidlertid  undersøge,  om  Hovedskylden 
har  ligget  hos  Hæren  eller  Flaaden,  synes  alt,  hvad  der 
foreligger,  at  tyde  hen  paa.  at  Marinen  var  parat  til  at 
handle  og  tage  kraftig  fat.  men  at  den,  som  et  Led  i 
Expeditionen,  ventede  paa  sine  Ordrer  fra  den  øverste 
Chef,  og  at  denne  enten  ingen  bestemte  Instruktioner 
har  haft  fra  sin  Regjering  eller  ogsaa  ikke  har  benyt- 
tet dem,  han  havde. 

At  denne  Betragtning'  er  rigtig,  bekræftes  af  for- 
skjellige  skriftlige  Vidnedsbyrd  fra  engelske  Søoffi- 
cerer, der  have  deltaget  i  Expeditionen.  Saaledes 
beklager  Sir  Richard  Keats  sig  den  15.  August 
1809,  i  et  Brev  til  den  kommanderende  iVdmiral  over, 
at  Marinen  er  magtesløs  alene,  og  at  intet  vil  kunne 
udrettes  uden  ved  en  Samvirken  imellem  Hæren  og 
Flaaden.  F'aa  Dage  senere  anstiller  Sir  Richard  Stra- 
chan de  samme  Betragtninger  i  et  Brev  til  Mr.  Wel- 
lesley  Pole  og  slutter  med  følgende  Ord: 

»Det  er  saa  vel  min  som  Sir  Richard  Keats'  Me- 
jning, og  jeg  troer  enhver  Søofficers  Anskuelse,  at 
»hvis  ikke  Hæren  samvirker  med  os,  vil  det  ikke 
»lykkes  Expeditionen  at  løse  Opgaven  fuldstændigt«-. 

Det  bedste  Bevis  for,  at  Marinen  baade  havde  Lyst 

og  Villie  til  at  udrette  noget,  saa  at  der  imod  den  ikke 
bør  gjøres  noget  Ansvar  gjældende  for  den  Mangel 
paa  Handlekraft,  der  lammede  Expeditionen  i  dens 
Virken,  har  man  i  følgende  ganske  mærkelige  Korre- 
spondance, der  umiddelbart  efter  Vliessingens  Fald 
fandt  Sted  imellem  Generallieutenant  Jarlen  af  Rosslyn 
og  Sir  Richard  Keats,  en  Korrespondance,  hvori  Admi- 
ralens Aktivitet  og  Lyst  til  Foretagender  staar  skarpt 
over  for  Jarlen  af  Rosslyn's  flegmatiske  Ro  og  Man- 
gel paa  Initiativ*). 


Camilla,   udfor  Saiidvleit   17.    August   1809. 

Mylord, 

»Ved  Skrivelse,  som  jeg  igaar  har  modtaget  fra 
»Sir  Richard  Strachan,  og  ved  et  senere  Brev,  som  jeg 
»netop  nu  har  modtaget,  har  jeg  faaet  selvstændig 
>/Kommando,  og  det  synes,  at  Sir  Richard  Strachan 
»antager,  at  Deres  Herlighed,  som  kommanderer  Trop- 
»perne  paa  Zuid-Beveland,  ogsaa  har  Myndighed  til 
»uden  nærmere  Ordre  at  tage  Del  i  ethvert  Foretagende, 
»der  har  til  Opgave  at  fremme  Expeditionens  Hoved- 
»formaal:  Ødelæggelsen  af  Fjendens  Orlogsskibe  ved 
»Antwerpen«. 

»Saafremt  Deres  Herligheds  Instruktioner  gaa  i 
»denne  Retning,  skal  jeg  have  den  Ære  øieblikkelig 
»at  henvende  mig  til  Dem,  og  er  klar  til  med  den 
»Flaadeafdeling,    der    staar    under    min    Kommando,   at 


*}  Naval  history  of  Great  Britain  by  E.   Brenton.     London   1837. 

»virke    samnicii     med    Deres    Herligheds    Tropper    ved 
»ethvert  Foretagende,  som  vi  kunne  blive  enige  om«. 

Jeg  har  den    .l'",re   at   være  o.   s.   v. 

R.  G,  Keats, 
Til 

Generallieutenant  Jarlen  af  Rosslyn. 

Paa  dette  Brev  modtog  Admiralen  endnu  samme 
Dag  følgende  Svar  *) : 

I'ergoes,   den    17.    .\ugust    1809. 

Sir, 

»Jeg  har  i  dette  Øieblik  modtaget  Deres  ærede 
»Brev,  og  som  Svar  kan  jeg  kun  sige,  at  jeg  ikke  er 
»i  Besiddelse  af  Instruktioner,  der  bemyndige  mig  til 
»at  foretage  yderligere  Operationer. 

»Jeg  har  nogen  Grund  til  at  antage,  at  den  Øverst- 
»kommanderende  imorgen  eller  overmorgen  vil  for- 
»lægge  Hovedkvarteret  hertil,  og  jeg  skal  ikke  undlade 
»øieblikkelig  at  underrette  Dem  saavel  om  Hs.  Herlig- 
»heds  Ankomst,  som  om  Alt.  hvad  jeg  maatte  faa  at 
»vide  om  det  Spørgsmaal,  hvorom  De  ønsker  Op- 
»lysning«. 

[eg  har  den   .l">e   at  være  o.   .s.   v. 

Rosslyn. 
Til 

Kontre- Admiral  Sir  R.  G.  Keats. 


'')   Naval  hi.-^tory  of  (Jreat    liritain   hy   E.    I'reiiltin.      London    l837- 

Medens  den  engelske  Hærs  offensive  Bevægelse 
saa  at  sige  var  tilende  med  Vliessingens  Fald,  be- 
gyndte Franskmændene  netop  i  de  samme  Dage  at 
røre  sig  og  ryste  Uvirksomheden  af  sig.  Kong  Louis 
af  Holland  havde  i  Aix  la  Chapelle  modtaget  Efter- 
retningen om  den  fjendtlige  Landgang.  Han  afreiste 
strax  til  Amsterdam  og  efterlod  Ordrer  om.  at  diri- 
gere alle  disponible  Tropper  til  Krigsskuepladsen.  Fra 
Liittich,  Maastricht  og  andre  Garnisonsbyer  sendtes 
alt,  hvad  der  fandtes  af  Rekruter  og  udtjente  Soldater, 
afsted  ad  Antwerpen  til,  og  allerede  den  12.  August 
havde  Kongen  af  Holland  6000  Mand  samlet  i  Byens 
Omegn,  hvor  Tilstedeværelsen  af  dette  lille  Troppe- 
korps  ogsaa  strax  begyndte  at  øve  en  beroligende 
Virkning  paa  Beboerne.  1  Dagene  efter  Vliessingens 
Kapitulation  havde  Bestyrtelsen  været  stor  i  Ant- 
werpen ;  man  rømmede  fra  Byen  af  Frygt  for  Eng- 
lænderne, og  saa  hovedkulds  brød  Befolkningen  op  fra 
deres  Boliger,  at  alle  Veiene  i  Omegnen  vare  opfyldte 
af  flygtende  Mennesker  med  Fleste,  Flyttelæs  og  Kjøre- 
tøier  af  enhver  Art.  En  Panik  var  ikke  langt  fra  at 
bryde  løs;  man  ventede  hver  Dag  at  se  den  engelske 
Hærs  Fortrav  for  Portene  af  den  forsvarsløse  Stad,  og 
Frygten  forøgedes  betydeligt  ved  Efterretningen  om,  at 
man  fra  Antwerpens  Kaier,  i  klart  Veir,  kunde  se  de 
fjendtlige  Orlogsmænds  Seil  og  Reisninger  inde  paa 
Floden  i  Horizonten  mod  Nordvest. 

Sagen  var  den,  at  den  engelske  Flaade  allerede 
inden  Vliessingens  Fald  havde  forceret  Indseilingen  til 
Schelden. 

Den  1 1 .  August  1 8og  stod  Lord  William  Stewart, 
ombord  i  Fregatten  »Lavinia«,  med  9  andre  Fregatter  i 

4''' 

sit  Kjølvand  indefter  imod  Flodmundingen.    Fæstningen 
brugte  vel   sine  Kanoner  imod   den    engelske  Eskadre, 
men  uden  videre  Virkning*),  og  Lord  Stewart  passerede 
uhindret   med    sine  Skibe   tV»rbi    de   fjendtlige   Batterier 
ind  paa  Schelden,    hvor  han  gik    til  Ankers  udfor  Fort 
Bath.     Den    engelske  Søstyrke  her    blev    endog    yder- 
ligere forøget  ved  et  stort  Antal  Kanonbaade  og  mindre 
Fartøier     under    Sir   Home    Popham's    Kommando,    og 
Krydserne    viste  sig  helt  op  til  Fæstningen  Lillo,    men 
desuagtet  faldt  Flaadens  Offensivbevægelse,  der   under- 
støttet   af  et  Hærkorps    vilde    have    faaet    den    største 
Betydning,    ud    til     intet.       Missiessy's    Barriere,     der 
lukkede  Floden   og  dækkedes   af  et    flydende  F'orsvar, 
lod     sig    ikke    forcere    med     de     Hjælpemidler,     som 
stode     til  Marinens    Raadighud;  F'orsvaret    kunde    kun 
ødelægges   og  Veien    aabnes   ved   en   Beskydning  med 
F^eltartilleri  fra  Flodens  Bredder;  men  Hæren  holdt  sig 
rolig,    og  Søveien    op   til    Antwerpen    vedblev    at    være 
spærret. 

Man  tillægger  den  bekjendte  Politiker  Lord  Castle- 
reagh  følgende  Ytring  under  Forberedelserne  til  den 
engelske  Expeditions  Afsendelse : 

»Hvis  Flaaden  paa  Schelden  ikke  er  i  vor  Besid- 
»delse  14  Dage  efter  at  de  første  Tropper  ere  komne 
»i  Land,  vil  den  aldeles  ikke  komme  i  vor  Besiddelse«. 
Denne  Spaadom  var  nu  gaaet  i  Opfyldelse  saa 
grundigt  som  noget.  De  14  Dage  vare  godt  og  vel 
forløbne,  de  engelske  Korpser  stode  ubevægelige  paa 
Walcheren,  Schouwen  og  de  øvrige  Øer  i  Scheldeflodens 


")  Den  engelske  Eskadre  havde  under  Indseilingen   et  Tal)   at  2  Døde 
og  1 1   Saarede. 

Delta,  medens  samtidig  det  franske  Forsvar  voxede  i 
Styrke  med  rivende  Fart  fra  Dag  til  anden.  Det  var, 
som  Bevidstheden,  om  at  Fjenden  stod  indenfor  Landets 
Grændser,  havde  aabnet  Franskmændenes  Øine  for,  hvor 
truende  nær  Faren  var;  thi  nu  strømmede  Soldater  af 
forskjelHge  Vaabenarter  til  fra  alle  Egne  i  saa  rigehg 
Mængde,  at  20-30,000  Mand  ved  Maanedens  Midte 
stode  concentrerede  omkring  Antwerpen*).  Vel  var 
maaske  den  samlede  Styrkes  militære  Kvalitet  ikke 
særlig  god,  men  den  havde  allerede  i  Slutningen  af 
August  Maaned  faaet  en  Mand  i  sin  Spidse,  hvis  øvede 
Haand  var  vant  til  at  organisere  og  tumle  med  uordnede 
Masser  og  danne  dem  til  Soldater,  og  hvis  Tilstede- 
værelse i  Antwerpen  ikke  skulde  give  Englænderne 
Lyst  til  nu  at  forsøge  en  Fremrykning.  Denne  Mand  var 
Marechal  Bernadotte,  Prinds  af  Pontecorvo.  Hans  An- 
komst til  Krigsskuepladsen  og  Overtagelse  af  Forsvarets 
Ledelse  bragte  atter  Modet  tilveirs  hos  de  forsagte 
Indbyggere.  Alt.  hvad  tidligere  Sorgløshed  og  For- 
sømmelighed havde  undladt  at  gjøre,  blev  nu  sat  i  Værk 
i  største  Skynding;  Batterier  og  Forskandsninger  op- 
kastedes og  monteredes.  Sluserne  paa  Dig-erne  bleve  aab- 
nede.  Egnen  omkring  Antwerpen  blev  sat  under  Vand, 
og  saa    ivrig   tog  Marechallen    personlig  fat   for   at    faa 


*)  I  en  Rapport  til  Admiralitetet,  dateret  Orlogskibet  »Pultusk«  til 
Ankers  ved  Antwerpen  den  lO.  August  1809.  skriver  v.  Dockum ; 
»Nu  er  lier  kommen  til  Vogns,  Fods  og  Hest  en  Del  franske 
»Tropper,  over  2O,OO0  Mand,  og  daglig  ankommer  flere,  (leneral- 
»lieutenant  Rampon,  som  i  Søndags  kom  og  har  taget  Komman>loen, 
»-berettede  hos  Admiralen,  at  han  paa  7de  Dag  ikke  havde  været 
»af  sin  Kjole,  og  at  Tropperne  havde  marcheret  over  20  lieus  dag- 
slig. ilndkomTie  Sager  1809,  Nr.  1618,  Marineministeriets  Arkiv, 
»Kjøbenhavn). 

et  Forsvar  organiseret,  at  han  undertiden  først  naaede 
at  sætte  sig  til  Middagsbordet  henimod  Midnat,  naar 
han  kom  tilbage  fra  sine  Inspektionsture  i  Skandserne 
eller  ved  Forposterne*). 

Omtrent  samtidig  med  at  Antwerpen  ved  Marechal 
Bernadottes  Energi  fra  en  aaben  By  uden  Kanoner  og 
Soldater  var  bleven  forvandlet  til  en  befæstet  Vaaben- 
plads  med  et  levende  Forsvar  af  30—40,000  Mand,  fik 
de  Franske  en  lige  saa  uventet  som  sikker  Forbunds- 
fælle, da  det  usunde  Marskklima  begyndte  at  gjøre  sin 
Indflydelse  gjældende  imellem  de  fremmede  Tropper**). 

Det  første  Febertilfælde  viste  sig  den  20.  August 
1809,  men  Sygdommen  tog  saa  voldsomt  fat  og  ryddede 
saa  frygteligt  op  imellem  de  engelske  Regimenter,  at 
Expeditionskorpset  neppe  14  Dage  efter  Sygdommens 
Udbrud  af  sanitære  Grunde  var  ude  af  Stand  til 
mere  at  foretage  nogen  offensiv  Bevægelse.  Alle  Hos- 
pitaler og  Lazarether  vare  overfyldte,  og  Sygdommen 
antog  Dag   for  Dag  en    mere   epidemisk  Karakter,  saa 


*)  V.  Dockum  skriver  herom:  »IJe  franske  Orlogsskibe  seilede  til 
»Antwerpen,  hvor  Priiidsen  af  Pontecorvo  som  oftest  indbød  Ad- 
»miral  Missiessy  og  mig  til  Taffels,  og  kom  en  Gang  til  Middags- 
»bordet  om  Aftenen  Kl.  lO  og  en  anden  Gang  Kl.  1 1 '/i  formedelst 
»Prindsens  Ophold  ved  en  Rekognoscering«.  (Admiral  J.  v.  Dockum  : 
Ophold  i  Antwerpen ;  efterladte  Optegnelser  i  Manuskript). 
**)  Den  fugtige  Luft  og  Uddunstningerne  fra  Moserne  og  Marsken, 
naar  Plantedelene  om  Sommeren  gaa  i  Forraadnelse,  fremkalder 
Klimatfeber  i  disse  Egne.  Sygdommen  kaldes  l'olderfeber,  og  alle 
Beboerne  blive  til  visse  Tider  af  Aaret  paavirkede  deraf,  dog  kun  i 
ringe  (irad,  naar  de  ere  fodte  under  disse  klimatiske  Forhold, 
hvorimod  Sygdommen  for  Fremmede  kan  have  meget  farlige 
Følger. 

Af  samme  Aarsag  lagde  den  franske  Regjering  heller  ikke 
regulære  franske  Tropper  i  Garnison  i  disse  Egne,  men  benyttede 
saavidt  muligt   Udlændinge  til  denne  Tjeneste. 

at  Overkommandoen  maatte  concentrere  hele  sin  Op- 
mærksomhed paa  at  bekjæmpe  denne  usynhge  Fjende, 
der  ikke  kunde  holdes  fra  Livet  med  Kanoner,  og 
ugentlig  krævede  Hundreder  af  Ofre  imellem  de 
engelske  Tropper*). 

Under  disse  fortvivlede  Forhold,  hvor  enhver  Tanke 
om  yderligere  Aktion  paa  Forhaand  maatte  opgives, 
sammenkaldtes  den  27.  August  180Q  i  det  engelske 
Hovedkvarter  et  Krigsraad  bestaaende  af  7  General- 
lieutenanter  med  Lord  Chatham  som  Præsident,  og  her 
blev  man  snart  enig  om,  at  der  ikke  skulde  foretages 
mere.  Da  Kabinettet  imidlertid  befalede,  at  Besiddelsen 
af  Øen  Walcheren  med  Fæstningen  Vliessingen  skulde 
haandhæves,  nødvendiggjorde  dette  Expeditionskorpsets 
og-  Flaadens  foreløbige  Forbliven,  hvorimod  den  Høist- 
kommanderende,  hvis  Mission  nu  maatte  betragtes  som 
endt,  afgav  Kommandoen  og-  indskibede  sig  til  Eng- 
land, hvor  han  den  14.  September  1809  landede  i 
Deal  og  begav  sig  til  London  for  at  aflægge  Beret- 
ning- hos  Kongen  om  Expeditionen  og  dens  mislykkede 
Udfald. 

Skjøndt  de  engelske  Tropper  saaledes  vedblivende 
havde  fast  Fod  i  Landet,  maatte  dog  det  fjendtlige 
Angreb  betragtes  som  endt,  og  Faren  som  overstaaet  ved 
Udgangen  af  August  Maaned,  og  det  var  med  et  let 
Hjerte,  at  man  i  Antwerpen  og  ombord  paa  Schelde- 
flaaden    modtog     Efterretningen     om    Lord    Chatham's 


\ 

*)  I  den  første  Uge  af  September  forefaldt  der  2— 300  Dødsfald 
imellem  Soldaterne;  de  Syges  Antal  var  løbet  op  til  8194  Mand, 
og  af  disse  vare  allerede  I400  sendte  hjem  til  England,  hvor  en 
stor  Del  af  dem  døde  paa  Hospitalerne. 

Afreise,  og  om  at  Englænderne  paa  Walcheren  snarere 
belavede  sig  paa  Forsvar  <^nd  paa  Angreb.  Det 
var  vel  ikke  de  franske  Vaaben ,  der  havde  standset 
Expeditionskorpset  og  reddet  Antwerpen;  men  Schelde- 
flaadens  Chef  Admiral  Missiessy  kunde  dog  med  Rette 
tillægge  sig  Æren  for,  at  Barrieren  ved  Lillo  og  de 
franske  Skibes  stærke  Stilling  indenfor  denne  havde 
slaaet  Bom  for  den  engelske  Flaades  isolerede  Opera- 
tioner op  ad  Floden. 

For  de  to  dansk  bemandede  Linieskibes  Vedkom- 
mende kunde  Kommandørkapitain  v.  Dockum  med 
Grund  være  stolt  af,  at  han  selv  med  sine  Officerer 
og  Mandskaber  altid  havde  været  i  Spidsen  under 
Sommerens  forcerede  Forsvarsarbeider  og  Øvelser. 
Hvad  enten  det  gjaldt  om  at  møde  til  Skandsearbeide 
ved  Nattetid  paa  Flodbredderne  eller  der  blev  arbeidet 
haardt  ombord  i  Skibene  med  Seil,  Reisninger,  Ankre 
ell^r  Kanoner,  vare  de  Danske  altid  i  Forhaanden,  og 
mangfoldige  Gange  havde  Officerer  og  Mandskab  havt 
den  Tilfredsstillelse  efter  en  kvik  udført  Manøvre  at 
se  Tilfredshedssignalet  gaa  til  Veirs  paa  Admiralskibet 
vCharlemagne«  med  »Pultusk'«s  og  »Dantzick'«s  Nummer 
vaiende  ved  Siden  af  Signalet,  v.  Dockum  havde  alle- 
rede i  den  korte  Tid  forstaaet  at  sætte  sine  F'olk  saa 
godt  i  Trit,  at  han  og  v.  Berger  kunde  manøvrere 
deres  Skibe  hurtigere  og  bedre  end  nogen  anden  i 
hele  Flaaden,  og  denne  Overlegenhed  i  Sømandsdygtig- 
hed  og  Hurti-hed  i  Manøvren,  som  de  danske  Skibe 
under  hele  Scheldekampagnen  forstode  at  holde  fast 
paa,  kom  allerede  klart  frem,  da  F'laaden  i  Sommeren 
1809  forlod  Stationen  ved  Vliessingen  for  at  seile  op 
til  Antwerpen.     Da  Skibene  ved  denne  Leilighed  efter 

Letning-en  fik  fri  Manøvre,  klemte  »Pultusk't  og  »Dant- 
zick«  saaledes  paa  med  Krydsningen,  at  de  snart  vare 
langt  forud  for  deres  Kammerater.  Veiret  var  uguns- 
tigt, Vinden  imod  og  Farvandet  smalt  og  grundet;  men 
de  danske  Chefer  navigerede  deres  Skibe  med  saa 
stor  Dygtighed  og  Behændighed,  og  Folkene  arbeidede 
saa  rask  og  ufortrødent  under  hele  Krydsningen,  at  det  er 
et  Faktum,  at  da  Missiessy  med  den  øvrige  Del  af 
Flaaden  naaede  op  til  Antwerpen,  kunde  v.  Dockum 
melde  Admiralen,  at  han  med  >^Pultusk«  og  »Dant- 
zick«  allerede  havde  ligget  der  til  Ankers  13  Dage. 
Afstanden  imellem  Vliessingen  og  Antwerpen  er  kun 
c.  20  danske  Mil. 

Det  var  ikke  v.  Dockum  ubekjendt,  at  den  Høist- 
kommanderende  var  vel  tilfreds  med  de  Danskes  Akti- 
vitet i  Tjenesten,  og  at  de  unge  Officerer,  der  i  Som- 
merens Løb  havde  havt  selvstændig  Kommando  som 
Chefer  for  Kanonbrigger,  Brandere  og  Kanonbaade,  alle 
som  en  havde  gjort  deres  Bedste  for  at  udfylde  deres 
Pladser;  men  han  havde  dog  neppe  nogen  Anelse  om, 
i  hvor  høi  Anseelse  han  selv  og  hans  Landsmænd  paa 
Schelden  allerede  stode  hos  de  franske  militære  Autori- 
teter, førend  han  en  Efteraarsdag  i  1809  ved  Signal 
blev  kaldt  ombord  i  Admiralskibet. 

Admiral  Missiessy  modtog  Chefen  for  »Pultusk«  i 
sin  Kahyt  og  overrakte  ham  en  Skrivelse  med  An- 
modning om  at  gjennemlæse  den.  Det  var  et  Brev 
fra  Admiralen  til  den  danske  Konge,  og  med  Forbau- 
selse  læste  v.  Dockum  følgende*). 


*)  Archiv  for  Søvæscnet  8de  Bind.  Kjøbenhavn  1836.  Den  origi- 
nale franske  Skrivelse  er  ikke  bleven  fundet  i  Marineministeriets 
Arkiv  i   Paris. 

Deres  Majestæt! 

»De  udmærkede  Talenter,  som  de  Officerer  af 
»Deres  Majestæts  Marine,  der  ere  ansatte  paa  P'laaden 
»under  min  Kommando,  have  udvist,  den  Maade,  paa 
»hvilken  de  saa  kraftig  have  understøttet  mig  under 
»de  sidste  Begivenheder,  Lijør  det  til  Pligt  for  mig,  da 
»jeg  ikke  drister  mig  til  at  ansøge  for  alle,  idetmindste 
»at  udbede  mig  af  Deres  Majestæts  Naade  et  Tilfreds- 
»hedsbevis  for  de  3  ældste  Officerer,  der  staa  under 
»min  Kommando. 

»Deres  Majestæt  tillade  mig  som  Følge  heraf  at 
»udbede  mig  for  Kommandørkapitain  v.  Dockum,  Chef 
»for  »Pultusk«,  Forfremmelse  til  Kontre- Admiral,  samt 
»for  D'Hrr.  Fasting  og  Stephansen  Forfremmelse  til 
»capitaines  de  vaisseau,  samt  at  Kommandoen  af  Linie- 
»skibet  »Dantzick«  maa  blive  givet  til  den  første  af 
»disse  Officerer,  som  ved  liere  Leiligheder  har  givet 
»overtydende  Prøver  paa  Aktivitet,  Kundskaber  i  sit 
»Fag  og  den  udmærkede  Aand,  der  besjæler  ham. 

»Hans  Høihed  Prindsen  af  Pontecorvo  har  antaget, 
»at  de  Anstrengelser,  man  hidtil  har  gjort  for  at  afslaa 
»Fjendens  Angreb,  meget  har  bidraget  til  dennes  skynd- 
»somme  Tilbagetog,  og  han  har  troet  det  retfærdigt,  at 
»ansøge  om  Belønninger  for  dem,  hvis  Iver  mest  maatte 
»have  bidraget  til  dette  heldige  Udfald. 

»Hans  Høihed  har  selv  paataget  sig  at  tilstille 
»Hs.  keiserlige  og  kongelige  Majestæt  det  Forslag,  jeg 
»har  indgivet  til  ham  for  at  erholde  nogle  Naadesbe- 
» visninger  for  Flaaden. 

»Jeg  har  antaget,  at  det  vilde  være  Deres  Maje- 
»stæt   behageligt,    som  jeg   til  samme    Tid   er   vis  paa, 

»at  det  vil  vække  D'Hrr.  v.  Dockums,  Fastings  og 
»Stephansens  Tilfredshed,  at  jeg  for  disse  Officerer  har 
»begjæret  Æreslegionens  Dekoration.  Jeg  har  ansøgt 
»om  den  samme  Naade  for  D'Hrr.  Rosenstand  og 
»Tuxen,  som  kommanderede  Brandere. 

»Jeg  haaber.  at  dette  Skridt,  hvis  Hensigt  er  at 
»behageliggjøre  disse  Officerer  Erindringen  om  den 
»Tid,  de  have  tjent  paa  Scheldefiaaden,  samt  give  et 
»Vidnesbyrd  om  de  Tjenester,  de  der  have  udvist,  vil 
»møde  Deres  Majestæts  Antagelse.« 

'  ]eg  forbliver  o.   s.   v. 

Ed.  Burgues  Missiessy. 

Efter  Gjennemlæsningen  heraf  overrakte  Admiralen 
V.  Dockum  endnu  en  Skrivelse,  der  indeholdt  følgende 
Svar  fra  Kong  Frederik  den  6te,  dateret  25.  Septem- 
ber  i8og:*) 

Hr.  Vice- Admiral  Missiessy! 

»Jeg  har  modtaget  Deres  Brev  af  6te  ds.  Jeg  har 
»deri  læst  med  sand  Tilfredshed  det  hædrende  Vidneds- 
»byrd,  De  giver  de  Officerers  Opførsel  og  Anstren- 
»gelser,  der  ere  saa  heldige  at  tjene  under  Deres  Kom- 
»mando.  Vil  end  ikke  Strengheden  af  de  Regler,  der 
»ere  indførte  i  min  Marine,  tillade,  at  de  ældste  af 
»disse  Offiicerer  tilstaas  den  Forfremmelse,  som  De 
»begjærer  for  dem,  saa  beder  jeg  Dem  desuagtet  at 
»være    overbevist   om,    at  det    vil    være   mig   kjært  ved 


'')  J.    V.    Ræder:    Danmarks  Krigs-    og    Politiske  Historie    fra     1807- 
1809.      Kjøbenhavn    1847. 

»andre  Lejlig-heder   at  holde   dem    den    Iver  tilgode,   de 
»have  udvist  for  en  Sag,  jeg  anser  for  min  egen. 

»Det  glæder  mig  meget  at  se,  at  De  søger  at  for- 
»skaffe  flere  af  mine  Officerer  et  hædrende  Bevis  paa 
»Keiserens  Tilfredshed  og  Bevaagenhed.  Det  er  med 
»sand  Agtelse,  at  jeg  forbliver,  Hr.  Vice-Admiral  Mis- 
»siessy  « , 

Deres  bevaagne 

Frederik  R. 

Skjøndt  Kong  Frederik  den  6tes  Svar  var  et  di- 
rekte Afslag  paa  Missiessy's  Forslag  om  Forfremmelse, 
maatte  dog  et  saadant  Bevis  paa  Admiralens  Tilfreds- 
hed være  i  høi  Grad  smigrende  for  de  danske  Officerer 
og  en  Ære  for  den  Marine,  som  de  tilhørte,  v.  Dockum 
har  dog  selv  strax  været  paa  det  Rene  med,  at  der 
neppe  vilde  blive  gaaet  udenfor  de  for  Marinen  gjæl- 
dende  Avancementsregler,  ligesom  det  ogsaa  nok  tør 
siges,  at  det  vilde  være  v.  Dockum's  ridderlige  Tænke- 
maade  imod,  om  hans  Avancement  ved  denne  Leilighed 
var  sket  med  Forbigaaelse  af  ældre  Kammerater. 

Dette  fremgaar  ogsaa  af  den  Maade,  hvorpaa  han 
i  sine  private  Optegnelser  omtaler  denne  lille  Episode. 
Han  skriver  nemlig  herom*): 

»Og  hvad  Admiral  Missiessy  har  ytretUil  Prindsen**) 
»om  hans  Tilfredshed  med  de  Danske,  kan  skjønnes  af 
»et  Brev,  han  skrev  til  vor  Konge,  og  hvorfor  jeg  ved 
»Signal  blev  kaldt  ombord  for  at  læse  Brevet  og  Kon  • 


*)  Admiral    J.    v.    Dockum :     Ophold    i    Antwerpen.      (Efterladte    Op- 
tegnelser i  Manuskript). 
**)  Prindsen  af  Pontecorvo. 


6i 


»gens  Svar,  som  han  havde  modtag-et.  Admiralens 
»Brev  overraskede  mig,  men  jeg  kunde  ikke  andet 
»end  takke  Admiralen  for  hans  gode  Anbefaling  til 
»vor  Konge  og  for  hans  velmente  Ønsker  for  vort 
»Avancement ;  men  jeg  kunde  ikke  udelade  at  ytre, 
»at  naar  jeg  kunde  have  formodet,  at  han  vilde  ud- 
»bede  sig  den  Naade  af  vor  Konge,  saa  havde  jeg 
»raadet  derfra ;  thi  det  finder  ikke  Sted  i  den  danske 
»Marine.  En  Del  af  mine  Formænd,  som  jeg  havde 
»kommet  til  at  præjudicere,  har  i  fransk  Tjeneste,  hvor 
»de  har  været,  og  i  nærværende  Krig  hjemme  udført 
»Tjenesten  med  Tapperhed,  hvorfor  jeg  bad  Admi- 
»ralen  aldrig  at  tænke  derpaa;  men  Admiralen  an- 
»mærkede,  at  for  ham  maatte  den  ansøgte  Avancement 
>->finde  Sted  Jeg  bad  Admiralen  at  meddele  mig 
»en  Kopi  af  hans  Brev  til  min  Konge  og  Kongens 
»Svar.« 

Man  vil  have  bemærket,  at  imellem  de  Officerer, 
hvis  Navne  saa  hædrende  nævnes  i  Admiral  Missiessy's 
Skrivelse  til  den  danske  Konge,  savner  man  en,  Chefen 
for  »Dantzick«,  v.  Berger.  Han  havde  fra  sin  Ankomst 
trolig  staaet  v.  Dockum  bi  og  kommanderet  sit  Linie- 
skib med  saa  megen  Nidkjærhed  og  Dygtighed,  at 
han  vilde  være  selvskreven  til  at  komme  paa  Listen, 
hvor  der  var  Tale  om  en  anerkjendende  Udmær- 
kelse, men  desværre  oplevede  han  ikke  dette. 

V.  Berger,  der  siden  Midten  af  August  1809  havde 
været  upasselig ,  blev  mod  Slutningen  af  Maaneden 
angreben  af  en  hidsig  Nervefeber,  der  i  Løbet  af 
kort  Tid,  den  31.  August,  gjorde  Ende  paa  hans  Liv, 
og  da  det  i  de  Dage.  netop  var  meget  varmt  i  Veiret, 
blev  Begravelsen  efter  de  franske  Loves  Bydende  alle- 

liydende  allerede  berammet  til  Dagen  efter.  Den  i. 
September  Kl.  2  om  Eftermiddagen  fandt  den  alvors- 
fulde Høitidelighed  Sted  ombord  i  »Dantzick«  efter 
dansk  Skik,  da  Admiral  Missiessy  :&havde  autoriseret 
^>ved  Begravelsen  at  iagttage  de  militære  Honnørs,  som 
»hos  os  ere  brugelige.«*) 

Officerer  og  Mandskab  vare  samlede  paa  Dækket 
for  at  følge  deres  Chef  for  sidste  Gang  til  Faldrebet, 
Ved  Foden  af  Trappen  laa  Fartøiet  og  ventede,  Flaget 
under  Gaffelen  vaiede  »paa  halv  Stang«,  og  da  Kisten 
blev  sat  fraborde,  sendte  Linieskibet  ham  den  sidste 
Hilsen  fra  sine  Kanoner. 

Kapitainlieutenant  Fasting,  der  som  Skibets  Næst- 
kommanderende foreløbig  vilde  komme  til  at  fungere 
som  Interimschef.  havde  strax  samme  Dag,  som  Døds- 
faldet fandt  Sted,  skriftlig  underrettet  Admiralitetet  i 
Kjøbenhavn  derom,  og  i  en  senere  Rapport  fra  ham, 
dateret  »Dantzick«  den  8.  September  1809,  træffer  man 
følgende  Enkeltheder  om  v.  Bergers  Begravelse:**) 

»Liget  blev  sat  fra  Borde  med  de  Cermonier,  vore 
»Krigsartikler  bestemme.  Det  blev  modtaget  i  Land 
»af  en  Eskorte  af  200  Soldater,  som  tillige  med  et  tal- 
»rigt  Følge,  inviteret  i  den  Hensigt  af  Admiralens  chef 
»d"état  major,  ledsagede  det  til  udenfor  Porten.  Sol- 
»datesquen  gav  tre  Salver.  Prindsen  af  Pontecorvo 
»blev  ved  Forretninger  hindret  i  efter  sin  Bestemmelse 
»selv  at  følge.« 


*)  Indkomne    Sager    1809    Nr.     1695;    Rapport    til    Admiralitetet    fra 
Kapitainlieutenant    Fasting.     Marineministeriets  Arkiv,    Kjøbenhavn. 
**~    Indkomne  Sager    1809,     Nr.    1780.      Marineministeriets    Arkiv,    Kjw- 
henhavn. 

Efterhaanden  som  Efteraaret  skred  frem,  indtraadte 
der  Ro  i  beg-ge  de  fjendtlige  Leire.  Nede  ved  Vlies- 
singen,  paa  Sanddiinerne  langs  Walcheren's  Kyst,  havde 
Englænderne  bygget  Barakker  først  til  Hospitalsbrug 
og  senere  for  at  kunne  evakuere  de  lavere  liggende 
Punkter  for  Tropper,  og  for  Scheldetlaadens  Vedkom- 
mende gjaldt  det  om  i  Tide  at  linde  et  passende  Sted, 
hvor  Skibene  kunde  overvintre,  da  Vliessingen,  Flaa- 
dens  tidligere  Vinterkvarter,  jo  var  i  Englændernes 
Besiddelse,  og  de  nye  Basiner  i  Antwerpen  endnu  ikke 
vare  færdige. 

Det  fornemste  Krav  til  en  saadan  Overvintrings- 
plads maatte  være  det,  at  Skibene  kunde  ligge  dæk- 
kede for  den  voldsomme  Isgang  paa  Floden,  og  med 
dette  Maal  for  Øie  foretog  Admiral  Missiessy  sammen 
med  sine  Skibschefer  en  Inspektion  af  Floden  for  at 
finde  en  passende  Plads. 

Det  Sted,  der  bedst  vilde  kunne  erstatte  Flaaden 
Tabet  af  Vliessingens  sikre  Basiner,  blev  fundet  c.  2  -  3 
Mil  ovenfor  Antwerpen.  Her  deler  Scheldefloden  sig  i 
to  Arme  ,  hvoraf  den  ene  fører  forbi  Briissel,  den 
anden  forbi  Gent,  og  i  en  lille  Bugt,  i  den  første  af 
disse  Flodarme,  Rupel,  hvor  Ebbe  og"  Flod  er  mindre 
stærk  end  nede  ved  Antwerpen,  haabede  man  at  finde 
en  Krog,  hvor  Flaaden  kunde  overvintre  tryg  for 
Drivisen. 

Efter  at  Vinterkvarteret  var  valgt,  blev  der  den 
9.  September  1809  afholdt  »et  conseil«  ombord  i  »Charle- 
magne«  under  Admiralens  Forsæde,  ved  hvilket  alle 
Skibschefer  vare  tilstede  for  nærmere  at  overveie,  hvilke 
Foranstaltninger  der  skulde  træffes  i  Anledning  af 
Flaadens    Desarmering  for  Vinteren.     Der   blev  i  dette 

Møde  bestemt,  at  naar  Tiden  kom,  skulde  Skibene  ud- 
tage deres  Kanoner,  Krudt,  Varegods  og  Proviant  i 
Antwerpen  og  derefter  afgaa  til  Rupel.  hvor  Fortøi- 
ningspladsen  ved  Nedramning  af  Estakader  var  bleven 
yderligere  sikret  imod  Drivisens  Virkninger. 

Da  det  imidlertid  havde  sin  Interesse  at  se,  om 
det  i  det  hele  taget  var  muligt  for  Flaadens  Skibe  at 
overvintre  paa  Floden,  uden  at  der  blev  truffet  særlige 
Foranstaltninger  til  deres  Beskyttelse,  blev  ifølge  keiser- 
lig Befaling  2  Linieskibe  udsete  til  at  foretage  dette 
Experiment  og  beordrede  til,  naar  F"laaden  gik  i  Vinter- 
kvarter i  Rupel,  at  tage  Station  udfor  Antwerpen, 
fuldt  rustede  og  ekviperede,  for  at  tilbringe  Vin- 
teren der*). 

Scheldeflaadens  Overvintring  under  disse  nye  For- 
hold var  et  Spørgsmaal  af  saa  stor  Vigtighed,  at  den 
franske  Marineminister  i  Efteraaret  i8og  reiste  til  Ant- 
werpen for  personlig  at  tage  de  trufne  Dispositioner  i 
Øiesyn  og  konferere  med  Admiralen  om  forskjellige 
Spørgsmaal.  Hertugen  af  Decrés,  der  i  Slutningen  af 
Oktober  Maaned  indtraf  fra  Paris,  inspicerede  den  28. 
Flaadens  Skibe.  Ombord  i  »Dantzick,«  fortæller  Kapi- 
tainlieutenant  Fasting  i  sin  Rapport  herom  til  Admira- 
litetet**), »besaa  han  Batterierne.  Lod  paa  underste 
»Batteri    exercere    med  3  Kanoner,    hvorved    han   især 


*)  De  to  Linieskibe,  der  bestemtes  til  dette  Porsøg,  vare  »Dalmate« 
(Kontre-Admiral  Courand)  og  »Anversois«.  Det  første  af  disse  skulde 
ligge  ved  Osterwald,  tæt  nedenfor  Antwerpen,  det  andet  udenfor 
»maison  bleue,«  en  Mils  Vel  længere  nede  paa  Floden.  Skibene  skulde 
fortøies  paa  almindelig  Maade,  dog  med  kattede  Ankre  og  med 
Kjæder  paa  Ankrene  i  Stedet  for  Touge  af  Hensyn  til  Drivisen. 
**)  Indkomne  Sager  1809,  Nr.  21  lO.  Marineministeriets  Arkiv,  Kjø- 
benhavn. 

»lagde  Mærke  til  Sigtningen,  som  han  var  meget  vel 
»fornøiet  med.  Lod  sig  paa  Dækket  forestille  Offi- 
»cererne,  som  han  syntes  vare  meget  unge.  Han  er- 
»kyndigede  sig,  om  de  havde  faret  meget,  og  anbefa- 
»lede  dem  at  forrette  deres  Tjeneste  vel,  da  han  vilde 
»gjøre  sig  en  Fornøielse  af  at  underrette  Keiseren 
»derom.« 

Under  Ministerens  4  Dages  Ophold  i  Antwer- 
pen var  V.  Dockum  2  Gange  indbudt  til  at  spise  ved 
hans  Bord,  og  man  kan  vel  tænke,  at  han  ikke  lod 
denne  gunstige  Leilighed  slippe  sig  af  Hænde  til  atter 
at  slaa  et  Slag  for  sine  Folk  og  deres  gode  Appetit. 
Under  en  Samtale  med  Marineministeren  efter  Bordet, 
fandt  V.  Dockum  Leilighed  til  at  »tale  til  ham  om  at 
»det  danske  Mandskab  ikke  kunde  nøies  med  de  franske 
»Supper  og  lidt  Kjød,  som  de  bekom  i  Ration«  — ,  men 
Ministeren  vilde  ikke  gjøre  nogen  Forandring  i  dette 
Forhold  og  svarede  blot,  >at  der  kunde  ingen  Und- 
»tagelse  vises  for  2  Skibes  Mandskab.«  — 

Medens  der  fra  Hertugen  af  Decrés'  Side  blev 
vist  de  Danske  megen  Velvilhe,  var  Forholdet  imellem 
Ministeren  og  de  franske  Officerer  saa  paafaldende 
kjøligt,  at  det  ikke  kunde  undgaa  Opmærksomhed. 

Det  er  en  bekjendt  Sag,  at  Admiral  Decrés,  der 
siden  1801  havde  beklædt  Posten  som  Frankrigs  ^Marine- 
minister, langtfra  var  populær  imellem  Marinens  Offi- 
cerer. Efter  det  ulykkelige  Slag  i  Aaret  1805,  hvor 
Lord  Nelson  knuste  den  forenede  franske  og  spanske 
Flaades  Modstand  ved  Trafalgar,  steg  Misfornøielsen 
og  Uvillien  imod  Ministeren,  og  da  den  franske  Admiral 
Villeneuve  efter  sit  Fangenskab  i  England  døde  umid- 
delbart   ved    sin  Tilbagekomst   til  Frankrig,    gav   dette 

pludselige  Dødsfald  Anledning  til  allehaande  uhygge- 
lige Rygter,  der  endog  untoge  saa  bestemte  Former, 
at  man  temmelig  aabent  ymtede  om,  at  Villeneuve  var 
bleven  myrdet  med  Ministerens  Vidende. 

Skjøndt  disse  Rygter  vare  uden  nogensomhelst 
Betydning,  *)  er  det  dog  ganske  karakteristisk  at  lægge 
Mærke  til,  at  endnu  i  Aaret  i8og  var  den  Forestil- 
ling, at  Hertugen  af  Decrés  havde  Lod  og  Del  i  Ad- 
miral Villeneuves  pludselige  Død,  udbredt  og  rodfæstet 
iblandt  den  franske  Marines  Personel. 

V.  Dockum  omtaler  ogsaa  dette  i  sine  efterladte 
Optegnelser,  og  man  træffer  her  følgende  Linier,  der  i 
korte  Træk,  men  ganske  slaaende,  giver  os  et  Indblik 
i,  hvor  spændt  Forholdet  maa  have  været  imellem  Ma- 
rineministeren og  Scheldeliaadens  Officerer. 

V.  Dockum  skriver**) : 

»Hs.  Excellence  var  meget  kort  imod  de  franske 
»Skibschefer,  som  i  Stedet  for  at  tale  høit  i  Hs.  Excel- 
»lences  présence,  hviskede  til  hinanden,  som  om  de 
»vare  i  en  Ligstue.  Og  da  jeg  spurgte  om  Aarsagen, 
»svarede  de,  at  han  var  en  Bøddel,  som  havde  ladet 
»Admiral  Villeneuve  dræbe,  da  han  efter  sit  Fangen- 
/>skab  fra  England  kom  paa  fransk  Grund,  for  at  Ad- 
»miralen  ikke  skulde  angive  til  Keiseren,  at  Decrés 
»skyldte  Mandskabet,  da  de  sloges  imod  de  Engelske 
»ved  Trafalgar  under  Admiralens  Kommando,  nemlig 
»9    Maaneders    Gage,    som    foraarsagede    Mandskabets 


*)  Vice- Admiral  Villeneuve    tog  sig   selv  af  Dage    den    22.  April   l8o6 
i    et  Hotel   i  Rennes,    hvor    han    var  taget    ind    efter    sin  Tilbage- 
komst fra  Engli'nd.     (Archives  du  ministére   de  la  marine,   I'aris). 
'*)  Admiral    J.    v.   Dockvim :     Ophold  i   Antwerpen.      (Efterladte   f^pteg- 
nelser  i  Manuskript). 

»Mismodighed  og  Usselhed,  og   at  Orlogskibene  mang- 
»lede  det  fornødne  til  at  kunne  udføre  en  Bataille.« 

Ved  Modtagelsen  af  Efterretningen  om  v.  Bergers 
Død  bestemte  Marinebestyrelsen  i  Kjøbenhavn  sig  til 
at  besætte  den  ledige  Plads  med  Kapitain  C.  Wleugel. 
Denne  Officer  var  paa  dette  Tidspunkt  under  Udkom- 
mando som  Chef  for  en  Skytpram,  men  Admiralitetet, 
der  i  Wleugel  mente  at  have  den  Mand,  der  værdig 
kunde  træde  i  den  afdøde  Kommandørkapitains  Fodspor, 
beordrede  ham  ikke  destomindre  gjennem  nedenstaa- 
ende  Skrivelse  afløst  fra  sin  Post,  for  at  han  kunde 
overtage  sin  nye  Kommando.*) 

Til 
Hr.  Kapitain  Wleugel. 

»Da  Hr.  Kapitainen  er  bestemt  til  at  kommandere 
det  franske  Orlogsskib  i  Holland,  som  afdøde  Komman- 
»dørkapitain  v.  Berger   var  Chef   for,  saa    haver  De  at 
;  reise  derhen  og  antage  Dem  som  Chef  bemeldte  Skib 
under     den     vedkommende     franske    Admirals    Kom- 
mando. 

Som  en  Følge  heraf  afgaar  Hr.  Kapitainen  fra 
»Skytprammen  »Søe  Løven«,  hvilken  De  haver  tillige- 
>med  de  dertil  hørende  Ordres  og  Dokumenter  at  af- 
>levere  til  Kapitain  Kruuse,  der  i  Deres  Sted  er  be- 
» ordret  til  Chef  for  denne  Skytpram.« 

Admiralitets-  og  Kommissariat?   Kollegium 
den   2.   Oktober   1809. 

Wleugel.  Bille.  Grove. 


*)  Admiralitetsordre  af  2.  Oktober  1809.  Admiralitets-  og  Kommis- 
sariats Kollegiets  Kopibog  for  1809,  Xr.  2,  pag.  1463.  .Marine- 
ministeriets Arkiv,   Kjøbenhavn. 

Samtidij^'-  med  Chefskiftet  benyttede  Admiralitetet 
Leiligheden  til  at  foretage  nogle  Forandringer  i  de 
dansk  bemandede  Linieskibes  Personel  og  derved 
indfri  det  tidligere  givne  Løfte  til  Fasting  og  Stephan- 
sen om  Hjemsendelse.  De  til  Afløsningen  udsete  Næst- 
kommanderender,  Kapitainlieutenanterne  H.  P.  Holm 
og  C,  P.  Flensborg,  modtog  sammen  med  flere  yngre 
Officerer*)  sidst  i  Oktober  Maaned  deres  Reiseordre 
til  Holland  via  Hamburg**);  v.  Dockum  underrettedes 
samme  Dag  om  den  forestaaende  F'orandring  i  Officers- 
besætningen  ,  ligesom  endelig  ogsaa  det  Kongelige 
Departement  for  de  udenlandske  Sager  gjennem  en 
Skrivelse  fra  Admiralitetet  fik  Meddelelse  herom***). 

Da  Kapitain  Wleugel  den  6.  November  1809  an- 
kom til  Antwerpen,  var  Desarmeringen  af  Schelde- 
flaadens  Linieskibe  allerede  begyndt.  Skjøndt  denne 
Forholdsregel,  der  jo  endnu  ikke  paa  Grund  af  Aars- 
tiden  var  nogen  bydende  Nødvendighed,  maatte  være 
et  Tegn  paa,  at  dette  Aars  Kampagne  i  Realiteten 
betragtedes  som  endt ,  tænkte  man  dog  paa  fransk 
Side  stærkt  paa  at  benytte  Fjendens  mærkelige  Stands- 
ning af  alle  Operationer  til  at  foretage  et  Angreb  paa 
Walcheren  og  sætte  sig  i  Besiddelse  af  denne  0.  Medens 
Hærens  Generalstab  foretog  de  fornødne  Forberedelser 
med  Troppekoncentrationer  og  trak  Artilleri  sammen 
til   Beskydning    af   de    nylig    oprettede    engelske   For- 


')    Sekondlieutenanterne  Flor,  Wilckens  og  liraag,  samt  Maanetlslieu- 

tenanterne  Mou  og  Bluhme. 
')   Admiralitets-    og    Kommissariats    Kollegiets    Kopibog    Iboy,   Nr.    2 

pag-  15f)8.     Marineministeriets  Arkiv,  Kjøbenhavn. 
O    Admiralitets  og  Kommissariats  Kollegiets  Kopihog  for   1809  Nr.  2 

pag   1465-      Marineministeriets  Arkiv,  Kjøbenhavn. 

skandsninger  paa  Walcheren,  bleve  Kanonbriggerne, 
Kanonbaadene  og  Flaadens  øvrige  Smaafartøier  atter 
ekviperede  og  satte  paa  Krigsfod. 

Udsigten  til  at  komme  i  Affære  bevirkede,  at 
Kapitainlieutenant  Fasting,  der  var  afgaaet  som  syg 
fra  »Dantzick«,  meldte  sig  til  Tjeneste  igjen  for  at 
komme  til  at  deltage  i  Expeditionen,  og  da  samtidig 
de  Officerer,  der  efter  at  Afløsningen  var  indtruffet, 
stode  i  Begreb  med  at  reise  hjem  til  Danmark,  an- 
modede om  at  maatte  blive  for  at  være  med  til  at 
drive  Englænderne  bort  fra  Walcheren,  besvarede  Mis- 
siessy  denne  Beredvillighed  paa  en  Maade,  der  maatte 
være  meget  smigrende  for  de  danske  Officerer.  Kapi- 
tainlieutenant Fasting  fik  nemlig  strax  tildelt  Kommando 
af  en  Deling  Kanonbaade,  og  denne  Afdeling,  der  kun 
havde  danske  Officerer  ombord,  blev  tilmed  i  Admi- 
ralens Dispositioner  udset  til  den  ærefulde  Post  at  tage 
Teten,  naar  Angrebet  paa  Walcheren  skulde  finde 
Sted*). 

Desværre  blev  denne  Plan  ikke  til  Virkelighed; 
den  8.  December  i8oq  fandt  vel  en  mindre  Kamp  Sted 
imellem  de  nybyggede  franske  Batterier  og  en  Deling 
fjendtlige  Kanonbaade,  men  videre  kom  det  ikke.    Det 


*)  Der  etableredes  3  Divisioner  af  Kanonbrigger,  Kanonbaade  og 
andre  Smaafartøier  under  franske  Chefer.  To  Kontre-Admiraler 
og  en  capitaine  de  vaisseau  havde  Kommandoen.  (Indkomne 
Sager  l809,  Xr.  2457,  Rapport  fra  Kommandorkapitain  v. 
Dockum). 

Den  danske  Deling  under  Fasting  udgjorde  en  4de  Division  med 
Kapitainlieutenanterne  Stephansen  og  Flensborg  som  Sektions- 
chefer. Lieutenanterne  Evers,  Recke,  Mecklenborg,  Wilckens,  Voigt 
og  Bluhme  forrettede  Tjeneste  der  ombord.  (Marineministeriets 
Arkiv,   Kjøbenhavn). 

var  den  sidste  Dag  i  Aaret  at  et  fjendtligt  Kanonskud 
blev  løsnet  paaSchelden;  i  Løbet  af  December  Maaned 
antog  Floden  lidt  efter  lidt  sit  sædvanlige  fredelige 
Udseende  igjen,  samtidig  med  at  Vinterkulden  tog  fat. 
Skib  efter  Skib  varpede  efter  endt  Desarmering  ved 
Antwerpen  op  ad  Floden  til  Vinterkvarteret  i  Rupel, 
og  nede  ved  Vliessingen  vare  Englænderne  i  fuld  Ak- 
tivitet med  Forberedelserne  til  at  rømme  Walcheren. 
Troppernes  Indskibning  gik  for  sig  rolig  og  ufor- 
styrret som  i  Fredstid,  og  da  hele  Expeditionskorpset 
med  sit  Materiel  var  bragt  ombord  i  Transportskibene, 
rystede  en  voldsom  Explosion  Vliessingens  Omegn. 
Det  var  Englændernes  Afskedshilsen  forinden  de  med 
uforrettet  Sag  satte  Kursen  hjemefter,  det  var  Minerne, 
der  tændtes  og  sprængte  Scheldeflaadens  gamle  Vin- 
terhavn, Vliessingens  Dokker,  fra  hinanden*). 

Saaledes  endte  Expeditionen  imod  Schelden,  der 
var  indledet  med  saa  stor  en  Pomp.  Det  var  med  en 
vis  bitter  Skamfuldhed,  at  den  engelske  Nation  veiede 
de  vundne  Resultater  imod  de  Ofre  af  Menneskeliv, 
som  Expeditionen  havde  kostet.  Vliessingens  Kapitu- 
lation og  Værftets  Ødelæggelse  var  bleven  betalt  med 
over  4000  engelske  Soldaters  Liv;  men  næppe  100  Mand 
af  disse  vare  faldne  paa  Kamppladsen  for  Fransk- 
mændenes Kugler,  og  det  var  i  Følelsen  af  dette  Mis- 
forhold,   der   ikke  talte   til  Fordel  for   de  Mænd,  i  hvis 


*')  Ordren  om  at  sprænge  Vliessingens  Dokker  i  Luften  kom  til  Ud- 
førelse den  10.  December  1809  under  Ledelse  af  Kontre-Admiral 
Otway.  600  Matroser  og  Haandværkere  under  Kapitainerne  Hen- 
derson, Moore  og  Tomlinson  havde  udført  de  nødvendige  Forar- 
beider,  og  de  anvendte  Miner  vare  konstruerede  af  Oberstlieute- 
nant  af  Ingeniørerne  Pilkington. 

Hænder  det  store  Foretagende  havde  været  betroet, 
at  der  Aaret  efter  i  Parlamentet  hævede  sig  Stemmer, 
der  i  skarpe  Udtryk  kritiserede  Ledelsen  af  en  Expe- 
dition,  der  forlod  England  39,000  Mand  stærk  og  som 
nogle  Maaneder  senere  vendte  tilbage  uden  at  have 
udrettet  noget,  men  med  Tabs-  og  Sygelister,  der 
naaede  den  svimlende  Høide  af  over   15,000  Mand*). 


Aaret  18 10  gik  ind  med  koldt,  blæsende  og  regn- 
fuldt Veir.  Scheldeflaaden  laa  i  sit  Vinterkvarter  ved 
Rupel ;  de  to  Linieskibe,  der  til  Forsøg  vare  udlagte 
udfor  Antwerpen,  red  godt  for  deres  Fortøininger  paa 
Floden  uden  endnu  at  være  forulempede  af  Drivisen, 
og  Vintertjenesten,  der  kun  i  ringe  Grad  lagde  Beslag 
paa  Officerers  og  Mandskabs  Kræfter,  var  traadt  i 
Virksomhed. 

Allerede  for  længere  Tid  siden  havde  Prindsen 
af  Pontecorvo,  hvis  Nærværelse  ikke  mere  krævedes 
i  Antwerpen,   overgivet  Kommandoen   til    General  Bes- 

*)  Den  engelske   Expeditions  samlede  Tab  udgjorde: 

Officerer.      Menige. 

Faldne 7  99 

Døde  af  Klimatfeber  i  Holland 20  2041 

Døde  hjemme 40  1859 

Deserterede »  84 

Afskedigede »  25 

67  4108 

Tidlig  paa  Aaret   1810    fandtes   endnu  af  Syge 

paa  engelske  Hospitaler 217  11296 

284  15404 

Officerer  .   .   .  284 

lait:      15688 

(Naval  history  of  Great  Britain  by  E.   P.renton,  London    1837). 


siéres  og  havde  forladt  Byen,  og  nu,  efter  at  Flaaden 
havde  desarmeret  sine  Skibe,  fulgte  Admiral  Missiessy 
og  flere  af  Scheldefiaadens  Chefer  Exemplet  og  reiste 
fra  Antwerpen  for  at  tilbringe  nogen  Tid  i  Paris. 

Medens  der  saaledes  var  Ro  og  Stilhed  i  Ant- 
werpen, arbeidedes  der  ved  Scheldens  Munding  og  paa 
Værftet  ved  Vliessingen  for  at  gjenoprette,  hvad  Eng- 
lænderne havde  ødelagt.  Kontre-Admiral  L'Hermitte,  *) 
der  kommanderede  ved  Vliessingen.  havde  endnu  en 
Del  af  de  tidligere  fra  Flaaden  detacherede  Kanon- 
brigger til  sin  Disposition,  og  blandt  disse  fandtes  fiere 
med  dansk  Besætning  ombord. 

Det  Arbeide,  der  her  blev  budt  Kanonbriggemes 
Mandskab,  var  over  al  Maade  haardt.  Det  var  Frilufts- 
arbeide  baade  paa  Floden  og  i  Land  paa  Værftet;  sæn- 
kede Skibe,  Vrag  og  Spærringer  skulde  optages  eller 
fjernes  for  atter  at  frigjøre  Sejladsen,  og  Vliessingens 
Basiner,  som  ikke  alene  vare  demolerede  og  sprængte, 
men  som  Englænderne  for  at  gjøre  Ødelæggelsen  fuld- 
stændig havde  fyldt  med  nedstyrtede  Tømmerbjælker 
og  Sten,  maatte  renses  og  tømmes. 

I  det  kolde  Vinterveir  i  Januar  Maaned,  hvor 
Frost  og  fø  vexlede ,  og  hvor  P'olkene  i  Sne  og 
Slud  ofte  maatte  arbeide  i  Mudder  til  op  paa  Livet, 
gik  det  ud  over  Kræfter  og  Helbred,  og  da  det  tilmed 
var  Arbeide,  hvis  forsvarlige  Udførelse  krævede  vir- 
kelige Matroser,  maatte  de  danske  Søfolk  i  Reglen 
holde  for. 

Det  var   med  Uvillie   at  Arbeidsstyrken   hver  Dag 

*)  l'ierre  Louis  L'Hermitte  eller  L'hermitte  udnævntes  til  Kontre- 
Achniral  23.  Novemher  1809  (Archives  du  ministére  de  la  marine, 
l'aris) 

gik  fra  Borde  for  at  tage  fat  paa  Dagens  Gjerning; 
ofte  maatte  man  om  Morgenen  trække  i  Gaars- 
dagens  gjennemblødte  Klæder  og  de  daarlige  Sko,  og 
da  Folkene  tilmed  havde  henved  et  halvt  Aars  Lønning 
tilgode,  manglede  de  Penge  til  at  kjøbe  Klæder  for. 

Mandskabet  var  vel  efter  den  Tids  Skik  vant  til 
selv  at  betale  og  sørge  for  sin  Ekvipering  ombord, 
men  Vinterdage,  ved  haardt  Arbeide  hjemme  i  Kjøben- 
havn  paa  Holmen  blev  der  i  daarligt  Veir  uddelt  Ka- 
valer og  lange  Støvler  til  dem,  og  der  vankede  en 
Snaps  og  et  Krus  varmt  01,  naar  Kulden  var  streng. 

Skjøndt  der  under  disse  Omstændigheder  blev 
trukket  store  Vexler  paa  de  danske  Matrosers  physiske 
Kræfter,  Taalmodighed  og  Pligtfølelse,  havde  v.  Doc- 
kum  efter  Sommerens  Erfaring  al  Grund  til  at  tro,  at 
han  kunde  stole  paa  sine  Folk,  og  ventede  ogsaa,  at 
de  vilde  sætte  en  Ære  i  lige  til  det  sidste  at  være 
forrest,  hvor  der  for  Alvor  skulde  tages  fat. 

Det  var  derfor  en  Overraskelse  og  stor  Skuffelse 
for  ham,  da  han  i  Slutningen  af  Januar  Maaned  1810 
gjennem  den  ældste  danske  Officer  ved  Vliessingen, 
Kapitainlieutenant  Holm,  modtog  følgende  Rapport,  der 
med  klare  Ord  fortalte,  at  de  der  stationerede  Kanon- 
brigger under  Maanedslieutenanterne  Ring  og  Kaiser 
havde  svigtet  hans  Tillid*). 

Miessingen,   den   25.  Januar   I810. 

Underdanigst  Rapport. 

Den  25.  Januar   18 10  Kl.   8  om  Morgenen  gav  jeg 
»Ordre    til   Baadsmandsmath    Gothard    Lyders     at     ud- 


")  Indkomne  Sager  iSloNr.  661.   Marineministeriets  Arkiv,  Kjøbenhavn. 

tage    den  Del  af  Mandskabet,    som   den  Dag   var   be- 

» stemt   til   Arbejde  i  Tjeneste   i    Basinet   efter   Kontre- 

»Admiral  L'Hermitte's  Ordre. 

>Baadsmandsmathen  kommer  strax  tilbage  og 
svarede,   at    disse   Folk    havde   nægtet    ham    at  gaa   i 

>Land  at  arbeide.  Jeg  lod  derfor  strax  alle  Mand 
pibe  op  og  udspurgte  Mandskabet,  af  hvad  Aarsag 
de  nægtede  Keiserens  Tjeneste.  Da  stod  frem  Ma- 
troserne Johannes  Larsen  af  Christianssand  og  Michael 
Unger   af  Bergens  Distrikt   og   svarede,    at   de    havde 

>5  Maaneders    keiserlig  Gage    tilgode,    og  at    de    ikke 

^havde  Klæder  til  at  arbeide  med  paa  denne  Aarsens 
Tid.  Jeg  adspurgte  derpaa  Mand  for  Mand  om  de 
alle  vare  af  samme  Mening ;  de  svarede  mig  paa  5 
Mand  nær,  at  de  ikke   kunde  arbeide,  undtagen  deres 

:  Gage  blev  dem  betalt,  i  det  mindste  en  Del  af  den, 
desuden  svarede  de,  at  naar  de  arbeidede  i  Kongelig 
dansk  Tjeneste  udenfor  Skibet,  som  de  tilhørte,  eller 
andre  Krigsskibe,  da  bleve  de  betalt  derfor  Dagløn. 

Jeg  lod  derfor  Matroserne  Johannes  Larsen  og 
Michael  CJnger  »ætte  i  Boien,  jeg  gik  derpaa  om- 
bord til  commandant  Le  Franc,  som  kommanderede 
Stationen,  og  meldte  ham,  at  Mandskabet  af  den  af 
mig  kommanderede  canonnier  havde  nægtet  at  ar- 
beide   i  Land   paa    de    tilforne    anførte  Grunde.     Com- 

»mandant'en  forlangte  en  skriftlig  Rapport  desangaaende 
for  at  kunne  indgive  den  til  Kontre- Admiral  L'Hermitte  ; 
jeg    spurgte    ham,    førend  jeg    indgav  Rapporten,    om 

^han  ikke  kunde  tillade,  at  jeg  afsendte  disse  Folk  til 
Rupel  for  at  kunne  faa  andre  Folk  og  overlade  disse 
til  Krigsartiklerne  og  vores  respektive  Chefs  Dom, 
men  han  svarede,  dermed  kunde  han  ikke  indlade  sig. 

;>Han  forlangte  strax  min  Rapport  og  forbød  mig 
»at  tillade  mit  Mandskab  at  gaa  i  Land,  og  omi  Til- 
»fældet  skulde  være,  at  han  fandt  nogen  paa  Gaden, 
»lod  han  dem  tage  ombord  og  afstraffe*).« 

Underdanig 

J.  Ring, 

Maanedslieutenant. 

Til 
Hr.  Kommandør  v.  Dockum, 

Chef  for  Orlogsskibet  »Pultusk«. 

Den  af  Kapitain  le  Franc  forlangte  Indberetning 
indgik  endnu  samme  Dag  —  25.  Januar  —  til  ham 
som  en  Fællesrapport  fra  Kanonbrigcheferne,  og  Sagen 
kom  derfra  gjennem  Admiral  Missiessy  til  Marinemi- 
nisterens Kundskab  i  Paris**). 

Det  var  anden  Gang  under  den  kortvarige  Schelde- 
kampagne,  at  Hertugen  af  Decrés  havde  modtaget  den 
ubehagelige  Tidende,  at  de  danske  Besætninger  vare 
ved  at  gjøre  Mytteri.  Der  var  netop  nu  forløbet  et 
Aar,  siden  »Pultusk«'s  og  »Dantzick«'s  Chefer  og  samlede 
Besætninger  havde  nægtet  at  adlyde  den  keiserlige 
Ordre,  der  befalede,  at  de  to  Linieskibes  Mandskaber 
uden  Ophold  skulde  afgaa  over  Land  til  Brest  for 
der  at  gaa  ombord  i  to  andre.  Paa  samme  Dag,  som 
de  sidste  Optøier  i  Vliessingen  fandt  Sted  —  25.  Ja- 
nuar 1 8 10  — ,  havde  Marineministeren  Aaret  forinden 
i    sin    Skrivelse    til   Admiral  Missiessy,    der    beordrede 


*)  Maanedslieutenant    Kaiser's    Rapport    om    denne    Begivenhed    er    i 
det  væsentlige   enslydende   med   den  ovenfor  gjengivne. 
**)  Skrivelse    fra    Admiral    Missiessy    til    Marineministeren     dateret    28. 
Januar    18IO. 


de    danske    Chefers    Arrestation,    sluttet    med    følgende 
truende  Ord*) : 

I  det  Tilfælde  at  de  danske  Besætninger  skulde 
»gjøre  Mytteri,  er  det  Keiserens  Ordre,  at  De  skal 
-angribe  dem,  og  at  De  skal  lade  Oprørerne  skyde. 
'>Jeg  stoler  i  lige  Grad  paa  Deres  Klogskab  og  paa 
Fastheden  i  de  Dispositioner,  som  De  maatte  tage  for 
vat  bringe  denne  Ordre  i  Udførelse  . 

Det  var  saaledes  at  forudse,  at  Hertugen  af  Decrés 
vilde  gaa  frem  med  summarisk  Strenghed  imod  de 
nylig  stedfundne  disciplinære  Forseelser,  men  dette 
fandt  mærkeligt  nok  ikke  Sted.  Vil  man  spørge  om 
Grunden  til  denne  Mildhed,  der  endog  bevægede  Mi- 
nisteren til  at  undlade  at  referere  Sagen  for  Kei.seren, 
da  maa  Svaret  blive,  at  d(ir  imellem  de  to  Mytteri- 
forsøg laa  en  Periode,  hvor  de  danske  Mandskaber 
under  Expeditionen  imod  Schelden  havde  forstaaet  ved 
Aktivitet  og  overlegen  Sømandsdygtighed  at  skabe  sig 
et  saadani  Navn  i  Flaaden,  at  Ministeren  ikke  nu  kunde 
bekvemme  sig  til  at  stille  de  samme  Folk  for  en 
Krigsret. 

Sagen  blev  derfor  ikke  bragt  videre,  og  Ministeren 
indskrænkede  sig  til  ved  en  Skrivelse,  dateret  Paris 
den  5.  Februar  1810,  at  give  Admiral  Missiessy 
Ordre  til  at  lade  de  gjenstridige  danske  Besætninger 
afløse.  Hvor  mildt  og  lempeligt  der  end  blev  faret 
frem  ved  denne  Leilighed,  blev  den  tagne  Forholds- 
regel dog  i  høi  Grad  krænkende  for  de  Danske,  idet 
Ministeren   i  sin    Skrivelse    motiverede   sin  Fremgangs- 


•')  Bureau    des    officiers    inilitaires,    minutes    de    leltres   1S09,    pag.   60, 
(Archives  du  ministére  de  la  marine,  I'aris). 

maade  i  Udtryk,  der  faldt  bidende  og  hvast  som  Slagene 
fra  en  Pidskesnært. 

Hvorledes  maa*  —  hedder  det  i  den  ministerielle 
Ordre  til  Missiessy  —  Aanden  være  iblandt  de  danske 
'>Officerer,  naar  de  ikke  kan  faa  Mandskabet  til  at 
»lystre,  og  hvorledes  maa  Aanden  være  blandt  Folkene, 
xnaar  de  kan  tro,  at  de  ustraffet  kan  lade  være  at 
X  adlyde. 

Hvad  der  her  er  hændet,  er  meget  beklageligt, 
men  jeg  vil  se  det  fra  det  Synspunkt,  at  disse  frem- 
'>mede  Søfolk,  som  have  været  detacherede  langt  borte 
vfra  deres  overordnede  Foresatte  under  Kommando  af 
>; subalterne  og  uerfarne  Officerer,  ikke  have  vidst, 
»hvad  det  var,  de  gjorde. 

Jeg  vil  derfor  af  Medlidenhed  med  Folkene  ikke 
»indberette  denne  Sag  til  Keiseren,  og  De  skal  ikke 
»foretage  andet  end  lade  dem  alle  afgaa  til  deres 
»respektive  Skibe;  indtil  anden  Ordre  indtræffer,  maa 
»de  danske  Søfolk  ikke  mere  anvendes  til  Tjeneste 
»paa  Flotillen,  siden  de  ikke  have  forstaaet  at  sætte 
»Pris  paa  den  Ære,  der  er  bleven  dem  vist  derved,  at 
»man  har  sendt  dem  til  Forposterne  . 

Der  er  vel  ingen,  hvem  Mandskabets  Insubordina- 
tion  gik  mere  til  Hjerte  end  v.  Dockum,  ingen,  der 
saa  dybt  følte  det  krænkende  i,  at  Folkene  vare  blevne 
jagede  fra  Kanonbriggerne  ombord  i  deres  Skibe.  Ved 
sit  eget  Exempel,  ved  sin  Energi  og  Evne  til  at  kom- 
mandere var  det  lykkedes  ham  at  bringe  »Pultusk«  og 
;i>Dantzick«  frem  i  Spidsen  for  de  franske  Skibsbesæt- 
ninger og  gjenoprette,  hvad  der  Aaret  forinden  var  for- 
brudt, og  nu  truede  alt  med  at  styrte  sammen  igjen, 
hvad  han  møjsommelig  havde  bygget  op. 

V.  Dockum  saa  klart,  at  hvis  dette  lille  Mytterifor- 
søg ikke  blev  kuet  med  Haardhed,  vilde  en  slørre  og 
farligere  Gjentagelse  deraf  kun  blive  et  Tidsspørgs- 
maal.  Han  haabede,  at  Marinen  og  hans  eget  Navn 
skulde  blive  forskaanede  for  en  saadan  Skam  og  at 
P'olkene  maatte  komme  til  Fornuft,  naar  de  saa,  at  den 
Haand,  der  styrede  dem,  ikke  lod  sig  rokke.  Han  var 
derfor  bestemt  paa  at  vise  de  franske  Autoriteter,  som 
ved  denne  Leilighed  havde  ladet  Naade  gaa  for  Ret, 
at  han  var  Mand  for  at  holde  Justits  paa  det  Dæk, 
hvorover  hans  Vimpel  vaiede. 
V.  Dockum  holdt  sit  Ord. 

Det  opsætsige  Mandskab  fra  Kanonbriggerne  kom 
nemlig  den  20.  Marts  18 10  tilbage  fra  Vliessingen 
under  Maanedslieutenanternes  Kommando,  og  man  kan 
i  Admiralens  private  Optegnelser  læse  om  den  Mod- 
tagelse, der  ventede  dem  ombord  i  »Pultusk«,  saasnart 
de  havde  sat  Foden  over  Linieskibets  Faldreb*). 

Og  da   mit   Mandskab    kom   ombord,   som   bestod 

af  180  Mand,  fordrede  jeg,  at  de  skulde  opgive  mig 
-Formanden  til  deres  Opstand,   og  da  de  svarede  mig: 

Alle  Mand!  lod  jeg  dem  strax  opstille  og  lod  hele 
»Mandskabet  med  Garnison  komme  med  deres  Geværer 

paa  Dækket,    og    lod   af  Oprørerne    hver    lode   Mand 

katte  og  sætte  i  Bøien,  og  da  den  iite  blev  kattet, 
»sprang  Kvartermesteren  af  Travaille-Chaluppen  over- 
»bord  og  druknede,  hvorefter  Oprørerne  angav,  at  den 
»Druknede  havde  været  deres  Anfører**)«. 


*)  Admiral  J.  v.  Dockum :     Ophold  i  Antwerpen.     (Efterladte  Opteg- 
nelser i  Manuskript). 
''*)  Det   ovenfor    omtaUe    Mytteriforsøg    i   Vliessingen,    der    fandt   Sted 

Skjøndt  V.  Dockum  gik  frem  med  Strenghed  ved 
denne  Leilighed  og  uden  Barmhjertighed  kattede  sine 
Folk  to  Dage  i  Rad*),  var  hans  Sympathi  dog  meget 
paa  Folkenes  Side,  og  han  maatte  indrømme,  at  den 
egentlige  Aarsag  til  denne  beklagelige  Begivenhed 
ikke  laa  i  nogen  Lyst  til  Opsætsighed  hos  Mandskabet, 
men  at  de.  vaade,  forfrosne  og  overanstrængte  saa  at 
sige  vare  blevne  drevne  til  den  fortvivlede  Beslutning, 
at  nægte  ae  arbeide. 

I  sin  udførlige  Rapport  til  Admiralitetet  herom 
kommer  denne  Betragtning  ogsaa  til  Orde,  og  han 
erklærer  kort  og-  godt,  at  Grunden  til,  at  Folkene  paa 
de  ved  Vliessingen  stationerede  Brigger  havde  vægret 
sig  ved  at  gaa  til  Arbeide,  er  at  de  ikke  kunde 
>  udholde  paa  den  Tid  af  Aaret  at  gaa  i  Vand  og 
'Mudder  til  midt  paa  Livet,  at  de  manglede  Klæder, 
og  at  de  ingen  Penge  havde  faaet  i  5  Maaneder**)  . 

Den  samme  Frimodighed  til  at  nævne  Tingen  ved 
sit  rette  Navn,  som  v.  Dockum  havde  lagt  for  Dagen 
i    sin  Rapport  til  Admiralitetet  i  Kjøbenhavn,  svigtede 


den  25.  Januar  1810,  er  i  Admiralens  egne  Optegnelser  ved  en 
Feiltagelse  henlagt  til  Aaret  181I.  Den  urigtige  Tidsangivelse  er 
fra  denne  Kilde  optaget  i  Arkiv  for  Sovæsenet  8.  Bind  (Vice-Admi- 
ral  Joost  v.  Dockum's  Levnet)  og  findes  ligeledes  hos  J.  v.  Ræder 
i  hans  Danmarks  Krigs-  og  Politiske  Historie  fra  1807  — 1809. 

*')  De  af  Kanonbriggernes  Mandskab  udtagne  Folk  »blev  sat  i  Bøien, 
»og  blev  de  2de  Dage  efter  hinanden  straffet  hver  med  50  Slag 
»af  Katte«.  (Rapport  til  Admiralitetet  fra  Kommandorkapitain  v. 
Dockum,  dateret  Rupel  den  26.  Marts  1810). 

'')  Indkomne  .Sager  1810,  Nr.  661.  Rapport  tU  Admiralitetet  fra 
Kommandorkapitain  v.  Dockum.  Rapporten  indeholder  som  Bilag: 
Indberetningerne  fra  Maanedslieutenanterne  Ring  og  Kaiser,  samt 
endvidere  Kopi  af  den  franske  Marineministers  Skrivelse  til  Ad- 
miral Missiessy,  daleret  Paris  den  5.  Februar  I810.  (Marinemini- 
steriets Arkiv,  Kjøbenhavn). 

ham  heller  ikke  ligeoverfor  de  franske  Autoriteter. 
I  det  tidlige  Foraar,  da  Sindene  atter  vare  komne  til 
Ro  efter  Katastrofen  i  Vliessingen,  var  han  afreist  til 
Paris  for  personlig  at  give  Hertugen  af  Decrés  Oplys- 
ning om  den  summariske  Afstraffelse,  der  havde 
fundet  Sted  ombord  i  >>Pultusk«,  og  han  optraadte  ved 
denne  Leilighed  med  saa  megen  aabenhjertig  Djærv- 
hed, at  det  kom  til  et  Sammenstød  imellem  ham  og 
Frankrigs  Marineminister. 

Det  var  ved  Audientsen  at  det  skarpe  Ordskifte 
imellem  dem  fandt  Sted,  og  i  sine  efterladte  Opteg- 
nelser fortæller  v.  Dockum  paa  følgende  Maade  om, 
hvad  der  gik  for  sig  ved  dette  Møde*): 

Da  jeg  meldte  min  Ankomst  til  Marineministeren, 
»foreholdt  han  mig  sin  Forundring,  at  de  danske  Offi- 
»cerer  ikke  kunde  styre  deres  Mandskab.  Jeg  svarede, 
»at  naar  jeg  ikke  havde  Mandskabet  ombord,  kunde 
»jeg  ikke  svare  for  deres  Disciplin,  og  at  jeg  havde 
»straffet  dem  for  deres  Forseelse.  Ministeren  sagde, 
»at  han   vidste  det,  og  at  Keiseren    vilde    blive    meget 

forbitret,  naar  han   derom  blev  underrettet,  da  det  nu 

var  2den  Gang. 

Jeg  forestillede  Ministeren,  at  Hs.  Excellence  var 
»den  skyldige,  som  i  g  (?)  Maaneder  ikke  havde  betalt 
Mandskabet  deres  Gage,  hvormed  de  skulde  klæde 
»og  føde  dem,  da  den  franske  Kost  ikke  var  tilstræk- 
»kelig  til  deres  Føde,  og  naar  Mandskabet  i  Kongen 
>af  Danmarks  Tjeneste  blev  udenfor  Skibstjenesten  i 
>  Vinterens   Tid   anstrængt    med    at   grave  i  Mudder  og 


*)  Admiral  J.  v.  Dockum:     (Ophold  i  Antwerpen.     (F.fterladfe  Opteg- 
nelser i  Manuskript). 


»Slud,  saa  blev  der  sørget  for,  at  dem  blev  given 
»Støvler  og  Kavaler  til  det  Brug  med  mere  Føde  og 
»varmt  01  og  Brændevin,  og  at  deres  Gage  ikke  blev 
»indeholdt.  Hvilket  alt  skulde  blive  Keiseren  indbe- 
»rettet,  naar  det  engang  kom  til  Forklaring  fra  min 
»Konges  Minister.  Og  saa  vilde  Aarsag-en  til  det 
»danske  Mandskabs  Misfornøielse  vist  falde  paa  Hs. 
»Excellences  Ansvar, 

»Hvortil  Ministeren  svarede,  at  for  denne  Gang 
»vilde  han  ikke  ytre  noget  derom  til  Keiseren,  fordi 
»jeg  allerede  havde  ladet  dem  straffe  med  Kat  for 
»deres  Forseelse,  —  og  bad  mig  til  næste  Dag  at  spise 
»til  Middag  en  bourgeois.« 

Naar  denne  lille  Episode,  der  saa  fredelig  endte 
med  en  Indbydelse  til  Middag,  har  fundet  Sted,  kan 
ikke  nøiagtig  afgjøres,  da  Opgivelserne  herom  ere 
temmelig  uoverensstemmende ;  men  rimeligt  er  det  at 
antage,  at  v.  Dockum  en  af  de  allersidste  Dage  af 
Marts  Maaned  eller  en  af  de  første  Dage  af  April 
1810  er  ankommet  til  Paris  og  da  strax  har  søgt  Au- 
dients hos  Ministeren. 

April  Maaned  nærmede  sig  imidlertid  sin  Ende. 
Vinteren  havde  været  lang  og  Frosten  haard,  men  Is- 
gangen  var  nu  forbi,  og  Floden  rullede  atter  sine  Bølger 
frit  imod  Vest  i  det  begyndende  Foraar. 

Oppe  ved  Rupel  var  alting  roligt ;  Linieskibene 
laa  endnu  i  deres  Vinterkvarter  uden  Livstegn,  skjøndt 
den  forestaaende  Sommerkampagne  var  nær.  Over- 
vintringen havde  været  særdeles  heldig,  og  Rupel  havde 
staaet  sin  Prøve.  I  den  sikre  Bugt,  i  Læ  af  de  ned- 
rammede Estakader,  havde  Scheldeflaaden  ligget  skjær- 
met  for  den  voldsomme  Isgang,  saa  at  Skibene  her  ved 

Foraarets  Komme  ingen  Skade  havde  lidt,  hvor- 
imod de  to  Linieskibe,  der  til  Forsøg  vare  udlagte  ved 
Antwerpen,  havde  kjæmpet  haardt  under  Ispresningerne 
paa  Floden  for  at  holde  deres  Plads  Vinteren  igjennem  *). 

Intet  fjendtligt  Trompetstød  kunde  have  skræmmet 
Scheldetlaaden  mere  brat  op  af  sin  Vintersøvn  end 
Efterretningen  om  Napoleons  forestaaende  Ankomst  til 
Antwerpen.  »Keiseren  kommer«  !  hed  det  en  af  de  sidste 
Dage  af  April  Maaned,  og  disse  Ord  kunde  sætte  Fart 
i  alle  i  Antwerpen  og  i  Rupel.  Over  Hals  og  Hoved 
fik  Scheldefiaaden  Ordre  til  at  rømme  Vinterkvarteret 
og  hurtigst  muligt  søge  at  naa  Antwerpen  og  faa  Ka- 
nonerne ombord  tor  at  kunne  salutere,  naar  Keiseren 
kom. 

For  at  paaskynde  Ordrens  Udførelse  blev  der  givet 
Skibene  fri  Manøvre,  men  trods  dette  var  der  kun  et 
eneste  af  dem,  som  havde  sit  Kram  saaledes  i  Orden, 
at  det  strax  kunde  adlyde  Admiralens  Befaling. 

Det  var  Linieskibet  »Pultusk«,  der  den  30.  April 
(810  slap  sine  Fortøininger  og  varpede  ud  fra  Rupel 
for  at  naa  Antwerpen  i  rette  Tid. 

Skjøndt  Afstanden  imellem  disse  to  Steder  kun  er 
nogle  faa  Mil,  var  det  dog  en  lang  og  møisommelig  Tur. 
Udpaa  Aftenen  henimod  Kl.  7  hørte  man  ombord  i  >^Pul- 


'')  »Da  Vinteren  var  forbi«,  —  skriver  v.  Dockum  —  »befandtes,  at 
»disse  Skibe  var  kommen  paa  (Irund,  fordi  Isens  l'resning  havde 
»foraarsaget,  at  Fortøiningerne  var  gaaet  med,  eller  at  Kjættinger 
»eller  Tougene  vare  sprungne,  og  at  Skibene  desaarsag  havde 
»mistet  en  Del  af  deres  Kor,  Forstevn  og  Kobberhud,  og  for 
»hvilket  Havari  paa  Skibsskroget  de  Skibe,  som  laa  ved  Kupel,  var 
'lileveii  forskaanet«.  (Admiral  J.  v.  Dockum:  ( )phold  i  Ant- 
werpen.     Ffterladte  Optegnelser  i   ManuskriptV 

tusk«  de  fjerne  Drøn  fra  Kanonsaluten,  der  fortalte,  at 
nu  steg  Keiseren  i  Land  i  Antwerpen,  men  først  den 
2.  Mai  tidlig  om  Morgenen  lykkedes  det  at  komme 
til  Ankers  der  paa  Rheden. 

Skjøndt  V.  Dockum  saaledes  kom  for  sent  til  at 
være  tilstede  ved  Keiserens  Modtagelse  i  Antwerpen, 
var  det  dog  en  Tilfredsstillelse  for  ham  at  vide,  at 
hans  Skib  var  det  eneste  af  hele  Flaaden,  der  var 
naaet  ned  fra  Rupel,  og  saalangt  man  kunde  øine  op 
ad  Floden,  var  der  endnu  ingen  Mastetop  af  nogen 
Orlogsmand  i  Sigte. 

Strax  efter  Ankringen  den  2.  Mai  tog  han  fat  med 
Kraft  paa  at  faa  sit  Artilleri  ombord  i  Skibet.  En 
stor  Arbeidsstyrke  havde  fra  Morgenstunden  været 
iland  paa  Værftet  til  dette  Arbeide;  Kanonerne  vare 
bragte  ud  af  Arsenalet,  og  Mandskabet  var  netop  i  Gang 
med  at  »drille«  dem  ned  imod  Landgangsstedet,  da 
Keiseren  uheldigvis  paa  sin  Morgentur  kom  ridende 
samme  Vei.  Passagen  var  spærret  af  »Pultusk<r<'s  Ar- 
tilleri, der  laa  tvers  over  Veien  uden  at  kunne  blive 
skaffet  hurtigt  nok  til  Side,  og  Keiseren,  der  ikke  vilde 
finde  sig  i  at  blive  standset,  lod  i  Utaalmodighed  sin 
Ridehest  sætte  tvers  over  Kanoner,  Bjælker  og  Tallier 
og  fortsatte  sit  Morgenridt. 

Om  Eftermiddagen  skulde  Linieskibene  »Dalmate« 
og  »Anversois«,  der  havde  overvintret  paa  Floden,  in- 
spiceres. Klokken  var  2,  da  Majestæterne  satte  at 
inde  fra  Antwerpens  Kaier  for  at  gaa  der  ombord. 
Fra  »Pultusk«  saa  man  den  keiserlige  Chalup  styre 
lige  op  imod  Linieskibet,  som  om  Besøget  gjaldt  dette, 
men     i    nogen    Afstand     derfra    blev     der     holdt     paa 

Aarerne,  Keiseren  greb  selv  en  Raaber  og  praiede  op 
til  V.  Dockum*): 

N'étes   Vous  pas  Is  Danois?'    — 

Og  paa  Svaret:  Oui !  fortsatte  Keiseren  gjennem 
Raaberen  *)  : 

"Quand  je  rcfournerais^  je  vicndrais   Vous  voirk<.   — 

Chaluppen  roede  derpaa  videre  og  holdt  af  ned 
imod  de  andre  Linieskibe. 

Dagen  gik  imidlertid  uden  at  bringe  det  lovede 
Besøg  i  2>Pultusk«,  og  først  om  Aftenen,  da  Solen  var 
ved  at  gaa  ned,  fik  man  Øie  paa  den  keiserlige  Chalup, 
der  roede  indefter  imod  Byen.  Da  Keiseren  passerede 
Linieskibet,  tog  han  atter  Raaberen  og  praiede  op*): 
^> Pultusk!  Il  est  trop  tard  pour  Vous  voir.  Quand  Vous 
•»serez  armé,  j'e  viendrais   Vous  voir-^. 

Keiseren  vilde  altsaa  ikke  inspicere,  førend  Li- 
nieskibet var  armeret.  Mange  Timer  skulde  han  imid- 
lertid ikke  komme  til  at  vente.  v.  Dockum  greb 
denne  Leilighed  til  at  vise,  hvad  de  danske  Matroser 
kunde  præstere,  og  han  ventede  fuldt  og  fast,  at 
de  samme  Folk,  der  fornylig  nede  ved  Vliessingen 
havde  nægtet  at  arbeide,  her  under  hans  egen 
Kommando  i  Løbet  af  Natten  skulde  kunne  udføre 
et  Stykke  Sømandsarbeide,  som  man  vilde  have  Van- 
skelighed ved  at  gjøre  dem  efter  ombord  i  Schelde- 
flaadens  øvrige  Skibe.  Skjøndt  Mørket  faldt  paa,  og 
skjøndt  Kanonernes  Transport  til  Skibet,  deres  Opheis- 
ning    og  Placering   i   Raperterne    var    et  Arbeide,    der 


*)  Admiral  J.    v.   Dockum:     Ophold   i   Antwerpen.     y^Mfterladle  Opteg- 
nelser i   Manuskript). 

endog  ved  Dagens  Lys  fordrede  Forsigtighed  og  Agt- 
paagivenhed,  hvis  intet  Ulykkestilfælde  skulde  ske, 
blev  der  dog  strax  givet  Ordre  til  at  tage  fat  paa 
Rustningen.  Det  blev  en  Nat,  hvor  alle  Hænder  maatte 
tage  fat,  men  kun  6  Timer  efter  at  Ordren  var  udstedt 
til  Armeringen,  var  Arbeidet  ogsaa  tilende,  og  da  v. 
Dockum  den  næste  Morgen  tidlig  gik  i  Land,  kunde 
han  melde  Admiralen,  at  »Pultusk«,  som  ved  Solned- 
gang havde  haft  sine  Kanoner  liggende  inde  i  Land, 
nu  var  fuldt  armeret  og  klar  til  at  salutere  det  keiser- 
lige Flag. 

Keiserens  Besøg  kunde  dog  endnu  ikke  finde  Sted, 
da  Programmet  for  de  følgende  Dage  allerede  var 
lagt.  Et  nybygget  Linieskib  paa  80  Kanoner, 
»Friedland«,  der  stod  paa  Stabel,  skulde  sættes  i  Van- 
det i  Overværelse  af  Keiserparret,  Dagen  efter  gav 
Byen  et  Bal  paa  Raadhu<et  i  Antwerpen  til  Ære  for 
dem,  og  endelig  skulde  der  være  stor  Audients  for 
Hærens  og  Flaadens  Officerer  og  Byens  civile  Autori- 
teter. Som  Følge  heraf  blev  Inspektionen  af  »Pultusk«, 
der  sammen  med  Audientsen  var  berammet  til  den  4. 
Mai,  udsat  til  Dagen  efter*). 

Den  5.  Mai,  Dagen  for  »Pultusk«'s  Inspektion,  kom, 
og  Veiret  var  saa  slet  som  muHgt.  Det  var  »ondt 
Veir    med  Blæst    og   Regn,«    men   Keiseren    tog    intet 


")  Keiseren  havde  om  Formiddagen  foretaget  en  Tur  til  Hest  i 
Omegnen  for  at  inspicere  fors  lej  ellige  Batteri-Anlæg.  Da  han 
noget  senere  end  paatænkt  kom  tilbage  til  Byen,  tog  han  sit  Uhr 
op  af  Lommen  og  opgav  Besøget  for  den  Dag  med  de  Ord: 
»Il  est  trop  tard  pour  voir  le  Danois;  — ■  il  ne  faut  pas  negliger 
»l'impératrice.«  (Admiral  J.  v.  Dockum:  Ophold  i  Antwerpen, 
Efterladte  Optegnelser  i  Manuskript). 


86 

Hensyn  til  denne  Omstændighed;  Reisen  fra  Antwer- 
pen var  allerede  fastsat  til  den  følgende  Dag,  og 
det  Skib,  som  ene  af  hele  Flaaden  havde  evnet  at 
komme  tilstede  ved  Keiserens  Besøg,  skulde  ikke  paa 
Grund  af  Veiret  gaa  glip  af  den  Ære  at  se  ham  paa 
sit  Dæk. 

Henimod  ii -Tiden  var  ogsaa  den  keiserlige  Cha- 
lup i  Sigte  paa  Veien  til  »Pultusk «.  Det  var  en  ube- 
hagelig Tur  udefter.  Sprøit  fra  Søen  og  Stænk  fra 
Aarerne  vadskede  under  Roningen  ind  over  Essingen, 
det  store  Fartøi  drev  af  Regn  og  Søvand,  og  da  Chéi- 
luppen  lagde  til  paa  Siden,  var  Keiseren,  Keiserinden 
og  Følget,  der  ledsagede  dem,  nærlig  alle  gjennem- 
blødte  *). 

Linieskibets  Chef  stod  ved  Foden  af  Faldrebs- 
trappen. 

Det  var  lidt  vanskeligt  for  Damerne  at  komme 
ombord  ad  den  smalle,  steile  Faldrebstrappe  **),  tilmed 
da  P'artøiet  laa  uroligt  i  Søen. 

»Jeg  maatte  derfor«  —  fortæller  v.  Dockum  ***)  -  - 
/med  Kaarden  i  Haanden  række  Keiserinden  begge 
»mine  Hænder,  hvor  udi  hun  lagde  begge  sine  Hænder, 


*)  Det  keiserlige  Folge  bestod  ved  tlonne  I.eilighcd  at:  Kongen  af 
Westphalen ,  Hertuginden  af  iMonteiiello ,  Keiserindens  Kammer- 
herre Mr.   Dutellier,  Admiral  Missiessy  og  flere. 

**)  Faldrebet  var  i  Dalitlens  Krigsskibe  meget  primitivt.  —  »Ombord  i 
»I'ultusk«  vare  Faldrebstrapperne  paa  fransk  Vis  sammennaiede  af 
»Hytte-  og  Kuletrapperne,  hvorpaa  var  slagen  .  ogle  Stræbere  for 
»at  vise  Trappen  ud  fra  Skibet,  og  et  Træ-Lændværk.  Med  disse 
»Remedier  var  Trappen  smal  og  noget  steil.«  CAdmiral  J.  v. 
Dockum:  Ophold  i  Antwerpen.  Efterladte  Optegnelser  i  Manu- 
skript). 

***)  Admiral  f.  v.  Dockuin:  ( )])h(>id  i  .Aiuwerpen  (Efterladte  Opteg- 
nelser i  Manuskript). 

»og  saaledes  maatte  jeg  baglænds  gaa  op  af  Trappen 
»med  Keiserinden ;  Keiseren  fulgte  efter  og  saa  mig 
»altid  stift  i  Øinene. 

»Da  Keiserinden  kom  paa  Dækket,  blev  hun  der 
»staaende,  indtil  duchesse  Montebello  kom  og  hjalp 
»Hds.  Majestæt  den  vaade  Pels  af  imod  en  rød  Car- 
'>moisins  Pels,  foret  med  Zobel,  og  da  Keiseren  pas- 
»serede  Keiserinden  sagde  han: 

»  Vous  avez  la  mine  d'une  sultane  /« 

Veiret  nødte  snart  Damerne  til  at  trække  sig  til- 
bage til  Chefens  Kahyt,  hvorimod  Keiseren  strax  igjen 
viste  sig  paa  Dækket  iført  sin  gjennem vaade  Frakke, 
som  han  ikke  vilde  skifte,  og  henvendte  sig  til  v.  Doc- 
kum  med  det  Spørgsmaal,  hvorlænge  man  vilde  være 
om  at  skifte  en  Forstang.     En  halv  Time  var  Svaret. 

Keiseren  gav  derpaa  Ordre  til  at  udføre  Ma- 
nøvren. 

Mangfoldige  Gange  havde  »Pultusk«  under  den 
forløbne  Sommerkampagnes  Reisningsøvelser  taget  sine 
Stænger  tildæks  og  sat  dem  omhoug  igjen.  v.  Dockum 
havde  træneret  sine  Folk,  saa  at  Officerer,  Underofficerer 
og  Mandskab  i  lige  Grad  vare  fortrolige  med  alt,  hvad 
der  kunde  forefalde  af  Arbeider  og  Øvelser;  hver 
Mand  i  Skibet  vidste  paa  en  Prik,  hvad  han  havde  at 
gjøre,  saasnart  Kommandoen  lød.  Man  var  tilmed  for- 
beredt paa  enhver  Eventualitet.  I  Kabelrummene  laa 
Gier,  Varp,  Kabeltouge  og  hvad  der  mulig  ellers 
kunde  blive  Anvendelse  for  under  Manøvrerne  fremme 
i  Forhaanden,  hge  klar  til  Brug;  i  Mersene  havde 
Topsgasterne  deres  Stropper  og  ArbeidstaUier  liggende 
parat,  og  paa  alle  3  Topper  havde  den  forestaaende 
Inspektion    fremkaldt    alle    disse    smaa    Arrangementer, 

Forarbeider  og-  Smaafif  udenfor  Reglementet,  som  man 
træffer  i  ethvert  Skib,  der  har  en  rutineret  og  gjennem- 
arbeidet  Besætning  ombord,  og  som  ikke  ere  uden  Be- 
tydning under  Forhold,  hvor  det  gjælder  at  vinde  et 
Minut  for  at  komme  først*). 

Arbeidet  gik  derfor  hurtigt  fra  Haanden  uden 
Standsninger  eller  Uheld.  Der  var  Fart  i  Folkene  og 
Underofficererne.  De  arbeidede  jo  under  Keiserens 
Øine,  og  Kongen  af  Westphalen,  der  selv  havde  været 
Søofficer,  var  gaaet  tilveirs,  og  staaende  i  Mesans- 
vantet  med  Foden  i  en  Vevling  fulgte  han  derfra  Ar- 
beidets  Gang. 

Inden  den  forlangte  Tid  var  udløben,  var  Ma- 
nøvren tilende,  og  da  v.  Dockum  efter  25  m  Forløb 
meldte,  at  Forstangen  var  skiftet.  Bram-  og  Boven- 
bramstangen  omhoug  og  Bramraaen  paa  Plads,  ytrede 
Keiseren  sin  Tilfredshed  til  ham. 

Efter  at  denne  Del  af  Inspektionen  var  forbi,  blev 
der  slaaet  »Klart  Skib.«  Folkene  mødte  ved  deres 
Kanoner,  og  ledsaget  af  v.  Dockum  gik  Keiseren 
Skibet  rundt.  Paa  underste  Batteri  standsede  han  og 
lod  exercere  først  med  3  enkelte  Kanoner  og  senere 
med  hele  Batteriet. 

Keiseren  var  gaaet  forud,  —  fortæller  v.  Doc- 
kum**) — ,   for  derfra   at  se   paa  Batteri-Exercitsen,  og 

*)  »Mandskabet  var  saaledes  ved  idelig  Manovre  vant  til  løse  Tal- 
»liereb  paa  Stænge-  og  Rramvant;  Jollerne  til  .Merse-  og  Bram- 
Tæer  samt  Bramstænger  vare  altid  paastukne  og  fangede  ind  til 
»Stængerne.  Stænge-Vinderebene  var  et  Kabeltoug,  som  var  hevet 
»saa  stift,  at  Slutholterne  altid  kunde  trækkes  ud,  Ræerne  havde 
»løse  kakker,«  .  .  o.  s.  v.  o.  s.  v.  Admiral  J.  v.  Dockum :  Op- 
hold i  Antwerpen.  (Efterladte  Optegnelser  i  Manuskript). 
**)  Admiral  J.  v.  Dockum:  Ophold  i  Antwerpen.  (Efterladte  Op- 
tegnelser i  Manuskript). 


da  han  ved  igjen  at  gaa  agter  efter  »maatte  træde 
^•>over  Kanontallieløberne,  som  laa  paa  Dækket,  spurgte 
»Hs.  Majestæt  mig,  hvad  jeg  sjmtes  om  Tougværket. 
»Jeg  ytrede  at  tro,  at  det  nordiske  Tougværk  var 
»bedre.  Hs.  Majestæt  troede  det  ogsaa  og  spurgte, 
»hvad  jeg  syntes  om  Jernet.  Jeg  svarede,  at  det  var 
»skørt.  Hs.  Majestæt  sagde:  »Det  er  skørt  som  Glas, 
»men  man  maa  hjælpe  sig  dermed.«    — 

Forinden  Keiseren  forlod  »Pultusk«,  forlangte  han 
at  se  Mandskabet  samlet.  Der  blev  pebet  op  til  Parade 
paa  øverste  Dæk,  og  her  gik  Keiseren  langs  med  de 
opstillede  Rækker.  Synet  af  Besætningen  maa  have 
været  en  Del  forskjellig  fra,  hvad  han  var  vant  til  at 
se  ombord  i  den  franske  Flaades  Skibe. 

De  franske  Skibsbesætningers  strængt  uniformsmæs- 
sige  Paaklædning *)  fandtes  ikke  her;  Folkene  stod  i  deres 
Vadmels  Trøier  med  »Glandshatte  paa  Hovedet,  hvor- 
»paa  var  emailleret  et  Baand,  paa  hvilket  var  an- 
>>ført  »Pultusk.«  Hverken  Form,  Snit  eller  Farve  var 
ensartet  i  Paaklædningen,  da  Mandskabet  paa  de  Tider 
selv  maatte  sørge  for  deres  Tøi,  men  naar  man  saa 
ned  langs  de  opstillede  Rækker,  mødte  Øiet  kraftige, 
firskaarne  Skikkelser,  og  veirbidte  Sømandsansigter 
stak  frem  under  de  blanke  Hatte, 

Det  var  øiensynligt,  at  Keiseren  fandt  Behag  i  det 
uvante  Syn  af  »Pultusk«'s  lyshaarede  Besætning.  Han 
gik    langsomt    forefter,   ledsaget   af  Admiral  Missiessy 


*)  De   franske  Matro5ers   Lniforni   bestod  i  Aaret   1810  af:      Blaa  Ben- 
.   klæder  og    blaa  Troie    med  Hornknapper.     Paa   Knapperne    et  An- 
ker   og    to    Sabler    overkors;    rød  Undertrøie,    rund    Hat    og    sort 
Kalstorklæde.      (Archives  du  minist^re   de  la  marine,   Paris). 

Og  V.  Dockum ,  og  med  Tobaksdaasen  i  sin  høire 
IJaand.  Naar  han  af  og  til  stod  stille  for  at  rette  et 
Spørgsmaal  til  sine  Ledsagere  eller  for  at  betragte  et 
Ansigt  i  Rækken*),  »oplukkede  han  Tobaksdaasen 
»med  Tommelfingeren  af  den  høire  Haand,  hvor  Hs. 
»Majestæt  altid  bar  Daasen,  og  med  samme  Finger 
»trykkede  han  paa  Tobakken,  lukkede  Daasen  og 
»lugtede  derefter  paa  Tommelfingeren.  Og  da  det  gik 
»ofte  paa,  tabte  Hs.  Majestæt  ud  af  Daasen  en  Del  af 
»den  sammentrykkede  Tobak,  som  af  Mandskabet  blev 
^>opsamlet  som  en  Relikvie**).«   — 

Inspektionen  af  »Pultusk«  var  hermed  tilende,  og 
de  keiserlige  Gjæster  belavede  sig  paa  at  gaa  fraborde 
igjen.  Hs.  Majestæt  havde  været  særdeles  tilfreds  med 
alt  og  havde  udtalt  sig  meget  smigrende  om  Mand- 
skabet. Da  V.  Dockum  nemlig  under  Paraden  paa  en 
undskyldende  Maade  gjorde  Keiseren  opmærksom  paa, 
at  Folkene  i  deres  lidt  uensartede  Paaklædning  afvege 
en  Del  fra,  hvad  der  var  Brug  i  den  franske  Marine, 
havde  Keiseren  svaret: 

Vous  avez  des  marms  co??ime  ils  doivent  ctre  ., 
og  idet  han  derpaa  vendte  sig  til  Admiral  Mis- 
sies.sy,  befalede  han,  at  saa  snart  de  franske  Mand- 
skaber (équipages  de  haut-bord)  havde  opslidt  deres 
Chakot'er,  skulde  der  anskaffes  »chapeaux  å  la  danoise« 
til    dem,    kun   med    den    Forskjel,    at    der    paa  Hattene 

*)  »Blandt  Officererne  tildrog  sig  især  Lieutenant  Obelitz  Keiserens 
»Opmærksomhed  ved  det  sjeldne  Udtryk  af  Godmodighed  og 
»IJlidhed,  der  lyste  af  hans  Ansigt.  Keiserens  Blik  hvilede  længe 
»med  \'elbehag  paa  ham:  »Qui  est  ce  beau  jeune  homme?« 
»spurgte  han  v.  Dockum«.  —  (Archiv  for  Søvæsenet,  8.  Bind, 
Kjobenhavn  1836). 
**)  Admiral  [.  v.  I  )uckum :  Ophold  i  Antweriien.  (Efterladte  Op- 
tegnelser i   .Manuskript) 

skulde  anbringes  Nummeret  paa  den  Afdeling,  hvortil 
Folkene  hørte,  i  Stedet  for  Skibets  Navn. 

Keiseren  havde,  forinden  han  forlod  Dækket,  som 
Belønning  tilstaaet  Besætningen  en  Maaneds  Gage,  og 
da  Chaluppen  satte  af  fra  Faldrebet,  stemte  Mand- 
skabet paa  dansk  Vis  i  med  rungende  Hurraraab  for 
ham,  i  Stedet  for  det  almindelige:    -»Vive  F eriipcreur*)V4. 

Nogle  Timer  efter  at  de  keiserlige  Gjæster  havde 
forladt  »Pultusk«,  og  Skibet  atter  havde  antaget  sit 
dagligdags  Udseende,  indfandt  en  Hof-Furér  sig  om- 
bord for  at  tilsige  Chefen  »til  at  møde  med  hvide 
»Silkestrømper  og  Sko  til  Keiserens  Taffel  Kl  5.« 

Den  Opmærksomhed,  der  ved  denne  Tilsigelse 
blev  v.  Dockum  til  Del,  var  ikke  ringe,  idet  som  Regel 
ikke  andre  end  Napoleons  allernærmeste  Omgivelse 
vare  hans  Gjæster  ved  det  daglige  Taffel. 

At  V.  Dockum  selv  har  betragtet  det  som  en  ex- 
ceptionel Ære,  der  blev  vist  ham  ved  denne  Leilighed, 
hvor  han  selv  tolvte  sad  tilbords  sammen  med  syv 
kronede  Hoveder,  fremgaar  deraf,  at  han  gjorde  Sagen 
til  Gjenstand  for  en  Indberetning  til  Admiralitetet  i 
Kjøbenhavn  **).  Rapporten ,  der  nævner  de  tilstede- 
værende Gjæster  ved  Taflet,  indeholder  iøvrigt  intet  af 
Interesse ;  derimod  har  v.  Dockum  i  sine  private  Op- 
tegnelser efterladt  en  detailleret  Beskrivelse,  der  vel 
er  værd  at  kjende  i  sin  Helhed.  Man  vil  erindre, 
at    Napoleons    Besøg    i    Antwerpen    i    Mai    1810    fandt 


*)  Denne  usædvanlige  Mande   at  Mive    hyldet  paa  undgik  ikke  Napo- 
leons Opiiiærksoinhed,    og    han  udtalte    senere,   at  han    syntes    godt 
om  Klangen  i  det  danske   »Hurra.« 
**)  Indkomne    Sager    1810,    Xr.    983.      Marineministeriets    Arkiv,    Kjø- 
benhavn. 

Sted  kun  nogle  fad  Maaneder  forinden  Holland  blev 
indlemmet  i  det  franske  Rige,  og  Misforstaaelsen 
imellem  Keiseren  og  hans  kongelige  Broder  Louis 
var  allerede  paa  dette  Tidspunkt  saa  stærk  og 
Uvillien  fra  Napoleons  Side  saa  udpræget  imod  Kon- 
gen af  Holland,  at  denne  ved  alle  Leiligheder  var 
Gjenstand  for  Tilsidesættelse  og  Ydmygelse.  Ogsaa 
ved  Taflet  den  5.  Mai  kom  denne  Stemning  hos  Kei- 
seren til  Udbrud,  og  det  Ordskifte,  der  ved  denne 
Leilighed  fandt  Sted  imellem  de  to  Brødre,  og  som 
V,  Dockum  med  stor  Nøiagtighed  refererer,  er  af 
historisk  Interesse  som  Bidrag  til  Belysning  af  Napo- 
leons Karakter,  Men  selv  fraset  dette,  er  den  efter- 
følgende Beretning  i  høi  Grad  læseværdig;  thi  man 
staar  her  overfor  en  Skildring,  der  med  al  sin  om- 
stændelige Jævnhed  i  sjelden  Grad  er  i  Besiddelse  af 
en  eiendommelig  Kolorit  og  kaster  Lys  ind  over  et 
lille  Interiør  fra  en  svunden  Tid, 

»Kl.  5  —  fortæller  v.  Dockum*)  —  mødte  jeg  i 
»Keiserens  Forgemak,  hvor  duchesse  Montebello  kon- 
» verserede  med  en  hollandsk  Grevinde  og  General 
»Lauriston  med  Admiral  Missiessy.  Strax  efter  aab- 
»nedes  Døren,  hvoraf  jeg  var  kommen  ind,  og  blev 
derfra  raabt:  :^Roi  de  Saxe!  hvilket  Ord  blev  gjen- 
» taget  af  den  Herre,  som  stod  ved  Keiserens  Gemaks 
»Dør  med  et  lidet  Ryk  i  Keiserens  Gemaks  Dør,  hvor- 
»paa  Keiseren,  som  var  indenfor  Døren,  svarede:  QtiHl 
»entre !^   og  Kongen  blev  indladt  til  Keiseren. 

»Saaledes  gik  det  og  til,  da  Kongen  af  Westphalen 


*)  Admiral  J.    v    Dockum:      Dphold    i    Antwerpen.     (Kfterladte  Opteg- 
nelser i   Manuskript). 

»kom,  og  derefter  da  Kongen  af  Italien  kom,  men,  da 
X Kongen  af  Holland  kom,  svarede  Keiseren :  Qiiil 
y.reste!<,  og  Hs.  Majestæt  forblev  med  os  i  Forge- 
» makket. 

Noget  efter  aabnedes  Døren  til  Keiserens  Gemak, 
»hvor  Kongen  af  Holland  gik  ind  med  os  Andre,  og 
»Keiseren  og  Kongerne  gik  foran  ud  til  Spisesalen, 
»hvor  Keiserinden  og  Dronningen  af  Westphalen  kom 
»ind  af  en  anden  Dør. 

»I  Spisesalen  stod  et  stort  rundt  Bord,  dækket  med 
>i2  couverts,  hvor  Keiseren  tog  Plads.  Paa  hans 
»høire  Side  kom  Dronningen  af  Westphalen,  dernæst 
»Kongen  af  Italien,  derefter  den  hollandske  Dame,  ved 
»hende  Kongen  af  Westphalen  og  saa  Kongen  af 
»Saxen,  som  sad  paa  venstre  Side  af  Keiserinden,  der- 
»næst  kom  Keiserinden,  som  sad  hge  overfor  Keiseren, 
»og  ved  hendes  høire  Side  kom  Kongen  af  Holland, 
»derefter    Admiral    Missiessy,    saa    jeg    og    næst    efter 

General  Lauriston. 

-  Ved  Bordet  var  Keiseren  munter  og  talte  med 
>os  alle  og  spurgte  mig,  om  de  franske  Orlogsskibe 
»vare  saa  smukke  som  de  danske,  om  de  seilede  og 
»styrede  saa  godt,  og  hvad  jeg  syntes  om  Skibenes 
»Takkelage  og  Reisning.  Og  jeg  svarede,  at  de  fleste 
»franske  Skibe  vare  fuldkommen  saa  smukke  som  de 
»danske,  at  de  franske  Skibe  seilede  og  styrede  meget 
»godt,    og   at  Skibenes  Takling    og  Reisning   var   god; 

men    at    Orlogsskibet      Pultusk«    laa    noget    høit    paa 

Vandet.  Keiseren  svarede,  at  det  var  observeret  af 
»l'ingenieur  de  genie  og  var  forekommet  ved  de 
»Skibe,    som    stod    paa   Stabelen.     Keiseren    sagde,    at 

de   Franskes   Master    vare    høiere    end    de   Engelskes. 

»Jeg  svarede,    at  i  stormende  Veir   kunde  det  vel  have 
»sin  Nytte. 

»Keiseren    tog   et   Æble    af   en   Dessert-Tallerken, 

lagde   det   paa  Enke-duchesse  Montebello's   Tallerken, 

5  som  delte  det  med  hendes  Sidemand,  den  ugifte  Mand, 

"Marechal     og    Adjutant     Lauriston ,     hvortil    Keiseren 

« sagde : 

»//«/  Ha!    Mada??ie,    Vous  partagez    dcja  vos  poni- 
»mes!'<   — 

Hvorefter  Keiseren    henvendte   sig   til  Kongen   af 

»Holland   og  spurgte  om   Aarsagen,   hvorfor   han   ikke 

»forrige  Sommer   havde  sendt   ham  de   belovede  Skibe 

»og  Mandskab.     Kongen   svarede,    fordi   Orlogsskibene 

manglede  Master.     Keiseren  svarede: 

Vil  Du,  at  jeg  skal  komme  til  Amsterdam   for  at 
»vise  Dig,  hvor  Mastetræerne  ligge?« 
»Kongen:     >;Det  er  ikke  det  eneste! 
'Keiseren:       Hvad  er  det  da? 
-  Kongen :     » Seilduger ! 

Keiseren:  »Vil  Du.  jeg  skal  komme  til  Amsler- 
»dam  for  at  vise  Dig  Magasiner,  hvor  der  findes 
»Seilduger? 

»Kongen:       Ja,  men  Finantserne?« 
Keiseren :     Har   Du    ikke    faaet    saa    mange   Mil- 
lioner fra  Spanien,  saa   mange  Millioner  i  Skatter,   og 
saa  meget  fra  Danmark? 

>Og  da  Kongen  betænkte  sig,  henvendte  Keiseren 

»sig  til  mig  og   spurgte,  om  det    ikke  var  saaledes,   og 

*paa    mit  Svar,    at    jeg    ikke    kjendte    Finantsvæsenet, 

svarede  Keiseren,  at   den  Summ.a  var   saa   ubetydelig, 

at  han  vilde  slaa  en  Streg  derover  og  spurgte  Kongen, 

»om    han    kunde    nægte   at    have    faaet    de    opregnede 
»Millioner. 

Kongen    svarede,  at  Pengene    ikke    tilhørte    ham, 
»men  at  han  ikkun  var  Inkassator  deraf. 
Keiseren  :      >  Hvorledes  ? 

»Kongen:       Det  er  Statens  Penge. 

»Keiseren :       Det    er   Statens  Penge,   som   Du   ind- 

»kasserer   for    at    bruge    til    Statens   Forsvar   og    Nytte, 

men  Du  gjør  daarlig  Brug    deraf,  og  Du  er  ikke  .  .  . 

>hvorpaa   Keiseren    henvendte    sig    til    den    hollandske 

»Dame.  .  .  . 

»Vi  reiste  os  fra  Bordet,  hvor  vi  havde  siddet 
»henved  2  Timer.  Fra  Bordet  gik  vi  igjennem  en  stor 
»Sal,  og  kom  til  en  mindre  Sal,  hvor  man  præsen- 
»terede  os  Kaffe  og  Likør. 

'Keiseren  talte  imidlertid  med  os  og  hentede  sin 
»Kop  Kaffe,  som  stod  helt  henne  i  Salen  paa  en  Cheri- 
»dor,  (?)  og  som  efter  Sigende  Keiserinden  skal  have 
»skjænket.  Og  kom  derefter  til  mig  og  spurgte,  hvad 
»jeg  mente  om  den  engelske  Expedition.  Jeg  svarede, 
>^at  naar  de  havde  gjort  deres  Skyldighed,  havde  de 
»brændt  og  tilintetgjort  alle  Hs.  Majestæts  Skibe  med 
»Mandskabet  saa  vel  som  og  hele  Værftet  ved  Ant- 
»werpen  med  alle  Skibene,  som  stod  paa  Stabelen, 
»med  dets  betydelig  opfyldte  Magasiner  og  Forraad 
>  af  Kanoner  o.  s.  v.,  hvorpaa  Keiseren  gik  nogle 
»Skridt  fra  mig  og  vendte  om  til  mig  og  sagde: 

Det  var  ogsaa  alt,  hvad  de  Engelske  kunde  gjort, 

at  tilintetgjøre    mine  Skibe,  og   det  var  mig    vigtigere 

»den  Gang   at   vinde    min  Bataille    lå   bas;    thi   hvis   de 

»Engelske    da    havde    taget    en    fast    Position    her.    da 

»skulde  jeg  nok  komme  for  at  jage  dem  herfra. 

Til  Kongen  af  Sachsen,  som  stod  i  Nærheden  af 
mig,  sagde  Keiseren,  at  det  endnu  var  ham  en  Gaade 
at    tænke,    hvorledes   Prinds   Carl    ved    Donau    havde 

>  couperet  ham  fra  sin  Armé,  og  kom  til  mig  og  sagde, 
>hvad  jeg   syntes   derom.     Jeg    svarede,   at  jeg  troede 

Keiseren  der  havde    staaet  i  en   kritisk  Stilling,  hvor- 

>:til    Keiseren    svarede,    at    han    ikke    kunde    begribe, 

hvorfor    de  Østerrigske  Armeer   ikke   havde   attakeret 

ham,    og    hvorfor   de    havde    ladet   ham   staa  der   saa 

>  rolig. 

I  det  samme  nærmede  Keiserinden  med  Dron- 
»ningen  af  Westphalen  og  duchesse  Montebello  med 
»den  hollandske  Dame  sig  til  Keiseren  ligesom  for  at 
;  ville  tage  Del  i  det,  som  blev  talt  om,  hvorfor  Kei- 
»seren   saa  sig  om   ligesom  for  at  lede  efter   noget  og 

>  sagde : 

II  faut  de  chaise  puur  ces  dames  !^ 

Og  da  Keiseren  nærmede  sig  til  Væggen  lige- 
som for  at  tage  efter  en  Stol  til  Keiserinden,  saa  tog 
jeg  de  tvende  Stole,  som    stod  lige  ved  mig,  og   satte 

»dem   for   Keiserinden    og  Dronningen   af  Westphalen. 

»Hvortil  Keiseren  sagde: 

>//  faut  avouer ,  que  les  Danois  unf  beaucouf 
de   polifesse,    parce"    quc    sur  c  ment    il    ny    auraif  pas 

y>eu  un  fraiigais,  qui  aurait  monlrc  eet  fe  politesse  a  ces 

■»dames  !■< 

Keiseren  talte  derefter  med  Keiserinden  og  Kon- 
gen af  Italien  og  spurgte  mig,  om  hvormange  Orlogs- 
skibe   at  de  Engelske    havde   taget   fra  Danmark,    og 

>paa  Svaret  22    sagde  Keiseren,  at  jeg   vel  anslog  An- 

»tallet    noget    høit.    hvorpaa  jeg    svarede,    at    naar    de 

>:  ældre  Skibe  var  iberegnet,   som  de  Engelske  tog,  saa 


97 

vilde  Antallet  endog  overstige  22.     Hvorpaa  Keiseren 
igjen  erindrede    mig  om  at  komme  til  Paris  naar  Lei- 
»lisfhed  dertil  o-aves  <. 


Den  6.  Mai  18 10,  om  Morgenen  tidlig  Kl.  6,  afreiste 
Keiseren  og  Keiserinden  fra  Antwerpen  til  Breda, 
og  Dagen  efter  lettede  »Pultusk«  sit  Anker  og  stod 
vester  paa  ned  ad  Floden.  Skibets  Seilordre  lød  paa 
Vliessingen,  som  vilde  blive  Sommerstation  foi  en  Del 
af  Scheldeflaadens  Skibe,  og  da  det  ved  Ekviperingen 
havde  været  først  paafærde  af  alle  sine  Kammerater, 
naaede  det  ogsaa  først  til  sit  Bestemmelsessted.  Flaadens 
øvrige  Skibe  kom  nu  lidt  efter  lidt  frem  fra  Rupel  og 
varpede  ned  til  Antwerpen,  hvor  de  bleve  underkastede 
et  Eftersyn  og  fik  deres  Kanoner  og  Proviant  ombord. 
Med  disse  forskjellige  Arbeider  forløb  en  Del  af  Maane- 
den,  og  først  den  20.  Mai  var  der  ved  Scheldeflodens  Mun- 
ding under  Kontre-Admiral  Courand  samlet  en  detacheret 
Eskadre  paa  4  Linieskibe*)  til  Forstærkning  af  Vlies- 
singen-Stationen,  hvor  Kontre-Admiral  L'Hermitte  alle- 
rede laa  med  18 — 20  Kanonbrigger  under  sin  Kom- 
mando. 

Paa  Søen  havde  Englænderne  Vinteren  igjennem 
holdt  en  Observationsstyrke  krydsende  udfor  Vlies- 
singen, for  største  Delen  bestaaende  af  mindre  Skibe 
(Fregatter,  Brigger,  Luggere  og  Kuttere),  men  saa- 
snart  Admiral  Courand's  Eskadre  havde  vist  sig  i  Flod- 
mundingen, gav  Fjenden  ogsaa  Møde  med  sine  Linie- 
skibe i  Farvandet  udenfor,  og  Schelden  var  som  Aaret 


Linieskiliene -.      Dalmate,  Anversnis,   l'ultusk   og  l)anlzick. 

forinden  ved  Udgang-en  af  Mai  stænget  og  lukket  af 
en  regelret  engelsk   Blokade. 

Skjøndt  det  i  Realiteten  ingen  Betydning  havde, 
var  dog  Afspærringen  af  Floden  i  Sommeren  1810  ikke 
saa  effektiv,  som  det  foregaaende  Aar. 

Den  mislykkede  Expedition  imod  Schelden  havde 
gjort  Franskmændene  dristigere  og  maaske  ogsaa  sam- 
tidig sløvet  Energien  lidt  paa  den  anden  Side.  De 
engelske  Krydsere,  der  laa  Landet  nærmest,  vovede  sig 
vel  af  og  til  saa  langt  ind  under  Landbatterierne,  at  de 
vexlede  Skud  med  Fæstningen  Vliessingen  og  de  nyan- 
lagte Værker  ved  Breskens,  men  videre  kom  det  ikke, 
hvorimod  der  fra  fransk  Side  udfoldedes  en  Del  Aktivitet, 
efter  at  Admiral  Missiessy  i  Slutningen  af  Juni  Maaned 
var  ankommen  til  Vliessingen  ombord  i  »Charlemagne« 
og  selv  havde  taget  Kommandoen  der  paa  Stedet. 
Flaadens  numeriske  Styrke  var  da  betydelig  forøget, 
og  flere  Gange  hver  Uge  i  Sommerens  Løb  stod  en 
Afdeling  paa  4 — 5  Linieskibe  Schelden  ud  med  Ebben. 

Saasnart  de  engelske  Brandvagter,  som  laa  saa 
langt  inde  under  Kysten,  at  de  kunde  iagttage,  hvad 
der  foregik  paa  Floden,  saa  de  franske  Linieskibe 
lette  og  heise  deres  Mersseil,  gik  Signalerne  tilveirs 
for  at  kalde  Hovedflaaden  til.  De  engelske  Linieskibe, 
som  holdt  gaaende  længere  ude  tilsøs  under  smaa 
Seil,  stode  indefter  mod  Grundene,  medens  Forpost- 
skibene trak  sig  tilbage  tor  den  franske  Eskadre. 

De  to  fjendtlige  Flaadeatdelinger  manøvrerede  nu 
imod  hinanden,  uden  at  det  dog  nogensinde  kom  til  en 
regulær  Træfning;  thi  den  lange  Række  af  landløse 
Grunde  og  Banker,  der  ligger  langs  hele  den  hol- 
landske Kyst,  strakte  sig  .som  et  neutralt  Belte  imellem 

dem,  saa  bredt,  at  Kanonerne  ikke  kunde  række  der- 
over. Englænderne  seilede  udenfor,  Franskmændene 
manøvrerede  under  Land,  og  kun  af  og  til,  hvor 
Grundene  snævrede  ind,  og  Skibene  kom  hinanden 
indenfor  Rækkevidde,  vexledes  der  Kanonskud  imel- 
lem dem. 

Expeditionen  var  kun  af  kort  Varighed;  thi 
naar  Strømmen  kæntrede,  seilede  Eskadren  tilbage  med 
den  kommende  Flod  og  stod  atter  ind  i  Ly  af  Vlies- 
singens  Batterier.  Disse  Timer  tilsøs  vare  dog  mere 
end  blot  og  bar  Øvelse;  de  havde  noget  af  Krigens 
Spænding  over  sig. 

Det  satte  Fart  i  Blodet  paa  Besætningerne,  naar 
de  under  Klartskibs-Øvelserne  havde  et  virkeligt  Alaal 
for  Øie,  idet  de  rettede  deres  Sigte  mod  de  engelske 
Orlogsmænd ,  hørte  Smældet  fra  deres  Kanoner  og 
saa  de  fjendtlige  Kugler  vande  paa  Bankerne,  der 
vare  dem  imellem.  Under  Seiladsen  i  det  grunde 
Farvand  skjærpedes  Blikket  hos  de  Kommanderende 
ved  Bevidstheden  om,  at  en  slet  Manøvre,  blot  en 
feii  Kommando  til  Roret,  kunde  bringe  Skibet  til  at 
staa  fast  i  Sandet,  og  at  dette  vilde  være  Signalet  til, 
at  en  Sværm  af  lavtgaaende  Skibe  (Brigger,  Kuttere 
og  Luggere)  -  hele  den  fjendtlige  Flaades  Kavalleri 
—    kastede  sig  over  det  som  et  sikkert  Bytte. 

Det  var  paa  en  af  disse  Ture  under  Missiessy's 
egen  Ledelse,  og  hvor  »Pultusk«  var  med  i  Følge, 
at  Admiralen  fra  »Charlemagne«  pralede  over  til  v. 
Dockum  og  gratulerede  ham  til,  at  Keiseren  havde  ud- 
nævnt ham  til  Ridder  af  Æreslegionen.  Den  samme 
Udmærkelse  var  ligeledes  bleven  K'apitain  Wleugel, 
Chefen    for    »Dantzick«,    til  Del,    og    faa   Dage    senere 

modtog  de  to  danske  Officerer  den  officielle  Meddelelse 
om  Udnævnelsen  gjennem  en  Eskadreordre,  der  gjen- 
gav  Indholdet  af  en  ministeriel  Depeche,  dateret  Paris 
den   2.  Juli   1810,  og  hvori  det  hedder:*) 

Min  Herre, 

Keiseren  har  paa  Grund  af  den  Iver,  som  De  har 
udvist  i  hans  Tjeneste,  ved  et  Dekret  af  23.  Juni  be- 
naadet  Dem  med  Æreslegionens  Ridderkors. 

»Det  er  mig  meget  behageligt  at  kunne  med- 
»dele  Dem  dette  smigrende  Bevis  paa  Hs.  Majestæts 
■^Naade.«**) 

At  Cheferne  for  »Pultusk«  og  »Dantzick«,  der 
under  Opholdet  i  Frankrig  saa  ofte  havde  modtaget 
Beviser  paa,  i  hvor  høi  Grad  man  paaskjønnede  deres 
Tjeneste,  for  saa  vidt  maatte  være  tilfredse  med  deres 
Stilling,  kan  vel  neppe  drages  i  Tvivl,  men  fraset 
dette,  bredte  der  sig  en  Strøm  af  Misfornøielse  i 
begge  Skibe  lige  fra  Næstkommanderende  og  ned  til 
den  menige  Matros. 

Denne  gjennemgaaende  Misfornøielse  gav  sig  til- 
kjende  hos  Mandskabet  ved  temmelig  hyppige  Deser- 
tioner***), og  for  Officerernes  og  Underofficerernes  Ved- 


')  Olficiers  militaires:     (Archives  du  ministére  ile  la  marine,  I'aris). 

**)  Foruden  de  to  danske  Chefer  bleve  ved  denne  Leilighed  Admi- 
ralens Flagkapitain,  en  Linieskibschef,  nogle  enkelte  andre  franske 
Officerer  samt  Chefen  for  en  hollandsk  Korvet  dekorerede.  Ind- 
komne Sager  1810,  Nr.  I509.  Marineministeriets  Arkiv,  Kjøben- 
havn. 

***)  Allerede  i  længere  Tid,  endog  i  Aaret  1809,  havde  der  jevnlig 
fundet  Desertioner  Sted  fra  begge  de  danske  Linieskibe.  Da  v. 
Dockum    fik   Underretning    om,    at   der    ombord    paa   Kapere  i   ( >st- 

kommende  betegnes  Aaret  1810  ved  en  Række  af  Ansøg- 
ninger om  at  blive  afløste  og  komme  hjem  til  Danmark. 

Det  var  »Pultusk«'s  Næstkommanderende,  Kapi- 
tainlieutenant  H.  P.  Holm,  der  gjorde  Begyndelsen  med 
sin  Ansøgning  af  17.  Juli  18 10,  og  efter  ham  fulgte  i 
sluttet  Række:  Flensborg,  Thunbo,  Falbe,  Willoch, 
Barfred,  Petersen  og  Bendz. 

Længslen  efter  atter  at  vende  hjem  V\  Danmark, 
Ønsket  om  at  komme  i  Kast  med  P^jenden  i  Sundet 
og  Belterne  snor  sig  som  den  røde  Traad  igjennem 
alle  de  8  Officerers  Ansøgninger;  Udtryksmaaden  og 
Ordene  i  Motiveringen  ere  vel  forskjellige,  men  Tanken, 
der  gaar  der  igjennem,  er  den  samme. 

Man  ser  dette,  naar  man  tager  disse  Aktstykker 
for  sig  og  gjennemgaar  dem. 

Fra  hver  en  vSide  paa  de  gamle  gulnede  Blade 
strømmer  de  unge  Officerers  Kamplyst  og  Trang  til 
Aktivitet  En  imøde  under  Gjennemlæsningen,  men  uden 
Flugt  og  Begeistring ;  sindigt  og  støt  kommer  det  frem 
i  jævne  adstadige  Ord : 


ende,  Caiais  og  flere  andre  Steder  paa  Kysten  fandtes  danske 
Matroser,  antog  han  nok,  at  der  imellem  disse  Folk  maatte  findes 
nogle  af  «l'ultusk«'s  og  »r)antzick«'s  Desertører,  og  afsendte  der- 
for Maanedslieutenant  Kaiser  til  de  nærmeste  franske  Havne,  for- 
synet med  Lister  over  de  manglende  Folk  for  om  muligt  at  farf  lat 
paa  dem  igjen. 

For  endvidere  at  bøde  paa  denne  Afgang  havde  de  danske  Kon- 
suler i  Søstæderne  Ordre  til  at  sende  Folk  til  Komplettering  af 
Besætningerne.  Det  lader  imidlertid  til,  at  denne  Komplettering 
ikke  var  videre  bevendt;  thi  v.  Dockum  beklager  sig  til  Ad- 
miralitetet over,  at  den  eneste  Mand,  der  ved  konsulat  Foran- 
staltning blev  ham  sendt,  kom  fra  Amsterdam  og  viste  sig  at  være 
en  forulykket  Kancellist  fra  Bergen  ved  Navn  Johan  Christian 
Klerk.  Indkomne  Sager  1809  Nr.  1618.  Marineministeriets  Arkiv, 
Kjøbenhavn. 


Jeq-  har  væriit  to  Aar  og  nogh;  Maancdf^r  her 
paa  Scheldon  uden  Aktivitet,  der  kan  sammenlignes 
med  den,  mine  Kammerater  i  Fædrelandet  har  været 
i,  uden  Sandsynlighed  for  at  her  bliver  mere  Akti- 
vitet.«  —  (Lieutenant  Petersens  Ansøgning). 

»Efter  at  have  været  2'/-"  Aar  ombord  i  det  franske 

Linieskib      Dantzick«    paa    Schelden,    i   langt    mindre 

Virksomhed  end  mine  andre  Kammerater  hjemme   og 

i  et  Klimat,  hvor    jeg   flere  Gange   og  flere  Maaneder 

»har   været  angrebet  af  de  her  herskende  Sygdomme, 

;>som    ingenlunde    ret   vil   forlade    mig.  (Lieutenant 

Willoch's  Ansøgning). 

>  Jeg  har  saaledes  i  tre  Aar  været  ude  af  Stand 
til  som  Kammeraterne  hjemme  at  virke  militærisk  for 
Fædrelandet."   —   (Lieutenant  Thunbo's  Ansøgning). 

Jeg  vover  underdanigst  at  anmærke,  at  jeg  siden 

Krigens   Udbrud   har   været    udkommanderet    udenfor 

Fædrelandet    og    i    den    Tid    ei    haft   Leilighed    til    at 

^vise  min  Lyst  og  Iver  for   min  Metier.  <    -(Lieutenant 

Falbes  Ansøgning). 

Officerernes  Andragender  om  Afløsning  indsendtes 
til  Admiralitetet  i  Kjøbenhavn,  alle  forsynede  med 
Chefernes  Anbefaling,  og  det  er  ikke  uden  Interesse 
at  se,  hvorledes  v.  Dockum,  der  saa  ganske  sympa- 
tiserede med  sine  Officerers  Reiselyst,  i  September 
Maaned  1810  endog  foretog  et  direkte  Skridt  for  at 
paavirké  Admiralitetets  Afgjørelse  i  denne  Retning 
ved  at  forsyne  en  af  de  omtalte  Ansøgninger  med 
følgende  Paategning :  *) 


'')   Iiulkomiie  .Sager   1810  .Nr.    20Q3.     Marineministeriets   Arkiv.    Kjohen 
havn. 

Jeg    tror    det     meget    gavnligt     for     enhver    ung 
Officer,  at  han  tilbringer  er  Par  Aar  paa  Skibene  her, 
»da    alle   de   Manøvrer   og  Exercitier    daglig    gjennera- 
»gaas   ved  Eskadren    baade    under  Seil    og   til  Ankers, 
som  Omstændighederne  tillade,  og   hvorved  altid    faas 
»nogen  Kundskab  og  Erfarenhed;  men  jeg   tror  tiUige, 
at  den  unge  Mand  efter  dette  Ophold  kan  med  Grund 
ønske    sig    hjem    for    paa    sit    Fædrelands    Kyster    at 
kunne    søge  Leilighed   til   at   møde  Fjenden    og   gjøre 
ham  al    den  Skade    og  Afbræk    som    muligt,  og  hvor- 
til her  for  nærværende  Tid  ingen  Udsigter  gives. 
Det    ligger    nær   at    antage,  at   det    er    denne  Ud- 
talelse   fra    V.    Dockum,    som    bevægede    Admiralitetet 
til   at  foretage    den   omfattende  Afløsning   af  Befalings- 
mænd  og  Mandskab,    sorn  forberedtes    sent   paa    Efter- 
aaret   1 8 1  o. 

Først  i  November  Maaned  *)  underrettedes  v. 
Dockum  om  de  forestaaende  Forandringer  i  de  to 
dansk  bemandede  Linieskibes  Personel,  og  en  halv  Snes 
Dage  senere,  den  17.  November  1810,  meddelte  Admi- 
ralitetet, at  Kapitainlieutenant  Kaas  samme  Dag  vilde 
forlade  Kjøbenhavn  for  at  afgaa  til  Vliessingen  med 
det  til  Afløsning  bestemte  Kontingent.**) 


*)  Admiralitetsskrivelse  af  6.  Xovemher  1810.  Admiralitets-  og  Kom- 
missariats Kollegiets  Kopibog  18IO  Xr.  2,  pag  198I.  Marinemini- 
steriets Arkiv,  Kjøbenhavn. 

*)  Afløsningsstyrken  bestod  af:  Kapitainlieutenant  KaiiS,  Maaneds- 
Premierlieutenanterne  Ravn  og  Block,  Sekondlieutenanterne  Waren- 
dorff,  Sletting  og  Aschehoug,  samt  Maanedslieutenanterne  Pladsen 
og  Dienhoff.     Hertil    kom    endvidere;      1    (^verkanoner,    1    Kanoner, 

■  3  Underkanonerer,  2  Høibaadsmænd,  1  Skibmand,  1  Overtømmer- 
niand,  3  Tommermænd  og  ca.  300  Matroser.  (Admiralitets-  og 
Kommissariats  Kollegiets  Kopibog  1810.  Xr.  2  pig  2064.  Marine- 
ministeriets Arkiv,   Kjobenhavn). 

Admiralitetet  havde  strakt  sig  vidt  ved  d(;nne 
Leilighed  for  at  imødekomme  de  Anmodninger  om 
Hjemsendelse,  der  i  Løbet  af  Sommeren  saa  indtræn- 
gende havde  lydt  ovre  fra  Schelden :  saavel  Officerer 
som  Underofficerer  og  Mandskab  vilde  alle  indenfor 
rimelige  Grændser  faa  deres  Ønsker  opfyldte,  saa  snart 
den  store  Afløsning  ankom  til  sit  Bestemmelsessted. 

Eftersommeren  havde  ikke  været  rig  paa  afvex- 
lende  Begivenheder.  Flaaden  havde  holdt  sin  Sommer- 
station ved  Vliessingen  indtil  den  ig.  Oktober  1810, 
da  Ankerpladsen  forlagdes  høiere  op  paa  Floden  til 
Terneuzen. 

To  Dage  tidligere,  medens  Skibene  endnu  vare 
samlede  ved  Vliessingen,  aflagde  den  franske  Marine- 
minister forinden  Afslutningen  af  Aarets  Kampagne 
et  kort  Bøsøg  i  Admiralskibet.  Efter  hans  Ankomst 
bleve  Skibscheferne  ved  Signal  kaldte  ombord  i  2>Char- 
lemagne,«  hvor  Ministeren  meget  forekommende  spurgte 
V.  Dockum,  »om  han  havde  noget  at  erindre  i  Hense- 
»ende  til  Ekvipagen.« 

Chefen  for  »Pultusk«  havde  før  havt  Leilighed  til 
at  vise,  at  han  overalt,  hvor  det  gjaldt  Mandskabets 
Ve  og  Vel,  ikke  var  bange  for  at  stille  sig  selv  i 
Breschen.  og  han  svigtede  heller  ikke  sine  Folk  her, 
men  udtalte  uden  Omsvøb,  at  Restancerne  endnu  ikke 
vare  blevne  godtgjorte  for  dem  af  Mandskabet,  som 
vare  døde,  afgaaede  hjem,  elier  som  havde  været  paa 
Hospitalet  i  Aarene  i8o8--ocj,  og  det  uagtet  Ministeren 
selv  Aaret  forinden  havde  givet  Ordre  til,  at  Pengene 
skulde  udbetales. 

En  saa  uforbeholden  Erklæring  fra  en  fremmed 
Officer    om,    at    det    franske    Marineministeriums  Befa- 

Unger  ikke  altid  bleve  adlydte  til  Punkt  og  Prikke, 
som  de  burde,  har  sikkert  været  yderst  ubehagelig"  for 
Heicugen  af  Decrés  ;  men,  at  der  netop  ved  denne  fri- 
modige Gaaen  løs  paa  Sagen  opnaaedes  den  ønskede 
Virkning,  fremgaar  af  en  Rapport  til  Admiralitetet, 
dateret  Orlogsskibet  »Pultusk«  ved  Terneuzen  2 1 .  Ok- 
tober 1810,  hvori  V  Dockum  indberetter  om  Hertugen 
af  Decrés'  Besøg  i  Flaaden  og,  efter  at  have  omtalt 
sine  egne  Udtalelser  til  Ministeren  ved  dette  Møde 
ombord  i  »Charlemagne«,  fortsætter  ganske  tørt  og  la- 
konisk *)  : 

Det  syntes,  som  han  herover  blev  noget  fortryde- 
lig, og  lod  strax   skrive  en  Ordre  til  Marinepræfekten 
»i    Antwerpen    om     at    afgive    alt,    som    vedkom    den 
»danske  Bemanding  her  ombord. 

Skjøndt  Gjentagelsen  af  den  ministerielle  Ordre 
selvfølgelig  bevirkede,  at  Restancerne  uden  Tøven 
bleve  udbetalte,  kan  det  dog  ikke  nægtes,  at  der  af 
og  til  maatte  et  Magtsprog  for  at  faa  Louisdor'erne 
frem  af  den  franske  Regjerings  Pengekasser. 

De  kolossale  Udgifter  i  klingende  Mønt,  som  Kri- 
gens Førelse  fordrede,  foraarsagede  nemlig  ganske  natur- 
ligt, at  Regjeringen  stoppede  sine  Betalinger  overalt,  hvor 
den  mente,  at  det  kunde  lade  sig  gjøre  uden  at  vække 
for  megen  Opsigt.  Denne  Fremgangsmaade,  som  Ma- 
rineministeriet ogsaa  fulgce  i  temmelig  stor  Udstræk- 
ning, gik  navnlig  ud  over  Flaadens  Mandskab  og  Flaa- 
dens  Leverandører. 

Det    danske    Mandskab     havde    tidt     maattet     føle 


*)  Indkomne   Sager   1810,    Nr.    2532.      Marineministeriels    Arkiv,    Kjø- 
benhavn. 

dette  under  deres  Ophold  paa  Schelden,  og  onde 
Tunger  fortalte  vistnok  ikke  uden  Grund,  at  et  keiser- 
ligt Besøg  paa  et  Sted  gjerne  indlededes  med  rigelige 
Pengeforsendelser  fra  Paris  til  de  stedlige  Autoriteter, 
for  at  alle  Fordringer  paa  Betaling  for  Leverancer  og 
lignende  til  Regjeringen  kunde  være  opgjorte  og  be- 
talte forinden  Koiserens  Ankomst. 

Til  Trods  for  disse  Forsigtighedsregler  stod  Her- 
tugen af  Decrés'  Kredit  dog  paa  meget  svage  Fødder. 
Da  der  ved  Vintertid  skulde  anskaffes  varmt  Tøi  til  Brug 
for  -»Pultusk« 's  og  »Dantzick«'s  Mandskab  under  Arbeidet 
i  fri  Luft,  nægtede  saaledes  Kjøbmændene  i  Antwer- 
pen at  levere  de  nødvendige  Klædningsstykker  til 
Marinens  Brug,  naar  der  ikke  samtidigt  præsteredes 
kontant  Betaling  for  dem*). 

Marineministerens  Besøg  ombord  i  Flaaden  havde 
været  x^f slutningen  paa  Aarets  Sommerkampagne.  Ved 
hans  Tilbagekomst  til  Paris,  efter  endt  Inspektionsreise 
i  llolkmd,  udgik  der  Ordre  til  Admiral  Missiess}',  om 
at  afgaa  til  Antwerpen  for  at  desarmere  Skibene**). 

Den   ministerielle  Skrivelse    herom  var   den  2.  No- 


*)  V.  Dockum  fortæller,  at  da  han  henveiulle  sig  til  Hertugen  af 
Decrés  for  at  skaffe  sine  Folk  varmt  Tøi  til  Vinterbrug,  svarede 
Minijteren,  »at  han  for  Øieblikket  ikke  havde  I'enge  i  Cassa, 
»men  at  jeg  paa  hans  Excellences  Regning  maatte  tage  paa  Kre- 
»dit  det  fornodne  til  Mandskabets  Klædning,  hos  hvilken  Kjob- 
»mand  i  VJiessingen  eller  Antwerpen  at  jeg  vilde. 
»Men  Kjøbmændene  svarede,  at  de  intet  vilde  kreditere  Marine- 
»niinisteren  eller  den  franske  Kegjering,  men  at  de  vilde  paa  mit 
»Navn  eller  min  Regjerings  Navn  levere  alt,  hvad  jeg  ønskede.« 
(Admiral  J.  v.  Dockum :  Ophold  i  Antwerpen.  Efterladte  Op- 
tegnelser i  Manuskript). 
**)  Ordre  fra  Marineministeren,  dateret  l'aris  29.  ()ktoI)er  1810. 
('.-\rchives  du   miiiistcre   de  la  marine,   l'aris). 

vember  1810  kommen  Admiralen  i  Hænde,  men  stor- 
mende Veir  og  Modvind  gjorde,  at  man  først  den  5 
kom  under  Seil  fra  Terneuzen. 

De  franske  Marineautoriteter  havde  haabet,  at  Ant- 
werpens nyanlagte  Basiner  skulde  have  staaet  tuldt- 
færdige  til  at  tage  imod  Scheldeflaaden,  naar  Vinteren 
var  for  Døren ;  men  trods  al  Energi  lykkedes  dette 
ikke,  og  Rupel  maatte  derfor  igjen  klargjøres  til  Vin- 
terkvarter*). Fra  Midten  af  November  Maaned  her- 
skede der  travl  Virksomhed  paa  Floden  fra  Antwerpen 
og  op  til  Bugten  ved  Rupel.  Allerede  den  18.  No- 
vember laa  »Pultusk«  som  første  Mand  igjen  for  sine 
Fortøininger  i  Vintei havnen,  og  efterhaanden  som  man 
blev  klar  med  Desarmeringen,  kom  Skib  efter  Skib 
derop  for  at  indtage  deres  Pladser.  I  de  første  Dage 
af  December  Maaned  havde  Mandskab  og  Fartøier  fra 
Flaaden  bugseret  de  to  nybyggede  Linieskibe,  »Fried- 
land«  og  »Tilsit«,  op  til  Rupel,  og  faa  Dage  senere,  den 
g.  December  18 10,  da  det  sidste  af  Scheldeflaadens 
Skibe  halede  ind  paa  Bugten,  var  hele  Styrken  samlet 
i  sit  Vinterkvarter. 

Efter  at  Tjenesten  var  bleven  ordnet,  forlod  Ad- 
miral Missiessy  Antwerpen  for  at  tilbringe  Vinteren  i- 
Paris.  De  fleste  af  hans  Skibschefer  gjorde  ligesaa, 
og    da  Keiseren    under   sit   Besøg   i    Antwerpen    havde 


*")  Det  skyldtes  et  Uheld,  at  Basinerne  ikke  bleve  færdige  i  rette 
Tid.  »liasinet  i  Antwerpen,"  —  skriver  v.  Dockiim  i  en  Rap- 
port til  Admiralitetet  af  6.  December  1810,  —  «er  saa  vidt  i 
».Stand,  at  \'andet  er  løbet  derind,  men  da  Dæmningen  til  Hælvten 
»var  udgravet,  voxede  \'andet  om  Natten  saa  hoit,  at  det  hort- 
»skyllede  den  anden  halve  Del  af  samme  og  fyldte  ISasinet 
»saaledes,  at  Vandet  stod  2  Fod  over  Sluserne.«  i^lndkomne 
Sager   1810,  Nr.   3^17-     Marineministeriets  Arkiv,   Kjoljcnhavn). 

optordrct  v.  D(jckuni  lil  at  lære  Movedstadcn  at  kjende, 
saasnart  der  gaves  I.eilighed  dertil,  bestemte  han  sig 
til  at  følge  Exemplet.  v.  Dockum  reiste  sidst  paa 
Aaret  til  Paris  og  havde  næppe  Grund  til  at  for- 
tryde, at  han  havde  ombyttet  »Pultusk«'s  trange  Kahyt 
med  Livet  i  den  glade,  straaiende  By  ved  Seinen, 
hvor  der  fra  Hoffets,  Ministerens  og  Admiral  Missi- 
essys  Side  blev  vist  ham  den  største  Opmærksomhed. 
Efter  at  have  meldt  sin  Ankomst  til  Hertugen  af 
Decrés,  var  en  Audients  hos  K  eiseren  det  næste  Skridt. 
Det  var  en  Søndag  Formiddag,  at  v.  Dockum  sammen 
med  Missiessy  kjørte  til  Tuilerierne  og  begav  sig  op 
i  Audientssalen. 

Det  store  Rum  var  næsten  fyldt. 
Man    ventede   Keiserens   Tilbagekomst  fra  Messen 
for    at    give    en    af    sine    sædvanlige  Audientser;    kort 
efter  gik  Døren    til  det   tilstødende  Gemak  op,    og  Na- 
poleon traadte  ind  i  Salen,  fulgt  af  en  Adjutant. 

»Hs.  Majestæt  gik  Salen  3  Gange   op  og   ned     — 

fortæller  v.  Dockum*)  -      for  at  modtage  Ansøgninger 

af   den    største   Del    af   de    tilstedeværende,    som    Hs. 

Majestæt  da  spurgte  almindelig,   hvorlænge  de   havde 

•  tjent    og    hvormange  Børn    de    havde,    og    paa    deres 

>Svar,  at    have    saa    mange  Børn    og  tjent   saa    mange 

Aar,    svarede  Hs.  Majestæt,  at  ville    lægge  Mærke   til 

deres  Ansøgning,    som  han    leverede    til    den  General, 

"Som   fulgte    ham;   men   naar   den    Ansøgende    svarede 

»I  Aar  og  derunder  tjent,   svarede  K eiseren  ikke  mere 

og  beholdt   selv  Ansøgningen.' 


^}  Admir.al   J.     v.   Dockum:     Ophold   i   .\ntwerpen.     (Kfterladte   Opteg 
nelser  i  Manuskript). 

Da  Keiseren  kom  til  v.  Dockum,  underholdt  han 
sig-  meget  naadig  med  ham  og  spurgte  tilsidst  i  en 
spøgende  Tone,  om  han  troede,  at  han  kunde  manøvrere 
med  »Pultusk«  i  Seinefloden,  og  da  v.  Dockum  resolut 
gik  ind  paa  Spøgen  og  svarede,  at  det  stod  til  Kei- 
seren at  lade  Seinen  uddybe,  saa  skulde  han  nok  kunne 
manøvrere  sit  Linieskib  paa  Floden,  smilede  Keiseren 
venligt  og  bemærkede,  at  han  var  af  samme  Mening. 

Efter  Audientsens  Slutning  havde  Keiseren  en 
Samtale  med  Missiessy,  og  da  de  to  Officerer  kort 
efter  forlod  Tuilerierne  i  Admiralens  Ekvipage,  ventede 
der  V.  Dockum  en  Overraskelse,  idet  Admiral  Missi- 
essy  ved  Bortkjørselen  fra  Slottet  gratulerede  ham  til 
om  kort  Tid  at  blive  udnævnt  til  '  Admiral.  Hvor 
smigrende  end  denne  Meddelelse  maatte  være,  kunde 
V.  Dockum  dog  ikke  tro  paa  Muligheden  deraf. 

Han  havde  fornylig  modtaget  sin  Forfremmelse  til 
Kommandør  hjemmefra*),  og  da  den  Tanke  slet  ikke 
kom  frem  hos  ham,  at  det  muligvis  var  en  fransk  Ad- 
miralstitel,  hvorom  der  var  Tale,  slog  han  Sagen  hen 
som  noget,  der  umuligt  vilde  kunne  realiseres,  og  bad 
endog  i  Vognen  Admiralen  om  aldrig  mere  at  tale  til 
ham  derom. 

Hermed  var  Tingen  foreløbig  stillet  i  Bero,  og 
Chefen  for  »Pultusk«  kunde  nu  nyde  sin  Frihed  og 
tage  Del  i  de  Festligheder  og  Selskaber,  som  Pariser- 
Sæsonen  ved  Vintertid  kunde  byde  under  det  keiser- 
lige Hofs  Ophold. 


*)  V.  Dockum-  blev  ved  Admiralitetsskrivelse  af  8.  Februar  1810 
underrettet  om,  at  det  »havde  behaijet  Hs.  Majestæt  Kongen  aller- 
»naadigst  at  udnævne  ham  til  Kommandør«.  (Admiralitets-  og 
Kommisariats   Kollegiets    Kopibog   1810  Xr.    1    pag  125). 

Gjennempaar  miin  Kommandørens  Optej^nelser,  vil 
man  og-saa  lægge  Mærke  til,  at  der  netop  fra  Hoffets 
Side  blev  vist  ham  større  Opmærksomhed,  end  han 
ifølge  sin  Rang  og  Stilling  kunde  have  Krav  paa. 
Audientsen  i  Tuilerierne  blev  nemlig  efterfulgt  af 
en  Række  Indbydelser,  og  at  v.  Dockum  ikke  har 
været  nogen  sjælden  Gjæst  ved  Hoffets  Adspredelser, 
kan  ses,  naar  man  i  hans  Dagbøger  læser*): 

>  Dagen  efter  Audientsen  blev  jeg  tilsagt  at  møde 
>med  Silkestrømper  og  Sko  og  forevise  indesluttede 
>røde    Billet    imorgen     Aften    paa    Hoftheatret;    tredie 

>  Dagen    efter    blev   jeg    efter  Keiserindens  Ordre    ved 

>  en    trykt    Billet    fra    duchesse    Montebello    tilsagt    at 
møde   i    Keiserindens   Gemakker   for   at  være   nærvæ- 

»rende   ved   et  Bal,   og   da   Keiseren   ankom    til  Ballet, 

>  dandsede  Dronningen  af  Holland  og  Prindsesse  Pau- 
»line  i  et  stort  Tog  af  Hofkavalerer  og  Damer  nogle 
»Partier  for  Keiseren,  hvorefter  Ballet  begyndte.    Nogle 

>  Dage  efter  blev  jeg  efter  Keiserens  Ordre  ved  trykt 
»Billet  fra  Marechal  Duroc  **)  tilsagt  til  en  circul,  og 
)  saaledes  nogle  Aftener  efter  at  møde  i  Gemakkerne 
»til  Opera,  Komedie,  etc. ;  og  Keiseren  spurgte  mig 
»almindelig,  om  jeg  morede  mig  i  Paris  og  saa  mig 
;  brav  om,  hvad  jeg  syntes  om  Aktøren  Talnia,  om  jeg 
■havde  set     ombre  chinoise«   o.  s.  v.< 


*)  Admiral  J.    v.    Ifockum:      ( >iihokl    i   Antwerpen.      (Kflcrladle   < 'pteg 

nelscr  i   Maiuiskripl). 
*)  (lenoral     iHiroc     var    »grand    marochal    du    palais."       (Archives    du 

iniiiislere   de   la   marine,    Paris). 


Saaledes  gik  Vinteren  let  og  jevnt,  indtil  v.  Dockum 
ud  paa  Foraaret  forlod  Paris  og  satte  Kursen  mod 
Rupel  for  atter  at  tage  fat  paa  sin  Gjerning.  Kulden 
havde  i  Begyndelsen  af  Aaret  1811  været  temmelig 
streng,  saa  hele  Bugten  ved  Rupel  Januar  Maaned 
igjennem  var  tillagt,  og  Isen  paa  de  fleste  Steder  saa 
stærk,  at  den  kunde  passeres  af  Fodgængere,  men  da 
V.  Dockum  den  7.  Marts  181 1  igjen  kom  tilbage  til 
sit  Skib,  var  Frosten  tilende,  Floden  atter  fri,  og  Schel- 
deflaaden  tog  nu  for  4de  Gang  fat  paa  Foraarsudrust- 
ningen.  Man  havde  ombord  i  de  dansk  bemandede  Linie- 
skibe ventet,  at  Hjemsendelsen  af  det  udtjente  Mandskab 
kunde  være  bleven  paabegyndt  strax  efter  Nytaar,  og 
Forberedelserne  vare  allerede  trufne  til  at  dirigere 
Folkene  hjemefter  i  mindre  Partier,  som  den  for  den 
danske  Regjering  mindst  bekostelige  Maade,  men  i 
sidste  Øieblik  nedlagde  den  franske  Marineminister 
Forbud  herimod,  og  Reisen  blev  stoppet  ved  en  Ordre 
fra  Paris,  der  bestemte,  »at  ingen  af  de  danske  Be- 
»sætninger  kunde  permitteres  hjem  førend  de,  som  skulde 
»remplacere  samme,  vare  ankomme.«*) 

Da  denne  Forholdsregel  formentlig  stod  i  Strid 
med  de  Aftaler  om  Mandskabets  Afløsning,  som  i  sin 
Tid  vare  blevne  trufne  imellem  den  franske  og  danske 
Regjering,  indberettede  begge  de  danske  Chefer  Sagen 
til  Kjøbenhavn,  og  Admiralitetet  satte  sig  strax  i  Be- 
vægelse ved  under  16.  Februar  181 1  at  sende  de  to 
Officerer  en  Skrivelse,  hvori  Kollegiet  »anbefaler  de 
»Herrer  paa   det  kraftigste  at   forestille   benævnte  Ma- 


*)  Indkomne     Sager      1811,     Nr.      161.       Rapport    fra     Knmmaiidor    v. 
Dockum.      Marinemiiiisleriets    Arkiv,    Kjøbenhavn. 

rinetninister«  for  at  udvirke,  at  Forbudet  imod  Afreisen 
blev  taget  tilbage  igjen.*) 

Ordren  herom  traf  v.  Dockum  i  Paris,  og  skjøndt 
det  i  Skrivelsen  endvidere  paalagdes  ham  at  følge 
Kommandoveien  og  altsaa  indsende  Besværingen  gjen- 
nem  den  kommanderende  Admiral,  indsaa  han  som 
praktisk  Mand,  at  en  mundtlig  Konference  med  Marine- 
ministeren langt  sikrere  vilde  føre  til  Maalet  end  den 
langsomme  tjenstlige  Korrespondance,  og  han  tog  der- 
for ikke  i  Betænkning  at  ^'-emstille  Sagen  personlig 
for  Hertugen  af  Decrés. 

Det  lykkedes  virkelig  ogsaa  v.  Dockum  at  faa 
Marineministeren  til  at  give  efter  for  Admiralitetets 
Ønske  om  at  Hjemsendelsen  af  det  udtjente  Mandskab 
strax  kunde  tage  sin  Begyndelse,  tilmed,  da  han  kunde 
understøtte  sin  Anmodning  med  Meddelelsen  om,  at  den 
første  Deling  at  Hrstatningsmandskabet,  en  Transport  paa 
107  Mand  under  Lieutenanterne  Warendorff  og  Madsen, 
den  2.  Februar  om  Aftenen  var  indtruffet  i  Rupel  som  For- 
løbere for  Hovedstyrken,  der  endnu  var  paa  Marchen. 

For  at  forstaa  Grunden  til  at  Admiralitetet  med 
saa  megen  Iver  gjorde  gjældende,  at  Iværksættelsen 
af  den  engang  lovede  Hjempermittering  ikke  burde 
opsættes,  maa  man  erindre,  at  der  i  begge  de  dansk 
bemandede  Linieskibe  fandtes  adskillige  blandt  Besæt- 
ningen, der  havde  Styrmands-  eller  Volontør-Patent. 
Disse  Folk  vare  ved  Krigens  Begyndelse  sammen 
med  det  øvrige  Mandskab  blevne  dirigerede  til  Vlies- 
singen    fra   de  Havne,    hvor    deres  Skibe  laa    stoppede 


*)  Admiralitets-    ug    Kommissariats    Kollegiets    Kopihog    1811.    \r.    l 
pag  515.      Mariiieniiiiisteriets   Arkiv.    Kjwhenhavii. 

paa  Grund  af  den  engelske  Blokade,  og  vare  blevne 
satte  til  almindelig  Matrostjeneste  ombord  i  »Pul- 
tusk«, og  »Dantzick«,  uagtet  deres  Patent  »fritog  dem 
»for  at  tjene  som  Matroser  paa  Hs.  Majestæts  egne 
Skibe.« 

Den  Uret,  som  der  ved  denne  lidt  vilkaarlige 
P'remgangsmaade  blev  øvet  imod  disse  Folk,  havde 
man  senere  bestræbt  sig  for  at  mildne  ved  Løftet  om, 
at  de  ved  den  forestaaende  Hjemsendelse  skulde  komme 
først  i  Betragtning,  og  da  Tilsagnet  herom  officielt 
var  bleven  dem  meddelt  gjennem  Skibscheferne,  be- 
tragtede Admiralitetet  det  ogsaa  som  en  Æressag  lige- 
overfor Folkene  at  holde  det  engang  givne  Ord. 

Medens  saaledes  Hjemsendelsen  af  udtjente  Folk 
tog  sin  Begyndelse,  var  man  i  Kjøbenhavn  igjen  op- 
taget af  Forberedelserne  til  Afreisen  af  Officerer  og 
Mandskab  og  denne  Gang  i  større  Stil.  Trangen  til 
Søfolk  paa  Schelden  var  voxet,  efterhaanden  som  Flaa- 
den  var  bleven  forøget  med  nybyggede  Skibe,  og  den 
franske  Regjering  havde  da  henvendt  sig  til  Danmark 
med  en  Anmodning  om  Officerer  og  Matroser  til  Be- 
sætning ombord  i  Linieskibene  »Dalmate«  og  »i\lba- 
nais.«  De  dertil  bestemte  Chefer,  Kapitainerne  Mossin 
og  Fabricius,  havde  den  1 4.  Januar  1 8 1 1  modtaget 
deres  Udkommando,  og  samme  Dag  udgik  der  fra 
Admiralitetet  Ordre  til  Skibenes  subalterne  Officerer.*) 


■')  De  to  Linieskibes  Officersbesætning  vilde     komme   til  at  bestaa  af: 

"Dal  mate«:       Kapitain    Mossin,    Chef;    Kapitainlieutenant    Halling, 

Premierlieutenant    Bruun,    Maanedspremierlieiitenan- 

terne  Grau  og  Seidelin,  Sekondlieiitenanterne  Wiese, 

Findt,  Obelitz  og  (landii. 

8 

Den  første  Halvdel  af  Februar  Maaned  forløb  i 
lutter  Travlhed.  Ikke  mindre  end  5  forskjelligfe  Trans- 
porter af  Underofficerer  og-  Mandskab  skulde  tiltræde 
Reisen  fra  Kjøbenhavn.  og  denne  store  Udrykning  nød- 
vendiggjorde forskjellige  Forholdsregler  for  at  faa  hele 
Apparatet  i  Gang.  Reiseordrer  og  Reisepas  skulde 
udstedes.  Reisepassene  bleve  gjennem  det  kongelige 
Departement  for  de  udenlandske  Sager  tilstillede  den 
franske  Legation  i  Kjøbenhavn  med  Anmodning  om 
at  de  »enten  maatte  vorde  forsynede  med  don  her- 
»værende  franske  Ministers  Paategning  eller  og  sær- 
»skilte  Passer  for  de  bemeldte  Officerer  udfærdigedes 
af  ham«.  Samtidig  hermed  blev  der  hos  den  konge- 
lige General-Kvartermesters- Stab  sørget  for  Indkvar- 
teringspas til  de  Afreisende  paa  Veien  imellem 
Kjøbenhavn  og  Hamburg,  og  endelig  afsendtes  en 
Officer  i  Forveien  til  Hamburg,  forsynet  med  Person- 
og  Bagagelister,  for  sammen  med  den  derværende  kon- 
lige  chargé  d'affaires,  Legationsraad  Rist,  at  foretage 
forskjellige  Forberedelser  og  blandt  andet  sørge  for 
Tilveiebringelsen  af  tilstrækkelige  Vogne  ved  Trans- 
portens videre  Afgang  fra  Hamburg  vester  paa. 

De  nye  Chefer  ankom  tidlig  paa  Foraaret  1 8 1 1  til 
Antwerpen  forud  for  Transporterne,  der  bevægede  sig 
langsommere  fremad.  De  fandt  .Scheldeflaaden  i  fuld 
Virksomhed    med   Ekviperingen,   overtoge    deres   Skibe 


»Albanais«:      Kapitain  Fabricius,  Chef;   KapitainlieuiciKuit    i  Idall, 
rremierlieutenanterne  Cederfeldt  og  Kiiick;  Maaiieds- 
premierlieutenant  I  ange,  Sekondlioiitenanterne  P'ønss, 
.Sniidten ,    Uertouch    og    Borck.       (.Admiralitels-    og 
Konimissarials-Kollegiets   Kopihog    1811,    Nr.    1     ]iag    67  —  68,    .Ma- 
rineministeriets  Arkiv,   Kjøbenhavn) 

og  kompletterede  Besætningerne  efterhaanden,  som  de 
danske  Søfolk  indtraf  hjemmefra. 

Det  ses  af  en  Rapport  til  Admiralitetet  fra  Kapi- 
tain  Mossin*)  at  han  endnu  den  17.  April  181 1  var 
fortøiet  med  »Dalmate«  ved  Antwerpen  for  at  faa  de 
sidste  af  sit  Mandskab  ombord.  De  to  nybyggede 
Linieskibe,  »Friedland«  og  »Tilsit«,  som  endnu  ikke 
havde  været  udrustede,  laa  indenfor  i  Antwerpens  Ba- 
siner  og  fik  Kobberhud  paasat,  forinden  Togtet  skulde 
tiltrædes,  men  en  stor  Del  af  de  øvrige  Skibe  vare 
allerede  dengang  i  Aktivitet  vester  paa  paa  Floden,  i 
Farvandet  ved  Vliessingen,  Flaadens  sædvanlige  Tumle- 
plads. Her  var  Linieskibet  »Dantzick«  indtruffet  den 
7.  April  paa  sin  tidligere  Ankerplads  ved  Oosterweel, 
og  i  Midten  af  Maaneden  udgjorde  8  Linieskibe  Sta- 
tionens Styrke. 

Aarets  Kampagne  tegnede  efter  alle  Mærker  til  at 
blive  sin  Forgænger  lig.  Man  tog  samvittighedsfuldt 
fat,  hvor  man  Aaret  forinden  havde  sluttet.  De  samme 
Signaler,  de  samme  Manøvrer,  Skiveskydninger,  Land- 
gangsøvelser.  Ankringer  og  Letninger  gik  Slag  i  Slag 
som  den  foregaaende  Sommer. 

Af  den  store  Mængde  Kanonbrigger,  som  havdes 
til  Raadighed,  dannedes  ligesom  tidligere  en  betydelig 
Eskadre.  Hvert  af  Flaadens  Linieskibe  fik  3  af  disse 
Kanonbrigger  underlagte,  som  baade  bemandedes 
og  provianteredes  fra  dette ;  samlede  udgjorde  alle 
disse  Fartøier  en  let  Eskadre,  med  hvilken  der  jevn- 
lig     blev     foretaget     Øvelser    og     Manøvrer.       Hyppig 


*)   Indkomne    Sager    1811,    Nr.    1191-      Marineministeriets    Ariiiv,   Kjø- 
benhavn. 

ble  ve  de  for  læn^-ere  Tid  detacherede  fra  Flaaden,  oj,'- 
da  de  næsten  dag^ligdags  vare  under  Seil,  bleve  disse 
Smaaskibe  en  fortræffelig  Skole  for  Linieskibenes  Mand- 
skaber. 

Men  hermed  var  ogsaa  alt  sagt.  Udbyttet  af 
Aarets  Kampiigne  vilde  kun  vise  sig  i  Besætningornes 
yderligere  Uddannelse  og  Sammenarbeiden ;  Schelden 
var  og  blev  lukket  af  den  fjendtlige  Blokade,  og  skjøndt 
der  paa  Antwerpens  Værfter  i  Aar  og  Dag  var  bleven 
arbeidet  med  rastløs  Energi,  og  Skib  efter  Skib  løb  af 
Stabelen,  vovede  Admiral  Missiessy  dog  ikke  at  prøve 
paa  at  bryde  den  Ring  af  Orlogsmænd,  som  Eng- 
lænderne havde  lagt  omkring  Flodens  Munding,  og  det 
uagtet  han  ved  Midsommertid  1 8 1 1  raadede  over  et 
Materiel  af  i6  franske  Linieskibe*). 


Under  den  lange,  men  paa  virkelige  Begivenheder 
saa  fattige  Krigsperiode,  hvor  Dagen  gik  under  Ar- 
beide  og  Øvelser,  men  hvor  man  ellers  oplevede 
saa  overmaade  lidt,  havde  Korrespondancen  med  Hjem- 
met spillet  en  ikke  ubetydelig  Rolle  for  de  danske 
Mandskaber,  og  med  Datidens  Maalestok  for  Øie  maa 
det  indrømmes,  at  Postforsendelserne  til   og  fra  Besæt- 


")  V.   Dockum    skriver   i    eii   Rajjport    til    Admiralitetet,    dateret   \'lies- 
siiigen  26.  August  l8li: 

»Nu  bestaar  Flaaden  her  af  6  Skibe  paa  84  Kanoner  og  lO  Skibe 
»paa  74  Kanoner.  Næste  Uge  ventes  hertil  fra  Antwerpen  det 
»17de  Skib,  paa  84  Kanoner,  som  er  tiltaklet,  det  l8de  Skib  paa 
»74  Kanoner  er  løben  af  Stabelen,  og  det  19de  Skib  er  fær- 
»digt  til  at  lube  af«.  (Indkomne  Sager  1811  Nr.  2548.  Marine- 
ministeriets Arkiv,  Kjobenhavn). 

ningerne  efterhaanden  havde  antaget  en  ret  antagelig 
Størrelse. 

Man  havde  i  Brevskriveriet  fundet  en  Slags  Af- 
leder for  Hjemve  og  Misfornøielse.  Tidt,  naar  Humøret 
var  sunket,  havde  gode  Efterretninger  fra  Hjemmet 
faaet  det  op  igjen,  og  saa  ofte  Tid  og  Leilighed  til- 
lod det  ombord,  vare  Blæk  og  Pen  fremme  af  Poserne  i 
Folkenes  Fritid. 

For  denne  frodige  Korrespondance  blev  der  imid- 
lertid i  Foraaret  1811  uventet  slaaet  en  sikker  Bom, 
idet  Admiralitetet  i  Kjøbenhavn  under  4.  Mai  lod  ud- 
gaa  følgende  Cirkulære  til  de  4  danske  Skibschefer 
paa  Schelden  *) : 

Cirkulære  til  de  Herrer 

Kommandør  v.  Dockum,  Medlem  af  Æreslegionen  og 
Ridder  af  Dannebrog. 

Kommandørkapitain  C.  Wleugel,  Medlem  af  Æresle- 
gionen. 

Kapitain  og  Ridder  Mossin,  samt 

Kapitain  og  Ridder  L.  Fabricius,  i  Antwerpen, 

»Det  er  ofte,  i  Særdeleshed  i  den  senere  Tid  ind- 
»truffen,  at  Kollegiet  har  modtaget  en  meget  stor 
»Mængde  private  Breve,  afsendte  fra  de  i  Vliessingen 
»værende  danske  Søofficerer  og  Matroser  etc,  alt  til 
»deres.  Familier  og  Bekjendte. 

»Da  nu  disse  Breves  Forsendelse  have  foraarsaget 
»betydelige   Udlæg    for  Postmesteren    i   Hamburg,    saa 


*)  Admiralitets-    og   Kommissariats-    Kollegiets    Kopibog    181I,    \r.     1 
p.    1243.      Marineministeriets  Arkiv,    Kjobenhavn. 

»skulde  Man  herved  paadrage  de  Herrer  at  sørge  for, 
»at  denne  private  Korrespondance  indskrænkes  paa  en 
»passende  Maade  uden  dog  ganske  at  forbydes«:. 

Adniiralitets-  og   Kommissariats    Kollegium 
den  4.   Mai   l8n. 

Wleugel.  Knuth.  Bille. 


Skjøndt  Cirkulæret  ikke  absolut  ni.'dlagde  Forbud 
imod  Mandskabets  private  Korrespondance,  var  dog 
en  saadan  Ordre  fra  Admiralitetet  nok  til  at  lægge 
Baand  paa  Skrivelysten  ombord,  tilmed  da  nogen  Tid 
efter  en  kongelig  Resolution  paa  General-Post- Direk- 
tionens Forestilling  opstillede  meget  strenge  Regler 
for  den  fremtidige  Forsendelse  af  Postsager  imellem 
Danmark  og  de  danske  Skibsbesætninger  paa  Schel- 
den*). 

Skjøndt  denne  rigorøse  Bestemmelse  om  Post- 
gangen nok  skulde  vise  sig  istand  til  at  indsnevre 
Korrespondancen  til  det  mindst  mulige,  føltes  dens 
Virkninger  dog  mindre  haardt  nu  i  den  travle  Som- 
mertid, end  om  Cirkulæret  var  kommet  henimod  Vin- 
teren, hvor  Skibene  laa  bundne  af  Isen,  og  Dagen  gik 
trægt  og  langsomt. 

Hvorvidt  den  tagne  Forholdsregel  fra  Admiralite- 
tets Side  har  været  absolut  nødvendig  eller  ei,  kan 
ikke  afgjøres  her;  men  selv  om  der,  som  rimeligt  er, 
har    fundet  Misbrug  Sted,    maa   man    dog    beklage,   at 


*)  Cirkula^re  fra  Admiralitetet  til  Skiljscheferne  af  16.  Juli  )8ll.  Ad- 
miralitets- og  Kommissariats  Kollegiets  Kopibog  181 1  Nr.  2  p. 
2002.    (Marineministeriets  Arkiv,    Kjobenhavn). 

hele  den  danske  Koloni  tiere  tusinde  Mennesker  — 

blev  berøvet  det  Gode,  som  en  fri  og  uhindret  Koires- 
pondance  under  alle  Forhold  maa  siges  at  være,  og 
hvis  Værd  maaske  stærkest  føles,  naar  man  i  Aarevis 
er  skilt  f^a  det  Hjem  og  den  Kreds,  hvortil  man 
hører. 

De  danske  Besætninger  kunde  nok  have  fortjent 
at  beholde  dette  lille  Gode  helt  og  ubeskaaret,  for 
Schelde-Kampagnen  havde  alt  i  alt  været  en  trang 
Tid.  Jo  nærmere  man  kom  Toppen,  desto  mindre  føltes 
dette,  og  saavel  Chefer  som  Officerer  havde  ved  mange 
Leiligheder  følt  Nytten  at  at  komme  i  Berøring  med  en 
stor  Marine;  men  for  Skibenes  brede  Lag,  for  de  arbei- 
dende  Hænder,  kunde  dette  ikke  være  Tilfælde.  En  meget 
stor  Del  af  Folkene  vare  mod  deres  Villie  komne  om- 
bord i  Orlogsskibene,  og  alle  manglede  de  ganske 
naturligt  enhver  virkelig  Interesse  for  Tjenesten  under 
det  fremmede  Flag.  saa  det  kommer  dem  til  Ære,  at 
de  i  5  lange  Aar,  uden  Uordener  af  altfor  stor  Betydning, 
udførte  deres  daglige  Dont  forsvarligt  og  godt,  og 
at  de  overalt,  hvor  Situationen  fordrede  det,  vare 
istand  til  at  udfolde  en  Overlegenhed  i  Sømandsdyg- 
tighed,  Arbeidskraft  og-  Raphed  fæmfor  de  franske 
Skibsbesætninger. 


Det  kan  vel  siges  uden  at  gjøre  nogen  Uret,  at 
Linieskibet  »Pultusk«  var  det  bedst  kommanderede  og 
bedst  bemandede  Skib  i  hele  Scheldeflaaden.  Mang- 
foldige Gange  havde  der  været  Anledning  til  at  vise 
dette  paa  Manøvrepladsen,  men  særlig  ved  de  to  tidligere 


omtalte    l.eilig'heder  Krydsningen    fra    Vliessingen 

op  til  Antwerpen  i  Foraaret  i8oq  og  Nedvarpningen 
fra  Rupel  ved  Iseis^rens  Besøg  i  1810  —  havde 
V.  Dockum  og  hans  Folk  udført  saadanne  Ting,  som 
i  en  Flaade  drager  alles  Øine  paa  sig. 

Endnu  engang  skulde  »Pultusk«  staa  sin  Prøve  og 
vise,  at  de  danske  Matroser  havde  Overtaget  som  Sø- 
folk, naar  det  i  haardt  Veir  under  vanskelige  For- 
hold gjaldt  om  at  tage  fat  for  Alvor. 

Det  var  i  September  Maaned  181 1.  Admiral  Mis- 
siessy,  der  midt  paa  Sommeren  havde  tilbragt  en  5-  6 
Ugers  Tid  i  Paris,  var  vendt  tilbage  til  sin  Flaade  og 
havde  afløst  Admiral  Petit,  der  i  hans  Fraværelse 
havde  ført  Kommandoen. 

Et  keiserligt  Besøg  var  anmeldt  til  den  24.  Sep- 
tember. 

Flaaden  laa  da  med  sin  Hovedstyrke  tilankers  paa 
Rheden  ved  Terneuzen  med  en  mindre  Styrke  deta- 
cheret  i  Farvandet  udfor  Vliessingen  som  Brandvagt. 

Den   24.  September   om   Eftermiddagen  Kl.    2    ind- 
traf Keiseren    i   Terneuzen    fra   Breskens*).     Han    ind- 
spicerede    endnu    samme  Eftermiddag  de    6  Linieskibe, 
der  laa  paa  Ankerpladsen,  —  deriblandt  »Dantzick«, 
og  begav  sig  derpaa  ombord  i  Admiralskibet**). 


*)  Keiser  Napoleons  Uesøg  paa  Scheldeflaaden  er  i  Admiralens  egne 
Optegnelser  ved  en  Feiltagelse  henlagt  til  Foraaret  l8l2.  Den 
feilagtige  Tidsangivelse  er  fra  denne  Kilde  optaget  i  Arkiv  for 
Sovæsenet  8.  lUnd  (\'ice-Admiral  Joost  v.  Dockum's  Levnet)  og 
findes  ligeledes  hos  J.  v.  Kæder  i  hans  »Danmarks  Krigs-  og  l'oli- 
tiske  Historie, /ra  1807— iBoQ.« 
**)  Kapitain  Wleugel  indberetter  under  28.  September  1811  til  Admi- 
ralitetet følgende  om  Keiserens  Hesog  ombord  i  ^Da^tzick<'. 
»Keiser    Napoleon     har     den    24.    September     taget    Flaaden     paa 

Veiret  havde  hele  Dagen  været  truende,  og  mod 
Aften  tog  det  paa  med  Blæst  og  Regn.  Keiseren  til- 
bragte Natten  i  Linieskibet  og  vilde  sandsynhgvis  den 
næ^te  Morgen  have  fortsat  sin  Reise  videre,  men  Veiret 
var  stærkere  end  den  keiserlige  Villie. 

Morgenstunden  brød  frem.  vaad  og  blæsende.  En 
flyvende  Storm  af  VSV  stod  ind  fra  Havet  og  reiste 
den  krappe  Sø  paa  Floden,  saa  at  al  Fartøisforbindelse 
imellem  Skibene  og  Land  var  en  Umulighed. 

Keiseren  stod  veirbunden  ombord  i  »Charlemagne« 
og  maatte  bestemme  sig  til  at  blive  i  Linieskibet,  indtil 
Veiret  havde  bedaget  sig. 

Medens  de  franske  Linieskibe  paa  Rheden  ved 
Terneuzen  red  godt  for  deres  Ankere  under  Stormen, 
havde  Brandvagten  ved  Flodens  Munding  Møie  med 
at  holde  sin  Station.  Den  hertil  detacherede  Styrke 
under  Kontre- Admiral  Gourdon  bestod  af  4  Linieskibe 
foruden  nogle  mindre  Fartøier.  De  store  Skibe  havde 
taget  Bramræer,  Bramstænger  og  Fastestænger  tildæks 
og  bed  sig  fast  i  Grunden  med  deres  Ankere,  men  her 
i  Flodmundingens  aabne  Gab,  hvor  Nordsøen  væltede 
sine  Bølger  ind  over  Bankerne,  skamfilede  Tougene 
efterhaanden  over  under  Skibenes  Bevægelser  i  den 
oprørte  Sø. 

Fra  Flaaden  ved  Terneuzen  havde  man  i  Løbet  af 


»Schelden  i  Øiesyn.  Iblandt  liere  Skibe,  som  han  beærede  med 
»sin  Nærværelse,  var  han  og  ombord  paa  »Dantzick«  og  ytrede 
»megen  Tilfredshed  med  samme  Skibs  Mandskab.  Han  forblev  i 
»Orlogsskibet  »Charlemagne"  til  den  27.  om  Morgenen,  da  han  gik 
»'i  Land  i  Vliessingen.  Medens  hans  Ophold  i  Flaaden  havde  vi 
»haard  Kuling  af  VSV,  saa  alle  Skibene  laa  for  3  Ankere  og  med 
»strøgne  Stænger  og  Ræer.«  (Indkomne  vSager  1811  Nr.  2731. 
Marineministeriets  Arkiv,   Kjøbenhavn). 


Dagen  været  Vidno  til,  hvorledes  iirandvaglens  Skibe 
et  efter  et  dreves  væk  at  Stormen  fra  deres  Station 
og  kom  Floden  op  med  sprængte  Ankertouge,  uden 
Seil,  for  at  søge  Læ  og  Ankerplads  høiere  oppe  paa 
Rivieret. 

Tre  franske  Linieskibe,  og  to  af  dem  med  Admi- 
ralsflag paa  Toppen,  havde  man  saaledes  set  drive 
forbi  for  Takkel  og  Toug  med  strøgne  Stænger  og 
Ræer;  et  Linieskib  vidste  man  var  endnu  tilbag^e  nede 
ved  Vliessingen,  men  Tougene  vilde  næppe  kunne 
holde  ret  længe  i  det  forrygende  Veir.  Endelig  fik 
man  det  i  Sigte,  og  alle  Mand  kom  af  sig  selv  paa 
Dækket  ombord  i  Skibene  ved  Terneuzen,  da  det  ryg- 
tedes, at  den  danske  Kommandør  stod  Schelden  op 
omboid  i  »Pultusk«  med  sine  Stænger  omhoug  og 
under  et  Pres  af  Seil. 

V.  Dockum  havde  forberedt  alt  med  den  Even- 
tualitet for  Øie,  at  han  vilde  blive  drevet  bort  fra  sin 
Ankerplads.  I  samme  Øieblik  at  Tougene  sprang, 
gik  Folkene  i  Arbeide  med  at  tage  Ræer  og  Stænger 
op  og  sætte  Seil,  og  kort  efter  stod  Linieskibet  Løbene 
ind  for  sine  klosrebede  Mersseil  og  en  rebet  F^ok. 
Det  var  en  vovelig  Seilads  i  det  bugtede  Farvand. 
Der  maatte  navigeres  og  manøvreres  med  koldt  Blod, 
medens  Skibet  skummede  gjennem  Vandet  langs  Grun- 
dene med  den  svære  Kuling  agter  ind ;  men  alt  gik 
godt.  »Pultusk«  stod  sin  Kurs  op  imod  Flaadens  An- 
kerplads paa  Rheden  ved  Terneuzen,  stævnede  ned 
mod  Admiralskibet,  og  idet  det  passerede  agtenom, 
rungede  3  danske  Hurraer  gjennem  Stormen  over  til 
Keiseren,  ombord  i  »Charlemagne«.  Tilbage  stod  en 
Ankring    under   vanskelige  Omstændigheder,    men  som 


blev  udført  med  stor  Præcision.  Fra  Flaadens  øvrige 
Skibe  var  man  med  Forbauselse  Vidne  til,  hvorledes 
der  arbeidedes  tilveirs  i  den  stormende  Kuling  under 
Seiladsen  ned  til  Ankerpladsen,  og  hvorledes  Linie- 
skibet, da  Ankeret  faldt,  svalede  op  med  Seilene  be- 
slaaede  og  med  strøgne  Stænger  og  Ræer. 

Spørger  man  om,  hvad  Værd  v.  Dockum  selv  til- 
lagde, hvad  han  med  sit  Mandskab  den  25.  September 
181 1  præsterede  i  Retning  af  Sømandsskab,  skal  det 
fremhæves,  at  hans  officielle  Rapport  til  Admiralitetet*) 
omtaler  Begivenheden  i  saa  almindelige  Ord,  at  man 
derigjennem  ingen  Forestilling  faar  om,  at  der  er 
foregaaet  noget  udover  det  rent  dagligdags,  og  selv  i 
sine  private  Optegnelser  finder  Admiralen  kun  Anled- 
ning til  den  beskedne  Bemærkning,  at  Linieskibets 
Præstationer  »skal  have  fundet  Keiserens  Bifald«.  Men 
vil  man  lige  overfor  denne  Tilbageholdenhed  danne 
sig  en  Alening  om  det  Indtryk,  som  »Pultusk«'s  Flod- 
Seilads  gjorde  paa  Alle  ombord  i  Scheldeflaaden,  kån 
her  anføres  en  Udtalelse  af  en  af  de  franske  Søoffi- 
cerer, som  paa  denne  Dag  var  tilstede   ved  Terneuzen. 

Da  denne  Mand,  som  Chef  for  en  Fregat  i  de 
vestindiske  Farvande,  10  Aar  efter  traf  sammen  med 
danske  Officerer,  faldt  Talen  paa  denne  Begivenhed, 
og  Franskmanden  udbrød  da  ved  Tanken  om  den 
vovelige  Fart: 

»G?  V  ais  s  eau  manoeuvrant  par  un  temps  force,  dans 
->nine  riviere  si  éiroite,  faisait  dresser  les  cheveux  sur  la 
■»iéte!«  — 

Først  den    27.  September    havde  Veiret   bedret    sig 


*)  Indkomne    Sager    181I,     Xr.    287I.      Marineministeriets    Arkiv,    Kjo- 
benhavii. 

saa  mcgcit,  at  Keiseren  kunde  opirivc  sit  nødtvungne 
Ophold  ombord  og  fortsætte  Reisen  videre.  Han 
forlod  Admiralskibet  om  Morgenen  tidlig  i  sin  Chalup 
og  begav  sig  ned  til  Vliessingen. 

Da  han  to  Dage  senere  forlod  dette  Sted  for 
ad  Flodveien  at  gaa  tilbage  til  Antwerpen  og  op 
ad  Formiddagen  passerede  Terneuzen,  hvor  Brand- 
vagtens Skibe  endnu  laa  til  Ankers  efter  Stormen, 
viste  han  »Pultusk«  den  Ære,  at  gaa  ombord  i  dette  Skib. 

Klokken  var  1 1  om  Formiddagen,  da  Keiseren 
med  Marineministeren  og  Admiral  Missiessy  i  sit  Følge 
lagde  til  ved  Linieskibets  P'aldreb.  Under  Samtalen 
med  v.  Dockum  kom  de  foregaaende  Dages  haarde 
Veir  paa  Tale,  og  Keiseren  ytrede  da,  at  det  var 
bleven  ham  meddelt,  at  de  4  Linieskibe,  som  havde 
ligget  paa  Brandvagt  ved  Vliessingen,  havde  mistet 
deres  Ankere  under  Stormen,  og  han  spurgte  nu,  om 
V.  Dockum  troede,  at  Værftet  i  Antwerpen  vilde  være 
i  Stand  til  at  forsyne  Skibene  med  nye  Ankere. 

Det  maa  aabenbart  have  været  en  ikke  ringe 
Tilfredsstillelse  for  »Pultusk«'s  Chef  at  kunne  besvare 
dette  Spørgsmaal  med  en  Erklæring  om,  at  han  for  sit 
Vedkommende  ikke  havde  nogen  Assistance  nødig 
fra  Værftet  i  Antwerpen,  da  han,  saasnart  Veiret  tillod 
det,  havde  afsendt  P'artøier  og  Mandskab  til  Ankerplad- 
sen ved  Vliessingen  og  fisket  Linieskibets  forliste  Ankere. 

Keiseren  ytrede  F'orundring  —  fortæller  v.  Dockum's 
Biograf  i  sin  Levnetsbeskrivelse  af  Admiralen*)  —  : 
»Hvor  er  Deres  Ankere?«  spurgte  han.  »Paa  deres 
Plads.«   -     »Jeg  vil  se  dem«  ;  —  og  v.  Dockum  maatte 

*)  Arkiv    for  Søvæsenel  8de   Hind.      Kjøijenhavn   1836. 

nu  føre  Keiseren  forud  paa  Bakken,  hvor  begge  Ankere 
fandtes  under  Kran  bjælkerne. 

Det  var  altsaa  en  Kjendsgjerning,  at  medens  de 
3  fransk  bemandede  Linieskibe  af  Brandvagten  endnu 
havde  deres  forHste  Ankere  stikkende  i  Sandet  paa 
Scheldens  Bund,  laa  »Pultusk«  igjen  fuldt  seilklar  med 
sine  Ankere  paa  Plads,  og  Keiseren  lod  da  heller  ikke 
det  danske  Linieskibs  fremtrædende  Aktivitet  ved  denne 
Leilighed  gaa  upaaagtet  hen ;  da  han  fra  Bakken  gik 
agterefter  sammen  med  v.  Dockum,  ytrede  han  vel 
tilfreds  *) : 

»//  fmif  avouer,  que  le  rot  de  Danemark  a  une 
'»marine,  qui  est  bien  acfive!« 

Besøget  ombord  i  >Pultusk^  varede  kun  kort,  da 
Keiseren  havde  Hast  og  vilde  fortsætte  Reisen  op  ad 
Floden.  Efter  at  Mandskabet  havde  været  opstillet 
til  Parade,  og  efterat  Keiseren  havde  tilstaaét  Folkene 
en  Maaneds  Gage  extra  som  Belønning  for  deres  Ak- 
tivitet, gik  han  atter  fraborde. 

»I  en  aaben  Chalup«  fortæller  v.  Dockum  i  sine 
Erindringer*)  —  »i  meget  ondt  Veir,  med  kontrær 
»Vind  og  stadig  Regn  med  kold  Luft  fortsatte  Kei- 
»seren  Reisen  uden  Overkjole  og  ankom  til  Fæst- 
»ningen  Lillo  Kl.  i  om  Natten,  hvor  han  havde  lovet 
»den  Kommanderende  at  ville  træde  i  Land,  naar  han 
»passerede  der  forbi  til  Antwerpen. 

»Der  blev  lagt  Ild  paa  Kaminen,  og  uden  at  spise 
»eller  drikke  dreiede  Keiseren  sig  adskillige  Gange 
»rundt  om   for  Ilden,    som  laa   paa  Kaminen,    og  Kl    3 


*)  Admiral  J.   v.   Dockum;      Ophold    i  Antwerpen.      (Efterladte  Opteg- 
nelser i  Manuskript). 

»samme  Nat  gav  Ordre  at  emliarkere  i  Chaluppen,  o^ 
»under  samme  Omstændigheder  ankom  om  Morgenen 
»Kl.  9  til  Antwerpen.  Admiral  Missiessy  fulgte  med 
»K eiseren,  og  paa  en  ledig  Jagt.  som  fulgte  med,  laa 
»Keiserens  og  Kavalerernes  Frakker  o.  s.  v. ;  men 
»denne  Jagt,  som  ingen  Aarer  havde,  krydsede  ikke 
»saa  godt  som  Chaluppen  kunde  ro  langs  Landet,  men 
»Keiseren  vilde  ikke  oppebie  Jagten  eller  nærme  sig 
»den  for  at  faa  de  fornødne  Klæder,  Spise  eller 
»Drikke. <?  — 


'Da  den  sene  Efteraarstid  indfandt  sig,  maatte 
Scheldeflaadens  Hovedstyrke  endnu  en  Gang  ty  til 
Bug  een  ved  Rupel  for  at  overvintre.  Antwerpens 
Basiner  vare  trods  det  fleraarige  Arbeide  ikke  i  Stand 
til  at  huse  den  samlede  Flaade.  Lækken  paa  Dæm- 
ningen imellem  yderste  og  inderste  Basin,  der  Aaret 
i  Forveien  havde  været  A årsagen  til,  at  Antwerpen  den 
Gang  maatte  opgives  som  Vinterstation,  var  vel  i 
Mellemtiden  bleven  stoppet,  men  man  frygtede  dog  for, 
at  Reparationsarbeidet  ikke  vilde  vise  sig  fuldt  paa- 
lideligt,  og  at  Vandet  atter  skulde  bryde  sig  en  Vei  gjen- 
nem  Dæmningen,  hvis  det  forreste  Basin  blev  fyldt 
saa  høit,  at  Scheldeflaadens  mest  dybtstikkende  Linie- 
.skibe  kunde  ligge  flot.  Af  denne  Grund  bestemte 
man  sig  til,  kun  at  lade  nogle  mindre  Linieskibe  hale 
ind  i  Basinet  for  Vinteren,  medens  Resten  maatte 
søge  høiere  op  ad  Floden  til  deres  vante  Vinter- 
kvarter. 

Det  var  i  Løbet  af  November  Maaned,  at  Flaadens 
Desarmering  gik  for  sig.  Af  de  dansk  bemandede  Skibe 
havde  »Pultusk«  den    1 1 .  November  forladt  Vliessingen 

og  halede  den  20.  ind  paa  Bugten  ved  Rupel,  hvor 
den  fortøiede  udfor  Wintham. 

»Dantzick«  laa  den  Gang  endnu  under  Desarme- 
ring ved  Antwerpen,  og  netop  paa  samme  Dag  skete 
der  ombord  det  Uheld,  at  en  halv  Tønde  Krudt  ex- 
ploderede  under  Rengjøringen  i  Krudtmagasinet,  hvor- 
ved 2  Mand  dræbtes  og  3  kvæstedes  haardt.  »Hvor- 
»ledes  Ilden  er  kommet:^,  —  skriver  Kommandørkapi- 
tain  Wleugel  i  sin  Rapport  derom  til  Admiralitetet, 
dateret  Rupel  den  2^,.  November  181 1*),  —  »har  jeg 
»ikke  kunnet  opdage ;  jeg  formoder,  at  Lanternen  i 
»Fyldekammeret  ikke  har  været  aldeles  tæt,  og  at 
»Krudtstøvet,  endskjøndt  Krudtet  var  anfugtet,  har 
»taget  Ild«. 

Naar  man  undtager  dette  mindre  Ulykkestilfælde 
ombord  i  »Dantzick'^,  var  Aarets  Kampagne  forløbet 
uden  Uheld,  men  ogsaa  uden  Krigsbegivenheder. 

For  Kommandør  v.  Dockum  og  hans  V^aabenfælle 
Kommandørkapitain  Wleugel,  der  lige  siden  v.  Bergers 
Død  trofast  havde  staaet  ved  hinandens  Side,  var  det 
nu  det  tredie  Aars  Kampagne,  som  her  afsluttedes. 

Naar  de  to  Officerer  saa  tilbage  paa  dette  Tidsaf- 
snit, stod  vel  næppe  den  3aarige  Tjeneste  i  Frankrig 
for  dem  som  en  Kjæde  af  lyse  Erindringer,  men  jevn- 
sides  med  Tanken  om  Savn  og  Gjenvordigheder,  kom 
Bevidstheden  om,  at  man  havde  gjort  sin  Phgt  for  at 
holde  den  danske  Marines  Navn  i  Ære. 

Og  paa  samme  Tid  havde  hverken  Danmark  eller 
Frankrig  ladet  disse  Bestræbelser  gaa  upaaagtede  hen. 
Aaret    18 10  havde   bragt  dem  Æreslegionens  Kors   og 

*)   Indkomne  .'^ager    1811,     Xr.    3322.      M.irinemiiiisteriets    Arkiv.    Kjo- 
Ijenhavn. 

AvanccrTK.'nt  hjt^mmcfra*;,  og  i  det  løbende  Aar,  hvor 
V.  Dockum  havde  taaet  Dannebrogsordenens  Ridder- 
kors sendt  fra  Danmark,  havde  de  ogsaa  været  Gjen- 
stand  for  Udmærkelse  fra  fransk  Side,  idet  Keiser 
Napoleon  tildelte  dem  begge  Æreslegionens  Officers- 
kors**). 

Efter  Flaadens  Oplæggelse  begav  v.  Dockum  sig 
til  Paris  ligesom  Admiralen  og  de  fleste  af  Skibs- 
cheferne, medens  Wleugel,  der  i  November  Maaned 
1811***)  havde  ansøgt  Admiralitetet  om  at  maatte  blive 
afløst,  da  han  ikke  længere  kunde  taale  Klimaet,  stod 
i  Begreb  med  at  afreise  til  Danmark  for  at  benytte 
Permissionen,  han  sent  paa  Aaret  havde  modtaget,  til 
at  tilbringe  Vinteren  i  Kjøbenhavn  for  sit  Helbreds 
Skyldt).  Kjøbenhavnsreisen  blev  imidlertid  ikke  rea- 
liseret. Wleugel  erfarede  nemlig,  at  det  var  Hen- 
sigten at  lade  Scheldeflaaden  træde  i  Virksomhed 
igjen  meget  tidligt  i  det  kommende  Foraar.  og  at  som 
Følge  heraf  ingen  af  de  franske  Officerer  havde  op- 
naaet  længere  Permission  end  til  midt  i  Februar 
Maaned.     Under  disse   Omstændigheder  fandt    han   det 


*)  Wleugel  modtog  gjeiinem  en  A<lmiralitetsskrivelse  af  29.  Decem- 
ber 1810  Underretning  om  sin  Udnævnelse  til  karakteriseret  Kom- 
mandørkapitain.  (Admiralitets-  og  Kommissariats  Kollegiets  Kopihog 
1810  Nr.  2  pag  2431). 
**)  Skrivelse  fra  Marineministeren  til  Vice-Admiral  Missiessy  dateret 
Paris  den  18.  Juni  1811.  (Archives  du  ministere  de  la  marine, 
Paris). 
***!  Indkomne  Sager  181I  Nr.  3320.  Ansøgning  fra  Kommandorkapi- 
tain  Wleugel,  dateret  Antwerpen,  den  19.  November  1811.  (Ma- 
rineministeriets Arkiv,   Kjøbenhavn). 

f)  Adniiralitetsskrivelse  af  lO.  December  \H\\.  Admiralitets-  og 
Kommissariats  Kollegiets  Kopibog  l8n  Nr.  2  ]iag  3229.  (Ma- 
rineministeriets  Arkiv,   Kjøl)enhavn). 

rigtigst  at  holde  Trop  med  sine  franske  Kammerater  i 
denne  Henseende  og  udbad  sig  derfor  strax  efter 
Nytaar  Tilladelse  til  at  maatte  udsætte  sin  paatænkte 
Reise  til  næste  Vinter*). 

Admiral  Missiessy's  venlige  Sindelag  imod  de 
Danske  fornægtede  sig  heller  ikke  ved  denne  Leilig- 
hed ;  han  tilbød  strax  Wleugel  Permission  for  at  til- 
bringe en  Del  af  Vinteren  i  Paris  som  Vederlag  for 
den  opgivne  Reise,  et  Tilbud,  som  den  danske  Officer 
ogsaa  med  Erkjendtlighed  modtog  for  et  Tidsrum  af 
4—5  Uger. 


Kort  efter  Nytaar  vare  saaledes  de  to  ældste  af 
Scheldeflaadens  danske  Officerer  samlede  i  Paris,  og 
Keiseren  havde  ikke  i  Mellemtiden  glemt  sine  danske 
»Auxiliaire« ;  thi  da  han  ved  Audientsen  opdagede  v. 
Dockum's  kjendte  Ansigt  i  den  talrige  Forsamling,  ud- 
brød han  fornøiet : 

•»Ah!  voila   mon  Danoisk 

Og  inden  ret  længe  skulde  der  fra  fransk  Side 
vises  V.  Dockum  en  Udmærkelse,  der  var  af  den 
Natur,  at  den  maatte  opfattes  ikke  blot  som  en  An- 
erkjendelse  af  den  enkelte  Mands  Fortjenester,  men 
som  en  iøinefaldende  Opmærksomhed  imod  hele  den 
danske  Marine. 

Det  var  v.  Dockum's  Udnævnelse  til  fransk  Ad- 
miral. 

Som  tidligere  omtalt,  havde  v.  Dockum  allerede 
en    Gang  før    afvist   enhver   Tanke    om   Avancement  i 


*)  Indkomne    Sager     l8l2    Xr.     163.      (Marineministeriets    Arkis',     Kjo- 
benhavn). 

den  Tro,  at  Talen  var  om  Udnævnelse  til  dansk  Ad- 
miral ;  men  anden  Gang  kom  Spørgsmaalet  fra  Marine- 
ministeren selv  og  tilmed  saa  overrumplende,  at  han 
ikke  kunde  skyde  det  ubesvaret  tilbage. 

Det  var  en  af  de  sidste  Dage  i  Januar  Maaned 
1812. 

»Jeg  var  buden  til  Middag«  —  fortæller  v.  Dockum 
i  sine  private  Optegnelser*)  -  »hos  Marineministeren, 
»og  da  jeg  mødte  den  bestemte  Tid,  blev  jeg  indladt 
»i  Ministerens  Kabinet,  hvor  Hs.  Excellence  kort  efter 
»tog  fra  sit  Skrivebord  2  Lænestole  og  satte  dem 
»midt  paa  Gulvet,  bad  mig  at  tage  Plads  og  satte  sig 
»paa  den  anden  Stol,  som  Hs.  Excellence  flyttede  tæt 
»ved  min  Lænestol,  og  strakte  sin  Arm  bag  om  mine 
»Skuldre,  saa  mig  stift  under  Øine  og  spurgte  i  det 
»samme: 

•»Ne  voulez  vous  done  pas  ctre  a?niraU  ? 

»Og  at  svare  dertil  nei  følte  jeg  vilde  være  en 
»Taabelighed,  hvorfor  jeg  svarede : 

tfPourquoi  pas ;  moi  aussi  bien  quun  antre«  ! 

»Hvortil  Ministeren  svarede: 

»  Vous  le  serez  avant  de  par  tir  de  Paris«  ! 

Det  er  sikkert  nok,  at  v.  Dockum,  overrasket  at 
Hertugen  af  Decrés'  direkte  Spørgsmaal,  ved  denne 
Leilighed  har  sagt  mere,  end  han  efter  sine  egne 
strenge  Principper  kunde  finde  rigtigt,  og  som  for  at 
bøde  herpaa  afbrød  han  sit  Ophold  i  Paris,  bestilte 
Postheste  og  drog  ad  Antwerpen  til  i  den  Tanke,  at 
hans  Bortreise  fra  Hovedstaden  vilde  faa  Spørgsmaalet 
om  Avancement  til  at  dø  hen  igjen. 

*)   Admiral  J.   v.  Dockum:      ( ipliold   i   Antwerpen.     ( Kt'terlfidte  Opteg- 
nel.ser  i   Manuskript). 

V.  Dockum  tog  ikke  alene  feil  heri,  men  det  er 
ret  aparte  at  se,  hvorledes  han  vedblev  at  være 
ganske  desorienteret  med  Hensyn  til  selve  Spørgs- 
maalet,  hvorom  Sagen  dreiede  sig.  Det  fremgaar  tyde- 
ligt nok,  at  V.  Dockum  troede,  at  de  franske  Marine- 
Autoriteter  nu  for  anden  Gang  vilde  gjøre  deres 
Indflydelse  gjældende  til  Fordel  for  hans  Avancement 
hjemme  i  Danmark,  og  at  den  Tanke  aldrig  har 
faaet  Rum  hos  ham,  at  han  stod  i  Begreb  med  at 
blive  hædret  ved  at  faa  Plads  imellem  Frankrigs  Ad- 
miraler. 

Det  var  derfor  ogsaa  et  ganske  mærkeligt  Træf, 
at  V.  Dockum,  da  han  atter  betraadte  Antwerpens 
Gader,  skulde  møde  Kapitainlieutenant  C.  Wulff  og 
af  ham  faa  den  uventede  Meddelelse,  at  der  paa 
Posthuset  laa  et  Brev  fra  Kjøbenhavn  med  Admi- 
ralitetets Segl  og  adresseret  til  »Kontre-Admiral  v. 
Dockum«. 

Det  var  netop  14  Dage  siden,  at  den  tidligfere 
omtalte  Samtale  før  Diner'en  havde  fundet  Sted  i  Mini- 
sterens Kabinet,  v.  Dockum  kunde  sige  sig  selv,  at  det 
var  en  Umulighed,  at  der  i  den  korte  Tid,  der  var 
forløbet  siden  denne  Dag,  kunde  være  bleven  ført 
Underhandlinger  imellem  Paris  og  Kjøbenhavn.  Han 
havde  imidlertid  Admiralitetets  Kommunikation  imellem 
sine  Hænder,  hvori  det  meddeltes  ham,  at  Kongen 
under  7.  Februar  181 2  allernaadigst  havde  udnævnt 
ham  til  Kontre-Admiral,  og  med  Hertugen  af  Decrés' 
bestemte  Forudsigelse  af  hans  forestaaende  Forfremmelse 
i  frisk  Frindnng,  kunde  han  ikke  frigjøre  sig  for  den 
Tanke,  at  hans  Avancement  dog  maatte  skyldes  Paa- 
virkning  fra  fransk  Side. 


132 

V.  Dockum  indberettede  derfor  strax  Sagen  til 
Paris  og  benyttede  Leiligheden  til  gjennem  neden- 
staaende  Skrivelse  at  takke  Marineministeren  for  den 
Udnævnelse,  der  var  bleven  ham  til  Del*): 


I.inieskiliet    »I'uUusk«.   Anlwerpeti  cl.   26.   P'cliruar   l8l2. 

Monseigneur, 

»Jeg  anser  det  for  min  Pligt  at  underrette  Dem 
»om,  at  det  har  behaget  Hs.  Majestæt  Kongen  af  Dan- 
emark under  7.  ds.  at  udnævne  mig  til  Kontre-Admiral. 

»Overbevist  om  den  Andel,  som  De  har  i  dette 
»Avancement,  og  sikker  paa,  at  jeg  kan  takke  Deres 
»Excellences  Anbefaling  for  denne  Naadesbevisning, 
»tillader  jeg  mig  at  bevidne  Dem  min  levende  Erkjendt- 
»lighed  og  beder  Dem  være  overbevist  om,  at  jeg  skal 
»gjøre  alt  for  at  fortjene  den  Ære,  som  er  bleven  mig 
»til  Del. 

»Jeg  haaber  ved  min  Iver  og  Aktivitet  i  Tjenesten 
»at  befæste   den   gode  Mening,    som  De   har   om  mig«,. 

Jeg  har  den  Ære  at  være, 

Monseigneur, 

Deres  Excellences 

meget  ydmyge  og  ærbødige    Tjener 

V.  Dockum. 
Til 
Hs.  Excellence 

Ministeren  for  Marinen  og  Kolonierne. 


*)  Archives   du   ministére   de  la  marMie,    l'aris. 


133 

Dette  Brev  krydsede  paa  sin  Vei  en  Skrivelse  fra 
Paris,  som  indeholdt  det  keiserlige  Dekret  af  i.  Fe- 
bruar 1 812  om  V.  Dockum's  Udnævnelse  til  fransk 
Kontre-Admiral  *). 

Tuilerierne,   den   1.  Februar   l8l2. 

»Napoleon,  de  Franskes  Keiser,  Konge  af  Italien, 
»Protektor  for  Rhinforbundet: 

»Ifølge  Forestilling  fra  \"or  ^larineminister  ud- 
»stede  Vi  efterfølgende  Dekret: 

Art.   I 
»Kapitain     v.    Dockum ,    Chef    for    Vort    Linieskib 
»Pultusk«,  udnævnes  til  Kontre-Admiral. 

Art    2 
»Vor  Marineminister    bemyndiges   til  at    foranstalte 
»dette  Dekret  bragt  til  Udførelse«, 

Napoleon. 


Grev  Daru, 

Stats-Sekretær. 


Hvor  smigrende  end  saa  sjælden  en  Udmærkelse 
maatte  være,  saaledes  med  faa  Dages  Mellemrum  at  se 
sig  udnævnt  til  Admiral  i  to  forskjellige  Landes  Ma- 
riner, var  den  sidste  Overraskelse  dog  af  den  Natur, 
at  den  paa  samme  Tid  satte  v.  Dockum  i  stor  For- 
legenhed. 


*)  Extrait  des  mimites  de  la    secrétairerie   d'Etat.     i^Archives   du    mini- 
stere  de  la  marine,  Taris). 

l'-n  Skrivelse  fra  Marineministeren  beordrede  nem- 
lig den  nye  Admiral  til  ufortøvet  at  indfinde  sig  i 
Paris  for  i  Tuilerierne  at  aflægge  Troskabseden  til 
Keiser  Napoleon,  og  Opfyldelsen  af  dette  Forlangende 
kunde  maaske  befrygtes  at  ville  give  Anledning  til 
en  Kollision  med  den  Troskabsed,  som  allerede  var 
aflagt  til  Kongen  af  Danmark. 

Da  V.  Dockum  ikke  ansaa  sig  selv  for  kompetent 
til  at  afgjøre  dette  Spørgsmaal,  bestemte  han  sig  til 
at  søge  Raad  i  Kjøbenhavn  for  at  faa  Tvivlen  hævet, 
og  han  afsendte  derfor  den  2.  Marts  om  Morgenen  tid- 
lig en  Stafet  fra  Antw^erpen  med  en  Skrivelse  til  Kon- 
gen af  Danmark,  hvori  han  udbad  sig  Ordre  om,  hvor- 
ledes han  skulde  forholde  sig. 

Brevet  til  Kongen  var  vedlagt  følgende  Rapport 
til  Admiralitetet*): 

Underdanigst  Rapport! 

»Efter  Marmeministerens  Ordre  reiser  jeg  idag  til 
»Paris  for  at  skulle  aflægge  Ed  til  Keiseren,  og  det 
»er  i  denne  Anledning  at  jeg  fremsender  vedlagte 
»Brev  til  Hs.  Majestæt,  som  behageligst  maatte  blive 
»tilstillet  allerhøistsamme  strax. 

»Orlogsskibet  »Pultusk«  er  igaar  lagt  ud  af  J^a- 
»  sin  et«. 

lUKierdanigst 

V.  Dockum. 

Antwerpen,   cicti   2.  Marts    1812,    Kl. 
472  "111   Morgenen  med   Eslafet. 

Til 
det  Kongelige  Admiralitets-  og  Kommissariats  Kollegium. 

*)   Indkomne    Sager     l8l2    Nr.    670.       Marineministeriets    Arkiv,     Kjø- 
benhavn. 

Der  kunde  ikke  være  nogen  Tvivl  tilstede  om, 
at  den  modtagene  Befaling  fordrede  en  øieblikkelig 
Afreise,  men  samtidig  kunde  man  haabe,  at  selve 
Edsaflæggelsen  maaske  kunde  blive  forhalet  saalænge, 
at  den  kongelige  Resolution  om,  hvorledes  den  ny 
Admiral  havde  at  forholde  sig  i  denne  lidt  van- 
skelige Sag,  var  kommen  ham  i  Hænde. 

Efter  sin  Ankomst  til  Paris  søgte  v.  Dockum  Her- 
tugen af  Decrés  for  at  meddele  ham,  at  han  var  rede 
til  at  aflægge  Troskabseden,  naar  Keiseren  maatte  for- 
lange det.  Med  Forsæt  undlod  han  her  at  omtale  sin 
egen  Tvivl  og  Afsendelsen  af  Stafetten  til  Kjøben- 
havn,  m.en  da  han  senere  paa  Dagen  fik  Leilighed  til 
at  træffe  sin  Chef,  Admiral  Missiessy,  fortalte  han 
denne  i  al  Fortrolighed,  hvorledes  Sagen  stod. 

Admiralen  raadede  til  ikke  at  undslaa  sig  for  at 
aflægge  Eden,  hvis  noget  saadant  skulde  blive  forlangt, 
men  samtidig  viste  denne  Mand,  hvad  han  saa  ofte  tid- 
ligere havde  lagt  for  Dagen,  at  han  var  parat  til  at 
række  de  Danske  en  hjælpsom  Haand,  naar  det  kneb, 
og  han  svigtede  heller  ikke  ved  denne  Leilighed. 

Allerede  den  næste  Dag  havde  v.  Dockum  Ad- 
miralen i  Besøg  som  Overbringer  af  en  glædelig  Ny- 
hed. Han  havde  i  Mellemtiden  været  hos  Ministeren 
og  kunde  nu  bringe  den  behagelige  Meddelelse,  at 
Edsaflæggelsen  vilde  blive  udsat,  indtil  Kongen  af 
Danmarks  Svar  indtraf,  og  at  v.  Dockum  i  Mellem- 
tiden skulde  forbUve  i  Paris  men  opholde  sig  der  in- 
kognito. 

■   Henimod   Slutningen    af  Marts   Maaned    indløb    det 
kongelige  Svar,  der  klarede  enhver  Tvivl,  og  Hertugen 

af  Dc'crés  indberettede  derfor  sirax  Sa^en  paa  følgende 
Maade  til  Keiseren*): 


Marineministeriet.  l'aris,  den   24.    Marts   l8l2 

Indberetning. 

~  Rapport  til  Keiseren. 

Sire, 

»Kontre- Admiral  v.  Dockum,  Dansk,  ombord  i 
j-Deres  Majestæts  Linieskib  »Pultusk«  og  som  fornylig 
»er  bleven  forfremmet  til  nævnte  Grad,  er  ankommen 
»til  Paris  for  at  aflægge  Ed. 

»Samtidig  med  at  melde  mig  sin  Ankomst  har  han 
»forelagt  mig  en  Skrivelse,  hvori  det  hedder: 

»Kongen  har  tilladt  Hr.  v.  Dockum  at  modtage 
»den  Kontre-Admirals  Titel,  som  det  har  behaget  Deres 
»Keiserlige  og  Kongelige  Majestæt  at  benaade  ham 
»med,  og  tilladt  ham  at  aflægge  den  Ed,  som  Deres 
»Majestæt  fordrer.  Kongen  forbeholder  sig  kun  Ret 
»til  at  kunne  tilbagekalde  Admiral  v.  Dockum,  naar 
»Hs.  Majestæt  maatte  have  Brug  for  hans  Tjeneste,  og 
»han  haaber,  at  Deres  Majestæt  i  paakommende  Til- 
»fælde  vil  tillade  denne  Officer  at  vende  tilbage  til  sit 
»Fædreland,  hvor  hans  Rang  og  Anciennetet  i  den 
»danske  Marine  er  ham  forbeholdt. 

»Jeg  har  den  Ære  at  modtage  Deres  Majestæts 
»Ordrer«. 

Decrés. 


*)  Archives  du  niinistere   de   la  marine,   l'aris. 

Det  var  med  lettet  Hjerte,  at  v.  Dockum  Søndag 
Formiddag  den  29.  Marts  181 2  gav  Møde  i  Tuile- 
riernes  Audieritssal  for  at  aflægge  Troskabseden  som 
fransk  Admiral. 

»Da  K  eiseren  kom  fra  Messen«  —  fortæller  v. 
Dockum*)  —  »gik  han  som  almindelig  3  Gange  op 
»og  ned  i  Salen  for  at  modtage  Ansøgninger  af  en 
»Mængde  Suplikanter,  og  da  Keiseren  kom  til  sit  Ka- 
»binetsgemak,  blev  Døren  aabnet  og  Hs.  Majestæt 
»gik  ind,  hvorefter  Døren  blev  lukket.  I  Forveien 
»blev  jeg  med  3 — 4  andre  tilsagt  at  holde  os  ved 
»Døren  til  Kabinetsgemakket.  Døren  ble'v  aabnet,  jeg 
»blev  tilsagt  at  gaa  ind. 

»Indenfor  ved  Døren  stod  en  Marechal  med  en 
»Fløiels  Marechals-Kjæp,  som  førte  mig  til  et  rundt 
»Bord,  som  stod  midt  i  Gemakket,  hvorved  Keiseren 
»sadhge  overfor  den  Plads,  som  jeg  blev  anvist  ved 
»Bordet,  hvor  der  laa  en  firkantet  hvid  Tabel  med 
»rød  Kant,  som  Keiseren  med  et  Vink  pegede  til  og 
»sagde : 

»Pr£?iez  et  lisez^I 

»Hvoraf  jeg  læste  høit : 

•»Je  jure  d'ctre  fidele  a  la  constitution  et  a  rempé- 
-i>renr^  !  — 

»Hvorefter  Marechallen,  som  stod  ved  Døren,  kom 
»til  Bordet  og  fulgte  mig  derfra  til  Døren,  som  blev 
»aabnet  for  mig  ud  til  x\udientssalen«. 

V.  Dockum  blev  denne  Gang  ikke  længere  i  Paris 
end  Forholdene    nødvendiggjorde    det;    allerede    den    i. 


*)  Admiral  J.   v.   Dockum :      Ophold  i   Antwerpen :     (Efterladte  Opteg- 
nelser i  Manuskript). 


April  i8i2  var  han  tilbagfe  igjen  i  Antwerpen,  hvor 
han  traf  Scheldetiaaden  i  fuld  Gang  med  sin  Ekvi- 
pering. 

Blandt  de  danske  Officerer,  og  navnlig  blandt 
Maanedslieutenanterne,  havde  i  Vinterens  Løb  et  Spørgs- 
maal  vedrørende  disse  sidstes  Uniformering  været  Gjen- 
stand  for  ivrig  Debat. 

Hvad  Uniformsspørgsmaalet  i  sin  Helhed  an- 
gaar,  da  havde  Officerernes  Klædedragt  under  de 
Danskes  Ophold  paa  Schelden  allerede  for  over  2  Aar 
siden  undergaaet  en  radikal  Forandring.  Den  gamle 
Gallauniform,  som  Officererne  havde  baaret  ved  høi- 
tidelige  Leiligheder,  og  som  havde  vundet  et  Slags 
Hævd.  var  ved  en  kongelig  Resolution  først  paa  Aaret 
1 810  bleven  bragt  ud  af  Verden*). 

Skjøndt  denne  Forandring  i  Uniformsreglementet 
næppe  har  været  Officererne  kjærkomm.en,  var  det  dog 
ikke  dette,  men  en  Sag  af  virkelig  praktisk  Betyd- 
ning, der  kaldte  alle  de  danske  Maanedsheutenanter 
frem  med  en  Protest  i  Slutningen  af  Februar  Maa- 
ned   1812. 

Sagen  var  nemlig  den,  at  disse  Officerer  ikke  bare 
Epauletter,  og  da  Epauletten  i  Frankrig  netop  var 
Officersstandens  sikkre  Kjendemærke,  havde  Maaneds- 
lieutenanterne paa  Grund  af  denne  Mangel  ved  deres 
Uniform  ofte  Vanskelighed  ved  at  blive  anerkjendte  for 
Officerer. 

Det  kunde  ikke  være  andet,  end  at  dette  uheldige 
Forhold   maatte   give   Anledning   til   Misforstaaelser  og 

*)  .-Vdmiralitetsskrivelse  af  23.  Januar  18IO.  .\ilmiralitets-  og  Kom- 
missariats Kollegiets  Kopibag  1810  Nr.  1  pag  73.  (Marinemini- 
steriets Arkiv,   Kjøbenhavn). 

Ubehageligheder  af  forskjelHg  Art,  og  disse  Mænd, 
hvoraf  flere  under  Scheldeflaadens  Kampagne  havde 
ha\^  selvstændig  Kommando  som  Chefer  for  Kanon- 
baade  og  andre  mindre  Fartøier,  vare  i  Reglen  udsatte 
for  at  maatte  gaa  forbi  de  franske  Skildvagter  uden 
at  faa  den  Honnør,  som  i  Følge  deres  Stilling  tilkom 
dem,  medens  danske,  faste  Underofficerer  og  franske 
Søkadetter  af  iste  Klasse  (aspirants  de  marine  de  ire 
classe)  af  Posterne  bleve  betragtede  som  Officerer, 
fordi  de  bare  Epauletter  til  deres  Uniform.  Dette  var 
dog  kun  af  ringe  Betydning  i  Sammenligning  med 
den  Kjendsgjerning,  at  den  franske  Vagtpost  ved 
Porten  til  Værftet  i  Antwerpen,  hvor  en  Del  af  Schelde- 
flaadens Skibe  overvintrede  i  det  forreste  Basin,  i 
Vinteren  1812  gjorde  Vanskeligheder  ved  at  lade 
Maanedslieutenanterne  passere  ind  paa  Værftet,  »ja 
»endog  ytrede  at  kunne  arrestere  dem  efter  Retræ- 
»ten.  fordi  de  ikke  behøvede  at  erkjende  nogen  for 
»Officer,  som  ikke  bar  Epauletter<s^*). 

Under  disse  Omstændigheder  vil  man  kunne  for- 
staa,  at  Maanedslieutenanterne  fandt  Øieblikket  kom- 
met til  at  gjøre  et  Forsøg  paa  at  faa  en  Ende  paa 
deres  Fortrædeligheder,  og  de  enedes  derfor  om  at 
indgaa  med  en  Skrivelse  til  Admiralitetet,  hvori  2  af 
dem  —  Lieutenanterne  Ring  og  Cortnum  —  paa  alle 
Kammeraternes  Vegne,  ansøgte  om  Tilladelse  til  at 
maatte  bære  Epauletter,  medens  de  vare  i  fransk  Tje- 
neste. Som  man  kunde  vente,  maatte  dette  beskedne 
Ønske  finde  Støtte  hos  Admiral  v.  Dockum,  der  ogsaa 


*j  Indkomne  Sager  1812  Xr.  1557,  Maanedslieutenanternes  Alisug- 
ning til  Admiralitetet  af  29.  Februar  l8l2.  Marineministeriets 
Arkiv,   Kjøbenhavn. 

indsendte;  Andraj^cndet    til  Adniiralitel<!t,    lorsynrt    med 
en    motiveret  Anbefaling-*), 


Scheldeflaaden,  der  tidlig  paa  Foraaret  181 2  atter 
indtog  sin  gamle  Station  og  aabnede  Sommerkam- 
pagnen med  de  vante  Manøvrer  og  Arbeider,  havde  i 
væsentlig  Grad  forandret  sit  Fysiognomi  siden  Som- 
meren 1808,  da  Grunden  til  den  blev  lagt,  og  en 
Eskadre  paa  8  Linieskibe  for  første  Gang  samledes 
paa  Floden  under  Admiral  Missiessy's  Kommando.  I  de 
forløbne  Aar  havde  den  voxet  sig  stærk,  saa  at  den  i  18 12 
kunde  mønstre  ialt  22  Linieskibe  (3  Skibe  paa  84  Ka- 
noner og  19  Skibe  paa  74  Kanoner)  foruden  en  Del 
Fregatter  og  mindre  Fartøier.  Af  dette  betydelige 
Antal  bragte  Sommeren  181 2  en  F'orøgelse  af  ikke 
mindre  end  7  Linieskibe**),  7  Fregatter  og  i  Brig,  og 
paa  Antwerpens  Bedinger  vare  stadig  nye  Skibe  under 
l^ygning.  Det  var  dog  ikke  alene  her,  at  Frankrigs 
maritime  Udvikling  gik  frem  med  stærke  Skridt;  i  alle 
franske  Orlogshavne,  lige  fra  Amsterdam  til  Venedig, 
arbeidedes  der  paa  Nybygninger,  og  det  med  saadan 
Energi,  at  Frankrig,  hvis  Flaade  efter  det  uheldige 
Slag  ved  Trafalgar  i  Aaret    1805    var  i  en  høist   sørge- 


*)  liulkonint;   Sager   \H\2  Xr.    1557.      Marineministeriets  .\rkiv,    Kjnhen- 
havn. 

Maancilslieulenanlerne  havde  desuagtet  ikke  Held  med  sig,  idet 
en  kongelig  Resolution  af  1.  Juli  l8l2  afslog  deres  Antlragende. 
(Admiralitets-  og  Kommissariats  Kollegiets  Kopibog  l8l2  Nr.  2 
pag  l6l8  Marineministeriets  Arkiv,  Kjøhenhavn). 
**)  De  7  sidstbyggede  Linieskibe  vare ;  la  Confjuerant,  l'Auguste,  le 
l'acificateur,  l'Illustre,  le  (laulois  og  le  Trajan,  samt  det  hollandske 
Linieskib  le  ITollandais. 

lig  Forfatning,  nu  efter  nogle  Aars  ihærdigt  Arbeide, 
havde  henved   loo  Linieskibe  til  sin  Raadighed. 

Man  skulde  synes,  at  Scheldeflaaden  i  sin  nu- 
værende Skikkelse  var  en  saa  anselig  Stridsmagt,  at 
den  ikke  længere  hverken  kunde  eller  burde  finde  sig 
i,  at  en  engelsk  Blokade  Aar  efter  Aar  lukkede  Schel- 
dens  Munding;  men  paa  dette  Punkt  bragte  Aaret 
1812,  lige  saa  lidt  som  dets  Forgængere,  nogensomhelst 
Forandring.  Flaaden  tog  med  samme  prisværdige  Iver 
som  de  foregaaende  Aar  fat  paa  sine  Øvelser;  de 
kjendte  Ture  tilsøs  indenfor  Bankerne  toge  igjen 
deres  Begyndelse,  der  dannedes  atter  en  Evolutions- 
Eskadre  bestaaende  af  Kanonbrigger  og  Flaadens  let- 
tere Skibe  under  Admiral  Missiessy's  egen  Kom- 
mando; men  trods  dette,  og  uagtet  der  paa  intet  Punkt 
forsømtes  noget,  der  kunde  fremme  Officerernes  og 
Mandskabernes  Dygtighed,  opnaaedes  der  dog  intet 
virkelig  positivt  Resultat  af  det  ihærdige  Arbeide. 
Mere  end  20  Linieskibe  laa  kampdygtige  paa  Floden, 
klare  til  at  gaa  tidsøs,  men  det  store  kostbare  Krigs- 
apparat  blev  ikke  sat  i  Virksomhed,  skjøndt  Fjendens 
Skibe  vare  i  umiddelbar  Nærhed. 

En  af  de  faa  Afvexlinger,  som  Aaret  181 2  førte 
med  sig,  var  den,  at  alle  4  dansk  bemandede  Linie- 
skibe skulde  under  Kommando  af  nye  Chefer. 

V.  Dockum  kunde  nemlig  efter  de  gjældende  Reg- 
lementer som  fransk  Kontre- Admiral  ikke  længere  være 
Chef  for  »Pultusk«,  og  for  de  3  andre  Skibschefers 
Vedkommende  —  Wleugel,  Mossin  og  Fabricius,  — 
nødvendiggjorde  Helbredshensyn  en  Forandring  af 
Opholdssted. 

Kommandørkapitain  Wleugel,  der  Aaret  i  Forveien 

ikk(^  havde  kunnet  benytte  sin  Permission  lil  at  til- 
bringe Vinteren  i  Danmark,  var  den  første,  der  brød 
op  for  at  forlade  Schelden.  Hans  Afløser  som  Chef 
for  Linieskibet  »Dantzick«,  Kapitain  M.  jjille,  der  den 
20.  April  1 81 2  var  ankommen  til  Antwerpen  fra 
Kjøbenhavn,  overtog  faa  Dage  efter  (den  25.  April) 
Kommandoen  af  Skibet,  hvorefter  Wleugel  tiltraadte 
Hjemreisen*). 

Hvad  Kapitainerne  Mossin  og  Fabricius  angaar, 
da  havde  de  begge  i  Foraaret  181 2  ansøgt  Admirali- 
tetet om  Afløsning,  da  de  ikke  kunde  taale  Klimaet. 

Mossin  havde  lige  siden  sin  Ankomst  paa  Schelden 
hdt  af  Feberanfald,  der  stadig  tog  til  og  tilsidst  nødte 
ham  til  at  lægge  sig  i  Land  som  syg.  Skjøndt  hans 
Sygdom  i  og  for  sig  havde  været  tilstrækkelig  til  at 
begrunde  hans  snarlige  Afløsning,  og  uagtet  han  i  sin 
Ansøgning  om  Hjemsendelse**)  ligesaa  indtrængende 
som  i  høi  Grad  frimodig  udtaler,  »at  han  aldeles  ikke 
»kan  fordrage  dette  Klima  og  er  nødsaget  til  at  reise 
»til  Briissel  for  om  muligt  at  faa  sin  tabte  Helbred 
igjen«,  -  maatte  saavel  han,  som  Kapitain  Fabricius, 
endnu  en  Gang  i  Sommerens  Løb  forny  deres  Ansøg- 
ninger om  Hjemsendelse***). 

Spørgsmaalet    om    Chefsposternes   Besættelse    i    de 


*)   Indkomne    Sager    l8l2    Nr.     1225.      Marineministeriets    Arkiv,    Kjo- 
Ijenhavn. 

*)  Skrivelse  fra  Kapitain  Mossin  lil  Admiralitetet,  dateret  Antwerpen 
den  2.  Marts  l8l2.  Indkomne  Sager  l8l2  Nr.  686.  Marine- 
ministeriets Arkiv,  Kjøbenhavn. 
***)  Indkomne  Sager  l8l2  Nr.  198I  (l'ro  Memoria  fra  Kapitain  Fai)ri- 
cius  jf  25.  luli  1812),  og  indkomne  Sager  l8l2  Nr.  2214  (l'n» 
Memoria  fra  Kapitain  Mossin  af  2.  September  1812),  Marine- 
ministeriets  Arkiv,    Kjobenhavn. 

4  dansk  bemandede  Skibe  havde  næsten  naaet  sin 
Løsning,  da  Vinteren  indtraf,  og  Skibene  skulde  til 
at  lægge  op.  For  »Pultusk«  (Kapitainlieutenant  Kaas) 
og  »Dantzick«  (Kapitain  Bille),  var  Sagen  bragt  i 
Orden. 

»Dalmate«  vilde  ved  Kapitain  Mossins  Afreise 
komme  under  Kommando  af  Kapitainlieutenant  Evers, 
og  ombord  i  »Albanais«  havde  Næstkommanderende, 
Kapitainlieutenant  Halling,  ved  Chefens  Afgang  over- 
taget Skibet. 

Flaaden  havde  da  allerede  indtaget  sin  Vinter- 
station, og  for  første  Gang  under  den  5-aarige  Kam- 
pagne aabnede  Antwerpen  sine  store  Basiner  for  at 
modtage  alle  Scheldeflaadens  Skibe. 

Efter  at  Skibene  havde  indtaget  deres  Pladser,  tog 
Vintertjenesten  sin  Begyndelse.  Skjøndt  Kulden  var 
temmelig  haard,  blev  dog  den  ministerielle  Ordre,  der 
forbød  Ild  og  Lys  ombord,  overholdt  i  hele  sin  Streng- 
hed til  stor  Byrde  for  Besætningen.  Officererne  leiede 
sig  Boliger  i  Land,  uagtet  disse  vare  meget  kostbare, 
men  Folkene  maatte  blive,  hvor  de  vare,  og  de  kolde 
Skibe,  gjennemfugtige  fra  Dækket  og  til  Kjølen,  vare 
i  sanitær  Henseende  kun  høist  mangelfulde  Opholds- 
steder for  Mandskabet. 


Medens  Vinteren  1812 — 13  gik  rolig  og  stille  for 
Flaaden  paa  Schelden,  foregik  der  paa  den  store  euro- 
pæiske Krigsskueplads  Begivenheder  af  saa  indgribende 
Betydning,    at    Frankrigs    Stilling    blev   mere    og    mere 

vanskelig.  Det  ulykkelige  Tog  mod  Rusland  havde 
bragt  Keiserens  Stjerne  til  at  dale,  og  for  hvert  et 
Uheld,  der  ramte  de  franske  Hære,  voxede  Fjendernes 
Antal.  Og  samtidig  med  at  det  truende  Uveir  reiste 
sig  mod  den  mægtige  Statsbygning ,  som  Keiserens 
Geni  havde  skabt,  begyndte  de  økonomiske  Vanske- 
ligheder, som  de  kolossale  Krigsudgifter  fremkaldte,  at 
trykke  haardere.  Under  disse  Omstændigheder,  hvor  alt 
maatte  opbydes  for  at  skabe  nye  Troppekorpser  og 
skaffe  Krigsmateriel  tilveie,  der  kunde  spærre  de 
fjendtlige  Hære  Veien  mod  Landets  Grændser,  og  hvor 
Statens  Kasse  begyndte  at  ebbe,  bragte  Patriotismen 
den  franske  Nation  til  at  rykke  Keiseren  til  Undsæt- 
ning med  frivillige  Pengebidrag  til  Krigens  Fortsættelse. 

Ft  Udslag  af  denne  Bevægelse,  der  gik  Frankrig 
over,  naaede  ogsaa  op>  til  Antwerpen,  hvor  Schelde- 
flaadens  Officerer  viste  deres  Offerberedvillighed  og 
Loyalitet  ved  at  stille  lo  Dages  Lønning  til  Keiserens 
Disposition.  Tilbudet  herom  lød  vel  i  hele  Schelde- 
flaadens  Navn,  men  underskreves  kun  af  de  franske 
Officerer,  og  Grunden  hertil  var  den,  at  man  mente, 
at  burde  vise  det  Hensyn  lige  overfor  de  Danske,  at 
undlade  at  opfordre  dem  t^l  at  yde  Pengebidrag. 

Den  Opmærksomhed,  der  saaledes  vistes  imod  de 
Fremmede  ved  denne  Leilighed,  faldt  dog  ikke  i  de 
danske  Officerers  Smag,  og  snart  kom  den  Stemning  til 
Orde,  at  man  ikke  burde  slaa  sig  til  Ro  med  denne 
Afgjørelse,  men  træde  op  paa  egen  Haand  for  nu  i 
Ulykkens  Dage  at  vise  sin  Sympathi  for  Frankrig. 

Admiral  v.  Dockum  var  den  Gang  i  Paris,  men 
den  ældste  tilstedeværende  danske  Officer  i  Antwerpen, 
Kapitain    AI.  Bille,   tog  Sagen  i   sin  Haand    og   opford- 

rede  gjennem  nedenstaaende  Skrivelse*)  sine  Kamme- 
rater til  at  samles  i  et  Møde  for  at  overveie,  hvad 
der  burde  gjøres: 

Indbydelse    til    en   Samling  T^redag  Formiddag    Kl.    lo 
den  12.  Februar  1813  i  L_aibard  West  Nr.  862. 

»Fra  Schelde-Eskadrens  franske  Officerer  indsendes 
»et  Offer  til  Keiseren. 

»Admiralen  sagde  os  Danske,  at  vi  vare  ikke 
»medindbefattede ,  som  Fremmede  overladte  vor  fri 
»Villie. 

»Imidlertid  nævnes  i  dette  Oplæste,  som  de  Franske 
»indsendte,  kun  generaliter  Schelde-Eskadren.  Det 
»er  da  at  formode,  at  en  af  følgende  to  Ting  vil 
»finde  Sted. 

a)  »Enten,  at  man  i  Paris  anser  os  Danske  medindbe- 
»fattede  og  derfor  afkorter  os  ligesom  de  andre 
»af  Eskadren. 

b)  »Eller,  at  Admiralen  lader  medfølge  en  Beretning, 
»at  de  Danske  ere  undtagne. 

>Jngen  af  Delene  synes  ønskelig.  I  første  Fald 
»blev  vor  Afgift  et  tvunget,  altsaa  ubeh^igeligt  Offer. 
»Vi  kunde  ikke  modsætte  os  det;  vi  bleve  og  ansete 
»at  have  sagt  det  samme  som  de  franske  Officerer  i 
»deres  Skrivelse,  skjøndt  adskilligt  deraf  maåske  ikke 
»passer  sig  for  os. 


^•)  Indkomne  Sager  1813  Xr.  512.  Rapport  fra  Kapitain  Bille  til 
Admiralitetet  af  20.  Februar  181.3  om  denne  Sag  med  Titel: 
»Kongelige  danske  Søofficerers  PVjrhandlinger  i  Antwerpen  i  .\n- 
»ledning  af  et  Offer  til  Keiseren«.  (Marineministeriets  Arkiv,  Kjo- 
benhavn). 

10 

»I  andet  Fald  kan  Undtagelsen  give  os  et  Ud- 
»seende,  som  vare  vi  mere  lunkne,  mindre  oprigtige 
»end  vore  Medtjenende.  Vore  Forklaringer  derimod 
»kunne  ikke  udrydde  det  første  Indtryk.  Det  Ube- 
»hagelige  ved  denne  tilsyneladende  Adskillelse  imel- 
»lem  os  og  Medtjenende,  som  vi  ambitionere  at  ikke 
»staa  tilbage  for,  lader  sig  bedre  føle  end  beskrive. 

»Herved  frembyde  sig  adskillige  Spørgsmaal : 
»Skulle  vi  intet  Skridt  gjøre  for  at  modarbeide  vore 
»Ubehageligheder?  Og  skulle  vi  foretage  os  noget, 
»da  hvad?     Og  hvordan? 

»For  at  overveie  saadant  med  hinanden  tror  jeg 
»en  Samling  nyttig,  hvortil  jeg  herved  giver  mig  den 
»Frihed  at  indbyde«. 

Anlwerpei),  Torsdag  den    11.   Fcljrii.ir   l8l3- 

M.  Bille. 
Til 

Samtlige  Herrer   danske  .Søofficerer,   Oberchirurger, 

Forvaltere  og  Sekretærer  i  Antwerpen. 

Efter  Udstedelsen  af  dette  Opraab  samledes  alle  de 
tjenestefri  danske  Officerer  og  Officianter  Dagen  efter 
ved  Mødet,  hvor  .Sagen  blev  diskuteret,  og  ved  et 
senere  Møde,  den  13.  Februar,  enedes  man  om  at  af- 
sende følgende  Skrivelse  til  Keiseren: 


Sire! 

»De  danske  Officerer  i  Deres  Majestæts  Tjeneste, 
»delende  som  gode  Allierede  alle  Franskmænds  Ønsker 
»for  den  ophøiede  Monark,  hvis  Øiemed  er  at  sikre 
»den   almindelige  Lykke   og   gjengive  Europa  Havenes 

»Frihed,  ansøge  ydmygen  den  Gunst  at  maatte  ofre 
»lo  Dages  Sold  som  et  Bevis  paa  deres  Hengivenhed 
»og  for  at  bidrage  til  de  Bekostninger,  som  Forholds- 
»reglerne  imod  Fastlandets  Fjende  gjøre  nødvendige. 

»Værdiges  at  modtage,  Sire,  Bevidnelsen  af  den 
»dybeste  Ærefrygt  fra  Deres  ydmygste  og  tro  Tje- 
»nere«.  — 

Antwerpen,   den    13.  Februar  1813. 

(Underskrifterne). 
Til 
Hs.  Majestæt    de  Franskes  Keiser,  Konge    af  Italien, 
Protektor  for  Rhinforbundet,  o.  s.  v. 

Kapitainlieutenant  Evers,  der  afreiste  til  Paris  som 
Sendebud  for  de  danske  Officerer,  medførte,  foruden 
Adressen  til  Keiseren,  følgende  Skrivelse  til  Vice- 
Admiral  Missiessy*). 

»Til 
»Hr.    ViceAdmiral,    Greve    Missiessy,    Storofficer    af 
»Æreslegionen,  Chef  for  Scheldeflaaden,  Paris. 

»De  danske  Officerer  i  Antwerpen  anmode  Hr. 
»Admiralen,  under  hvis  Kommando  de  have  den  Ære 
»at  tjene,  om  at  nedlægge  dette  ydmyge  Tegn  paa 
v-.deres  Hengivenhed  for  Tronens  Fod.  Kapitain  Evers 
»vil  med  Deres  Tilladelse  overbringe  Dem  vor  Anmod- 
»ning  herom. 


Indkomne    Sager     1813    Xr.    512.       Marineministeriets    Arkiv,    Kjo- 
benhavn. 

10* 

»Modtay   paa    samme  Tid    den   oprigtige  Ærbødig- 
»hed,  som  skyldes  Dem,  Ur.  Admiral,  af  Deres 

ærhixligc 

Kapitaiii  JNl.  Bille  og  alle  hans  Kammerater.« 

Atilwcriien,  den   13.   I'ehruar   I813. 


Endelig  blev  Admiial  v.  Dockum  ligeledes  skrift- 
lig underrettet  om  de  danske  Officerers  Forehavende.    ■ 

Den  Skjærv,  der  her  blev  budt  den  franske  Krigs - 
kasse,  var  forsvindende  som  Draaben  i  Havet.  Dens 
eneste  reelle  Betydning  var  den,  at  de  Danske  her- 
igjennem,  forinden  Scheldekampagnens  Ophør,  fik  Lei- 
lighed  til  at  vise,  at  de  som  gode  Allierede  følte  Sym- 
pathi  for  det  mægtige  Land,  som  Ulykkens  Dage  nu 
brød  ind  over. 

Skjøndt  intet  bestemt  endnu  forlød  derom,  havde 
man  dog  i  det  tidlige  Foraar  1813  en  Fornemmelse  af, 
at  Kongen  af  Danmark  snart  vilde  kalde  sine  Folk 
hjem  fra  fransk  Tjeneste,  og  at  Hjemreisen  var  nær 
forestaaende. 

Rygtet  tog  heller  ikke  Feil.  Ikke  2  Maaneder 
efter  at  Officererne  havde  indsendt  deres  Adresse  til 
Keiseren,  kom  Ordren  fra  Kjøbenhavn,  der  kaldte  de 
Danske  hjem  fra  Frankrig. 

Det  var  den  ii.  April  1813,  at  Skrivelsen  indtraf, 
og  den  glædelige  Nyhed  spredte  sig  snart  til  alle  4 
Linieskibe,  hvor  Tilfredsheden  kun  blev  større,  da 
man  erfarede,  at  Ordrens  Udførelse  skulde  fremmes 
med  saadan  II,  at  den  første  Afdeling  af  Mandskaberne 
allerede  4  Dage  senere,  den  15.  April,  skulde  tiltræde 
Hjemmarchen  fra  Antwerpen. 

Det  kongelige  Budskab,  der  kaldte  Officerer  og 
Mandskab  til  Danmark,  undtog  kun  en  enkelt  Mand, 
nemlig  Kontre-Admiral  v.  Dockum  fra  denne  alminde- 
lige Ordre,  idet  Valget  stilledes  ham  frit,  om  han 
vilde  reise  eller  blive. 

Den  danske  Minister  i  Paris,  Waltersdorff,  under- 
rettede Admiralen  skriftlig  om,  at  Kongen  af  Danmark 
tillod  ham  at  træffe  sit  Valg  imellem  Keiserens  og 
Kongens  Tjeneste,  og  at  Hs.  Majestæt  i  første  Tilfælde 
vilde  løse  ham  fra  den  Ed,  han  som  dansk  Officer 
havde  aflagt. 

Dette  Tilbud  aabnede  en  Fremtid  for  den  danske 
Officer,  langt  mere  glimrende  end  de  hjemlige  Forhold 
nogensinde  vilde  kunne  byde  ham,  men  v.  Dockum 
vaklede  ikke  et  Øieblik  i  sin  Beslutning. 

Han  ansaa  det  for  sin  Pligt  at  give  Afkald  paa 
de  Fordele,  som  den  franske  Marine  kunde  yde  ham, 
til  Gavn  for  sit  Fædreland,  og  indsendte  strax  til  den 
franske  Regjering  en  Begjæring  om  at  maatte  udtræde 
af  den  keiserlige  Marine. 

Det  var  kun  faa  Dage  efter  dette  Skridt,  at  v. 
Dockum  modtog  følgende  Svar  paa  sin  Skrivelse  fra 
Hertugen  af  Decrés*): 

l'aris,  den   12.   April   1813- 

Hr.  Kontre-Admiral! 

3>Jeg  har  forelagt  Keiseren  Deres  Begjæring  om 
»at  følge  de  danske  Mandskabers  Bestemmelse,  der 
»have    været    ansatte    paa    den    keiserlige    Flaade    paa 


'')  Archives  du  ministere  de  la  marine,  Taris. 

»Scheldcn,  og-  Deres  Ønske  om  :it  vende  tilbage  med 
»dem  til  Danmark. 

»Ved  Deres  Udnævnelse  til  Kontre-Admiral  i  den 
»franske  Marine  liar  Keiseren  givet  Dem  et  Bevis 
»paa  sin  Tilfredshed  med  Deres  Tjeneste.  Hs.  Maje- 
»stæt  Keiseren  har  imidlertid  ikke  til  Hensigt  nu  at 
»modsætte  sig  det  Ønske,  De  ytrer,  at  ofre  Deres 
»Konge  Deres  fremtidige  Tjeneste,  og  han  har  i  denne 
»Henseende  overdraget  mig  Fuldmagt  til  at  tilstaa 
»Dem  denne  Deres  Begjæring. 

»Som  Følge  heraf  tilskriver  jeg  Admiral  Missiessy  og 
»Marinepræfekten  i  Antwerpen,  at  det  paa  Deres  derom 
»indgivne  Begjæring  er  Dem  tilladt  at  vende  tilbage 
»til  Danmark,  og  at  De  som  fransk  Kontre-Admiral 
»vil  vedblive  at  være  opført  paa  den  franske  Marines 
»Lister  indtil  den  21.  April,  den  Dag,  der  er  fastsat 
»for  det  sidste  danske  Mandskabs  Afreise. 

»Jeg  har  allerede  ladet  de  Herrer  Chefer  for  de  4 
»danske  Skibsbesætninger  tilkjendegive,  i  hvor  hoi  en 
»Grad  Hs.  Majestæt  Keiseren  har  været  tilfreds  med 
»deres  Tjeneste  saa  vel  som  med  den  Opførsel,  som 
»Officerer  og  Mandskab  under  Deres  Kommando  under 
»hvilkesomhelst  Omstændigheder  have  udvist  i  den 
»Tid,    de   have   gjort  Tjeneste  paa  Flaaden. 

»Det  er  ikke  undgaaet  Hs.  Majestæts  Opmærk- 
»somhed,  hvilken  Indflydelse  Deres  gode  Exempel  har 
»havt  paa  disse,  og  det  er  med  sand  Fornøielse,  at 
»jeg  udfører  den  mig  givne  Ordre,  at  forsikre  Dem  om 
»Hs.    keiserlige  Majestæts  personlige  Agtelse. 

»Modtag,  Hr.  Kontre-Admiral,  Forsikringen  o.  s.  v.« 

Decrés. 

V.  Dockum  forberedte  nu  i  al  Skyndsomhed  Hjem- 
reisen saa  godt  det  lod  sig  gjøre  i  den  korte  Tid,  der 
var  levnet.  Ordren,  der  var  kommen  saa  hovedkulds, 
skulde  udføres  uden  Tøven ;  men  Vanskeligheden  var 
den,  at  man  ikke  var  i  Besiddelse  af  de  nødvendige 
Pengemidler  til  Hjemreisen.  Det  lykkedes  imidlertid 
V.  Dockum  at  skaffe  en  Sum  af  70.000  fr.  tilveie*),  og 
Hjemsendelsen  af  det  danske  Mandskab  tog  nu  plan- 
mæssig sin  Begyndelse  den  15.  April  181 3,  paa  hvilken 
Dag  den  første  Afdeling  forlod  Antwerpen  tilvogns  og 
tilfods  paa  Veien  hjemefter**).  Sammen  med  den  sidste 
Kolonne  forlod  ogsaa  v.  Dockum  Antwerpen  den  21. 
April  181 3.  Reisen  hjemefter  foregik  uden  noget 
Uheld,  og  da  Admiralen  den  15.  Mai  1813  ankom  til 
Gliickstadt,    kunde   han    melde  Admiralitetet,    at    alle  4 


*)  »Vi  modtog  pludselig  Ordre«  —  fortæller  v.  Dockum  —  »øieblikkelig 
»at  reise  med  hele  Mandskabet  til  Kjølienhavn,  hvortil  vi  manglede 
»Penge  og  maatte  efterlade  os  alt- i  Antwerpen;  og  endskjondt  at 
»Pengevæsenet  i  Danmarks  Rige  ikkun  var  maadeligt,  saa  kappedes 
»Hollænderne  dog  i  den  Tid  at  forstrække  os  paa  Vexler  over 
»70,000  fr  ,  hvilken  Sum,  da  Vexlerne  indløb  hertil,  Regjeringen 
»ikke  kunde  udbetale,  men  kort  efter  indløb  en  Sum  til  Kongen, 
»hvoraf  Finantsministeren.  Geheimeraad,  Statsminister,  Schimmelmann 
»fik  Ordre  ved  mig  efter  Kongens  Befaling  at  aflietale  benævnte 
»Vexler«.  (Admiral  J.  v.  Dockum;  Ophold  i  Antwerpen;  efter- 
ladte Optegnelser  i  Manuskript). 
**)  Hjemsendelsen  var  ordnet  paa  følgende  Maade : 

Den  15.  April  1813  afmarcherede  den  første  Afdeling,  bestaaende 
af  Besætningen  af  Linieskibet  »Dantzick«,  under  Kommando  af 
Kapitainlieutenant  M.  Bille,  Premierlieutenant  Schultz  o.  s.  v.  Den 
17-  April  fulgte  »Albanais«'s  Besætning  efter,  under  Kapitainlieute- 
nant Cederfeldt,  Sekondlieutenant  Tuxen  o.  s.  v.;  den  19.  April 
afmarcherede  Besætningen  fra  »Dalmate«,  under  Kapitainlieutenant 
Evers,  og  endelig  forlod  »Pultusk«'s  Besætning  Antwerpen  den  21. 
April,  under  Kommando  af  Kapitain  W.  Kaas,  Kapitainlieutenant 
Krieger  o.   s.   v. 

danske  Transporter  i  god  Behold  vare  indtrufne  der- 
til*). 

Medens  Hjemreisen  saaledes  var  lykkelig  og  vel 
tilendebragt  for  alh^s  Vedkommende  uden  tilstødende 
Uheld,  ventede  der  en  af  de  danske  Skibschefer  en 
Ubehagelighed  ved  Ankomsten  til  Kjobenhavn. 

Det  var  »Dantzick«'s  tidligere  Chef,  Kapitain  M. 
Bille,  der  ikke  kunde  aflægge  noget  fyldestgjørende 
Regnskab  over  sine  Udgifter  paa  Reisen  hjem  fra 
Antwerpen  med  sin  Besætning. 

Det  var  hævet  over  enhver  Tvivl,  at  den  lige  saa 
dygtige  som  afholdte  Officer  var  Hædersmand  til  Fin- 
gerspidserne; kun  havde  hans  Distraktion  og  lidt  sære 
Originalitet  spillet  ham  et  slemt  Puds  paa  Hjemreisen. 
Bille  optegnede  nemlig  trolig  alle  sine  Udgifter  paa 
den  første  den  bedste  Lap  Papir,  han  fik  frem  af 
Lommen,  og  da  Regnskabet  saaledes  ofte  den  ene 
Dag  var  affattet  paa  Bagsiden  af  løse  Pengesedler, 
som  Dagen  efter  gaves  ud,  havde  denne  aparte  Bog- 
føring til  Følge,  at  han  ved  Reisens  Afslutning  uden 
videre  Detailler  kun  kunde  konstatere,  at  Pengene 
vare  brugte.  Da  Bille  imidlertid  samtidig  havde  gjort 
Reisen  hjem  billigere  end  de  4  andre  Transporter, 
mente  han,  at  dette  maatte  være  tilstrækkeligt.  Ad- 
miralitetet fordrede  dog  sit  Regnskab,  og  da  Kapi- 
tainen  ikke  var  til  at  formaa  til  at  sætte  sit  Navn 
under  et  fingeret  Regnskab,  hvad  han  underhaanden 
opfordredes  til,  blev  han  sat  paa  Hovedvagten  og  her 
saa  godt  som  tvunget  af  Kammeraterne  til  at  under- 
skrive et  af  dem  forfattet  Regnskab. 


O   IndUdiiiiio     Sa<jer     lXl:-{     Nr.     1  :V-U.      Marineministeriets    Arki\,    Kjo- 
benhavn. 

Den  29.  Mai  1813  gjensaa  v.  Dockum  atter  Kjø- 
benhavn  efter  4  lange  Aars  Fraværelse.  Han  havde 
dog  hverken  ventet  eller  haabet,  at  Scheldekampagnen 
skulde  blive  hans  sidste  Kommando. 

Tanken  om  under  en  fortsat  Krig  at  komme  sit 
Fædreland  til  Nytte  havde  tværtimod  været  en  mæg- 
tig Bevæggrund  for  ham  til  at  give  Afkald  paa  en 
glimrende  Fremtid  i  Frankrig.  Denne  Tanke  blev  dog 
ikke  realiseret ;  Freden  blev  sluttet,  og  med  Krig"en 
var  V.  Dockum's  militære  Karriere  tilende*). 


»De  Danske  paa  Schelden«  danner  en  særlig  af- 
sluttet Episode  af  Søkrigen  1807—  1814,  der  vel  ikke 
staar  i  direkte  Forbindelse  med  Krigen  i  Norden,  men 
dog  har  sin  Interesse  og  Betydning  for  Marinens  Hi- 
storie. 

Kun  saare  sjeldent  er  det  givet  en  Styrke,  saa 
ringe  i  Antal  som  de  danske  Skibsbesætninger  paa 
Schelden,  at  gjøre  sig  gjældende  under  store  Forhold 
i  et  fremmed  Land  og  at  bevare  sin  særegne,  udpræ- 
gede Individualitet.    Men  netop  dette  var  Tilfældet  med 


*)  Efter  1H13  tilhiaijte  v.  Dockum  sine  Dage  i  Ro.  Efter  at  de 
Officerer,  der  fyr  hans  Udnævnelse  til  Admiral  havde  været  hans 
Formænd,  atter  havde  taget  deres  Plads  foran  ham  i  Marinen, 
avancerede  han  den  20.  Februar  1820  til  virkelig  Kommandor  og 
erholdt  Kommando  over  Søetatens  2den  Division. 
Han  forfremmedes  derefter  i  I825  til  virkelig  Kontre-Admiral, 
blev  1826  Kommandør  af  Dannebrog  og  benaadedes  i  November 
1828  med  Dannebrogsordenens  Storkors.  I  April  1833  udnævntes 
han  til  Vice-Admiral. 

Han  dode  lo.  December  1834  i  en  Alder  af  henved  82  Aar. 
(Archiv  for  Søvæsenet  8.  Hind:  \'ice- Admiral  foost  v.  Dockum's 
Levnet.     Kjøbenhavn    1836). 

de  Danske,  og  netop  dette  var  deres  Betydning  under 
Scheldekampagnen. 

De  samme  fortrinlige  Egenskaber,  som  den  Dag  idag 
gjor  de  danske  og  norske  Søfolk  til  nogle  af  Verdens 
første  Matroser,  betingede  ogsaa  den  Gang  det  høie 
Standpunkt  i  Retning  af  Sømandsdygtighed.  som  gjorde 
de  4  danske  Linieskibe  til  Kjærnen  i  den  franske 
Flaade  paa  Schelden.  Men  naar  det  virkelig  lykkedes 
de  danske  Officerer  og  Søfolk  at  drage  den  franske 
Marines  Øine  paa  sig  ved  den  overlegne  professionelle 
Dygtighed,  hvormed  de  optraadte,  da  maa  Æren  her- 
for først  og  fremmest  tilskrives  Admiral  Joost  v.  Dockum. 

De  danske  Linieskibe  paa  Schelden  havde  vel  et  Sæt 
Matroser  ombord,  der  udgjorde  et  første  Rangs  Mate- 
riale, men  Materialet  var  raat,  det  trængte  til  en  er- 
faren og  kyndig  Haand,  der  kunde  forme  og  skole 
de  gode  Elementer,  og  først  den  Gang,  da  der  som 
Chef  traadte  en  Mand  til,  som,  foruden  Strenghed  og 
Myndighed  i  sin  Kommando,  raadede  over  Takt  og 
Medgjørlighed,  et  klart  Blik  paa  Situationen  og  Evne 
til  at  lempe  og  føie  sig  ind  under  de  fremmede 
Forhold,  først  da  viste  de  danske  Skibsbesætninger, 
hvad  de  duede  til.  De  viste  dette  paa  en  saadan 
Maade,  at  de  uheldige  Begivenheder  fra  Kampagnens 
Begyndelse  traadte  i  Skygge,  og  at  den  5-aarige 
Tjeneste  under  det  franske  Flag  som  Helhed  maa  be- 
tragtes som  en  Tid,  den  danske  Marine  og  Sømands- 
stand  kan  være  vel  bekjendt. 

Seegefeclit  bei  Helgoland. 

Autorisirte  Deutsche  Ubersetzung. 
P.  H.  Eibes  Forlag  (Kjøijenhavn): 

De  Danske  pau  Sclieldeii 

(1808—1809) 

under   Ivapitaiiieriie 

S.  U.  Rosenvinge  og  H.  Baron  Holsten 
Andr.  Fred.  Høst  &  Søn,  (Kjnhenhavn  ; 

Les  Danois  sur  L'Escaut 

